
Mulţumim 



Prea Cucernicului Părinte 

Theodoros Zisis, distins profesor al 
Facultăţii de Teologie Ortodoxă din 
Tesalonic, pentru bunăvoinţa de a 
ne acorda dreptul şi binecuvântarea 
publicării acestei lucrări apolo- 
getice, spre slava Bisericii Ortodoxe 
de pretutindeni. 



„Este un Domn, o Credinţă, un Botez." 

(Efeseni 4:5) 



„Iară Duhul aievea zice că în cele de apoi vremi, se 
vor depărta mulţi de credinţă, luând aminte la 
duhuri de înşelăciune şi învăţături ale dracilor." (I 

Timotei 4:1) 



„Acestea arătându-le fraţilor, bun slujitor vei fi lui 
Iisus Hristos, hrănindu-te cu cuvintele credinţei şi 
ale celei bune învăţături, căreia ai urmat. Iar cele 
spurcate şi băbeşti basme le părăseşte şi te învaţă pe 
tine către buna credinţă." (I Timotei 4:6-8) 



îndemn la discernământ 



jA; ntocmită sub forma unei colecţii ortodoxe de scrieri 
I bisericeşti, această alcătuire apologetică se apleacă asupra 
JL acelor creştini ortodocşi care doresc să se împărtăşească 
din „cugetul Bisericii" şi să asculte în acelaşi timp sfătuirea 
Sfinţilor întru cele de folos pentru apărarea adevărului 
Ortodoxiei împotriva noilor forme luate de vechile erezii şi 
păgânisme. 

Poate mulţi se vor aştepta să găsească printre rândurile acestei 
cărţi cuvinte „grele" cu înţelesuri „anti", pline de fanatice 
justificări şi osânditoare atitudini ce anatemizează din start 
orice replică a cititorului. Ei bine, abordarea de faţă este străină 
acestui „duh". 

Lăsând Sfinţii să ne vorbească nepătimaş despre religiile 
Apusului, aflăm de fapt cum arată şi unde se găseşte dreapta- 
credinţă apostolică, de ce Biserica este doar una şi ce trebuie să 
facem pentru a ne uni cu Hristos, primind în acelaşi timp 
simple şi delicate îndemnuri către o alegere întru adevăr a 
propriei conştiinţe. De altfel, în jurul acestor povăţuiţi 



duhovniceşti se zideşte întreaga lucrare. Este, dacă vreţi, un 
manual de învăţare a discernământului duhovnicesc în aceste 
tulburate veacuri. 

Ţinând calea iubirii întru adevăr şi desluşind cu iscusinţă 
ispita „religiilor creştine", Sfinţii ne arată cum în Apusul 
umanist s-a produs în ultimele secole o îngrijorătoare 
schimbare asupra înţelegerii teologice şi a simţirii duhovniceşti 
privitoare la esenţa creştinismului apostolic. 

Noile „ispite" ale veacului, cu rădăcinile adânc înfipte în pofta 
firii omeneşti căzute, sunt cele care jertfesc teologiile zilelor 
noastre pe altarul unui dumnezeu universal valabil, un fel de 
zeitate cu tentă hristică întru care toate confesiunile, sectele, 
organizaţiile şi grupările creştine îşi vor „recunoaşte" 
chemarea mesianică. Bineînţeles, vorbim aici de un creştinism 
teatral, de o parodie religioasă în care joacă un fals Hristos cu 
replici şi minuni mincinoase şi o puzderie de „biserici"- decor 
ce ascund şi idolatrizează filozofii în care omul este învăţat 
sistematic cum să se răzvrătească împotriva lui Dumnezeu. 

Arhitecţii şi slujitorii acestor sisteme religioase, pe cât de 
diabolice pe atât de globalizatoare, şi-au dat seama că 
supunerea lumii şi îngenuncherea omului nu se mai poate face 
prin arderea pe rug, prin cuceriri religioase, ateism sau 
războaie politice, ci printr-o nouă, subtilă şi atrăgătoare 
mentalitate religioasă în care nu mai este omul vinovat pentru 
păcat, desfrânare, boală, chin, durere sau moarte, ci vina 
acestor „schingiuiri ale umanităţii" o poartă în întregime 
„jugul" prea greu al lui Hristos. Se cere atunci o soluţie 
religioasă care să elimine ideea de păcat, să „descătuşeze" 
libertatea, iubirea, pacea, progresul, omul, dar mai ales 
creştinismul „dur şi învechit" de persoana prea „ascetică" a lui 
Iisus Hristos şi înlocuirea Dumnezeului cel Răstignit şi înviat 

cu un „christ" umanist şi „înţelegător" ce nu mai cere nimic 
omului decât să „creadă" în ceva, un „christ" uimit în faţa 
progresului ştiinţific şi prea neputincios înaintea îndestulării 
materiale. Aşa au apărut creştinismele fără de Hristos şi 
hristoşii fără de Creştinătate. 

Nu întâmplător firele istorice ale eresurilor creştine şi 
păgânismelor întemeietoare de crezuri, religii şi zei au ajuns 
astăzi mai mult ca oricând să-şi înnoade vârfurile prin re- 
descoperirea asemănărilor religioase. Şi nu întâmplător există 
deja în vremurile noastre o organizaţie care se străduieşte să 
netezească şi să călăuzească drumurile tuturor religiilor acestei 
lumi într-un singur punct. Este simplu de înţeles pricina, căci 
acelaşi duh rău care a aruncat şi la umbra căruia au crescut 
seminţele „necredinţelor" în lume, netezeşte acum terenul 
venirii triumfale a Antihristului. Neputând nimici Biserica lui 
Hristos, Satan a ales ca în fiecare dintre crezurile păgâneşti şi 
eretice ale lumii, pe lângă crearea unei „umbre" ale unei false 
dumnezeiri, a unui „hristos" deformat, să lase şi câteva 
„portiţe teologice" prin care Antihrist să-şi facă la momentul 
potrivit în chip „legal" şi „corect" simţită chemarea şi 
prezenţa. In tratarea Catolicismului din prezentul volum vom 
vedea că „slăbiciunea" stă ascunsă în spatele „virtuţilor", adică 
în omul papă şi filozofia umanistă. Dar să înţelegem mai bine 
privind lupta omenirii pentru pace... 

Intr-o lume în care toate religiile se roagă într-un glas aceluiaşi 
„dumnezeu" pentru pace, unde „despărţirea bisericilor" este o 
pricină de război, unde pacea cea dinafară, a lumii, este totuna 
cu pacea întru Hristos, într-o lume în care prietenia dintre 
oameni, dintre naţiuni sau renunţarea la lupte şi războaie 
înseamnă pace - al cărei steag alb flutură de pe vârfurile 
zidurilor ridicate de rebeliuni, revoluţii sau reforme de orice 
fel, ei bine, doar nişte nebuni mai pot cuteza să i se 



împotrivească. Da, însă cei care afară de mântuirea sufletului 
şi mărturisirea adevărului nu mai au pentru ce să se 
împotrivească căderii acestei lumi sunt tocmai Sfinţii, acei 
bineplăcuţi ai lui Dumnezeu care vieţuind în lume trăiesc în 
afara ei, acei preafericiţi care au găsit cu adevărat pacea - cea 
lăuntrică, a inimii - prin împăcarea cu Dumnezeu şi re- 
înfrătirea cu Hristos. 

Este adevărat că omenirea zilelor noastre nu încetează să-i 
defaime pe cei ce ţin la trăinicia credinţei ortodoxe şi se opun 
păcii lumeşti, ca şi cum aceştia ar fi nişte fanatici, retrograzi şi 
devotaţi unor forme învechite. Insă Hristos nu a adus lumii şi 
nici nu a lăsat Apostolilor o pace inter-religioasă, o pace 
mondială, o pace a adunărilor ecumeniste sau a uniaţiilor 
„creştine", o pace care înseamnă război cu Hristos, o pace 
exterioară, lumească, omenească, pământească, firească, ci 
însăşi Pacea dumnezeiască care odată dobândită nu mai 
îndeamnă inima la a mai căuta o altă pace în afara ei: „Pace vă 
las vouă, pacea Mea o dau vouă, nu precum dă lumea vă dau 
Eu."(Ioan 14.27) „Acestea vi le-am grăit, ca întru Mine pace să 
aveţi. în lume necazuri veţi avea; dar îndrăzniţi. Eu am biruit 
lumea." (Ioan 16.33) 

Toată invazia de păgânism şi erezie ia acum o mască de 
„ortodoxie", de „biserică", de „creştinism" - camuflaj sub care 
se reunesc toate organizaţiile secularizate şi dezgolite de 
adevărul lui Hristos -, târând Biserica într-o mincinoasă unire 
religioasă unde Ortodoxia devine o părticică mică şi 
neînsemnată în mozaicul universal al păgâneştilor credinţe 
alături de „hristoşii" grupărilor eretice ale lumii. Cuviosul 
Serafim Rose adânceşte: „Caracterul lumesc al societăţii a fost 
lăsat să-şi pună amprenta asupra misiunii ortodoxe, care dacă ar fi 
lăsată în direcţia aceasta, ar fi devenit, pur şi simplu, o formă de 
protestantism de rit răsăritean -, adică ar fi păstrat câteva aspecte 



exterioare ortodoxiei, dar în esenţa ei nu ar fi fost practic cu nimic 
diferită de protestantismul lumesc, devenit religie. " 

Chemarea Bisericii este aceeaşi, îndemnând la a osebi adevărul 
de minciună, credinţa de necredinţă. Biserica de biserici. 
Ortodoxia de falsele „ortodoxii", Hristos de Antihrist. Insă o 
Biserică zdruncinată de negarea învăţăturilor Sfinţilor Părinţi 
şi de nesocotirea Sfintelor Canoane 1 , cu o istorie rescrisă sau 
uitată 2 , cu învăţăturile apostolice pângărite şi cu scripturile 
răstălmăcite 3 este o biserică pe cruce; o biserică hulită de cei 
aleşi să o apere este o biserică tot mai greu de osebit în 
vâltoarea noilor curente şi filozofii religioase ce promit 
„mântuirea". Dreapta credinţă însă nu este o filozofie 
interesantă care se poate adapta anumitor împrejurări. E un 
adevăr de neclintit care trebuie apărat cu orice preţ. Şi toţi 
trebuie să fim pregătiţi să ne apărăm la nevoie credinţa, după 
dreptarul şi mărturia Sfinţilor, lămurite prin pătimirea jertfei 
de Cruce: „Nimeni să nu ne stăpânească în credinţa noastră: nici 
un împărat, nici un ierarh, nici un mincinos sinod, nici altcineva, ci 
numai Unul Dumnezeu, care atât prin El cât şi prin ucenicii Săi ne- 
afost dată nouă" (Sfântul Ierarh Marcu al Efesului). 



1 înţelegem aici iniţiativele ecumeniste personale dar făcute public în numele Bisericii şi al 
Ortodoxiei ale unor profesori teologi, stareţi sau ierarhi de a anula sau ignora anatemele 
Sfintelor Soboare, de a semna tratate unioniste cu eretici sau păgâni în care se recunosc 
validitatea „tainelor" şi „dumnezeirea" acestora, de a se ruga, a sluji sau a se împărtăşi „din 
dragoste" laolaltă protestanţi, catolici şi ortodocşi, şi multe alte fapte ce dezbină Biserica şi 
amăgesc sufletele simplilor credincioşi. 

Nici până acum Biserica nu se bucură de canonizarea „oficială" a sutelor de martiri şi 
mărturisitori ce au pătimit în holocaustul comunist, nici până acum nu putem afla adevărul 
despre influenţele nefaste ale catolicismului şi comunismului în România din cărţile de 
istorie bisericească, nici până acum nu am reuşit să ne regăsim identitatea apostolică trecând 
ca o turmă de barbari din „originile slave" în cele „latine"... 

Privim cu multă uimire la noile scripturi şi cărţi de cult „ortodoxe" publicate cu fondurile 
şi la ordinul Consiliului Mondial Ecumenic ce conţin inserţii sau deformări protestante, 
eliminări de pasaje considerate „antisemite" (a se vedea Prohodul), folosirea limbajului 
lumesc ce abate de la sensul patristic, adăugiri sau cenzuri slugarnice dorinţelor de unire 
ecumenistă (vezi scoaterea Rânduielii de trecere la Ortodoxie a evreilor, protestanţilor şi 
catolicilor din Molitfelnice) şi multe alte asemenea. 

Celor ce dezbinând Biserica ne vor acuza de dezbinare, celor 
ce iubind erezia ne vor privi cu ură, acelora care de dragul 
ereticilor vor schimba cele ortodoxe, le vom răspunde precum 
Părinţii noştri din vechime ne-au învăţat: că ascultarea cu 
discernământ este până la păcat, până acolo unde faptele 
noastre se împotrivesc voinţei lui Dumnezeu; că afară de 
Ortodoxie nu este mântuire deoarece la Hristos nu există 
iubire fără adevăr şi nici adevăr fără iubire, iar în afara 
Ortodoxiei şi a Bisericii lui Hristos noi nu voim a fi, acolo unde 
sade urâciunea pustiirii prin viclene meşteşugiri... 

pr. V. M. 

ASUPRA CATOLICILOR* 



Sfântul Simeon al Tesalonicului 



După al şaptelea Sobor A-Toată-Lumea, alt sobor 
nu s-a mai făcut decât cel care se numeşte al 
optulea [cel ţinut timpul Sfântului Grigorie 
Palama, n.n], pe care catolicii îl ţin minte. Acest sobor a dat 
anateme pentru cei ce au îndrăznit a zice că dumnezeiescul 
Duh purcede şi de la Fiul şi a aşezat a se păzi neschimbate 
toate ale Sfântului Simbol. Nu ştiu cum catolicii n-au băgat de 
seamă aceasta, şi se pare însă că din trufie şi din înălţarea lor 
au păţit cele care şi pe îngerii cei dintâi i-au surpat şi a fost 
pricinuitoare căderii şi morţii începătoriilor neamului nostru 
[Adam şi Eva, n.n.]. Deci aceasta a fost pricina marii căderi a 
bisericii catolicilor, cea dintâi următoare a Simbolului şi 
învăţăturii Apostolilor şi ale Părinţilor, şi ea era, fiindcă nu 
ascundem adevărul, întâia a tuturor. 

Noi am vrut şi am dorit să o avem pe dânsa ca întâia, 
numai să fi păzit neatins semnul adevăratei credinţe. Catolicii 
însă, înălţându-se cu mintea mai mult decât toţi, necugetând la 



Sfântul Simeon Arhiepiscopul Tesalonicului, Tratat, Editura Arhiepiscopiei Sucevei şi 
Rădăuţilor, anul 2002, vol.I, cap. 19, 20, 23, 32,69. 

cele zise: „Cel ce vrea să fie întâi, să fie cel din urmă dintre toţi" 4 şi 
„ Tot cel ce se va înălţa ve sine se va smeri" 5 . 

Cu rea cădere au căzut şi zac (vai, vai) pururea din trufie, 
boala netămăduită şi rea a celor care nu vor să se tămăduiască 
cu pocăinţa, nici nu vor ca plecându-se să se supună 
Dumnezeiescului Simbol alcătuit de Părinţi prin 
Dumnezeiescul Duh, ci mai mult vor să ne tragă şi pe noi în 
acea singură nebunie a lor, lăudându-se cu stăpânirea marelui 
Petru, însă cu împotrivire umblă în pocăinţa lui Petru. 

Căci Petru cu pocăinţă, cu lacrimi şi cu cea de trei ori 
mărturisire a dragostei întru Hristos, nu numai că s-a 
împreunat iarăşi cu cei dintâi Apostoli, dar încă s-a pus 
înaintea lor şi s-a hirotonisit păstor turmei lui Hristos. Catolicii 
însă lăudându-se a avea de căpetenie pe Petru şi înălţându-se 
mai presus de ceilalţi, se fac, pe dânşii şi pe alţii, solitori 
părăsirii dogmelor celor drepte şi altor căderi. Drept aceea, 
dezbinând mădularele lui Hristos, s-au făcut mai mult decât 
toţi câţi s-au pornit oarecând asupra ei, pricinuitori de 
vătămare, şi într-atâţia ani au dat mii de pricini de sminteală 
tuturor fraţilor celor răscumpăraţi cu dumnezeiescul sânge al 
lui Hristos [...] 



Arhiereul: Cel dintâi adaos este greşeala ce-au făcut 
[latinii] la Sfântul Simbol al credinţei pentru care Părinţii au 
întărit ca nimic să nu se adauge nici să se scoată. Şi pe lângă 
acestea multe altele, depărtându-se de obiceiul cel vechi al 
Bisericii au născocit de la dânşii, şi cu un cuvânt mai toate ale 
Bisericii, căci latinii aduc la jertfire şi azimă întocmai cu 
obiceiul iudeilor, dezleagă posturile cele date de Apostoli şi de 
Părinţi, adică miercurea, vinerea, cele două zile dintâi ale 



Marcu. 9, 35. 

5 Matei 23, 12. 



Sfintelor Păresimi, şi celelalte posturi date, care dezlegare e cu 
totul împotriva obiceiului creştinilor şi datelor Sfinţilor noştri 
Părinţi. Pentru aceste posturi şi canonul cel Apostolesc 
porunceşte şi toată ceata Sfinţilor au învăţat şi au păzit. Ei 
postesc în toate sâmbetele, ceea ce este afară din canonul cel 
Apostolesc şi peste aşezământul Părinţilor, căci numai într-o 
sâmbătă zic ei că se cuvine a posti, iar nu într-alta, fiindcă 
sâmbăta e mulţumirea Facerii, precum duminica e a învierii, şi 
închipuire fiind cu adevărat înaintea învierii, pentru că 
Mântuitorul cu dumnezeiescul suflet mergând în iad a dăruit 
slobozirea şi învierea de care încredinţată fiind Biserica, în 
fiecare sâmbătă face cele ce sunt pentru cei ce au adormit întru 
credinţă. Şi nunţile lor le fac iarăşi fără de lege. 

Şi liturghia o fac aceşti catolici cu totul schimbată şi afară din 
rânduială; întâi că o fac cu azimă ca şi evreii care aduceau şi 
prăznuiau cu azimi, pe când nouă toate ni s-au înnoit. Nouă ni s-au 
dat a aduce pâine desăvârşită, de vreme ce şi pâinea vieţii Cuvântul 
lui Dumnezeu desăvârşit S-a dat nouă, unindu-se frământăturii 
noastre, fiind Dumnezeu desăvârşit şi făcându-Se om desăvârşit, 
pentru aceea Mântuitorul a asemănat împărăţia şi socotinţa 
întrupării cu aluatul zicând: „Asemenea este împărăţia cerurilor 
aluatului", şi celelalte. Apoi nici dimpreună nu slujesc liturghia 
catolicii, nici dintr-acelaşi pahar şi aceeaşi pâine cuminicăpe mirean, 
precum face Biserica noastră, ci cu alt obicei. Nici Botezul nu-lfac în 
trei afundături, ci prin turnare şi fără de mir, nici cuminecare nu 
dau pruncilor celor botezaţi, nici la alţii până ce nu ajung înaintaţi 
în vârstă; şi cei mai mulţi copii ai lor sunt nemiruiţi, şi mare parte 
din ei murind, rămân neîmpărtăşiţi cu Sfintele Taine, pentru că nu 
pot vorbi. Nici nu fac hirotonia episcopilor lor la jertfelnic prin 
punerea mâinilor, după vechea rânduială de mai întâi a lui Hristos 
Dumnezeului nostru şi Apostolilor Lui, care ridicându-Şi mâinile i-a 
blagoslovit pe ei şi Duhul cel Sfânt pe capetele Apostolilor a şezut; şi 
prin punerea mâinilor arhiereului Lui (zice Pavel) iar nu prin mir şi 
prin ungere. 

Şi lui Timotei zice: „Nu fi neîngrijit de darul care ţi s-a dat 
ţie prin punerea mâinilor mele" 6 . Cei şapte diaconi şi Varnava, şi 
însuşi Pavel şi toţi punere de mâini au primit. 

Chiar vorba hirotonie însemnează punere de mâini. La ei 
hirotonia nu se face de mai mulţi episcopi, nici prin punerea 
Evangheliei deschisă, precum învaţă marele Dionisie, ci un 
singur episcop dintr-înşii de multe ori hirotoniseşte episcopi, 
şi cu ungere de mir, afară din rânduiala Apostolilor mai ales 
după legea veche. însuşi de s-ar afla faţă de mai mulţi episcopi 
ei nu slujesc împreună cu cel mai mare, căci nu poate şi de 
aceea ei nu slujesc împreună nici hirotonisesc împreună pe cel 
ce se hirotoniseşte, nici nu e cu putinţă să slujească împreună 
unii cu alţii, căci nu le e cu putinţă a frânge azima cea sfinţită 
şi a da mulţimii precum a dat-o Mântuitorul sfinţind, frângând 
şi dând ucenicilor... Astfel toate le-au făcut mai izvodite şi 
afară din rânduiala Mântuitorului nostru, a Apostolilor şi a 
ucenicilor Sfinţilor Părinţi. 

Chipul călugărilor unul fiind, aceştia în multe părţi le-au 
împărţit şi multe feluri de chipuri călugăreşti au făcut, pe care 
nimeni din Părinţi n-au aşezat, căci toţi zic că chipul călugăresc 
numai unul este ca şi Botezul, pentru care şi dumnezeiescul 
Dionisie învaţă, şi deşi numim noi chipul cel mare şi chipul cel 
mic, cu aceasta nu zicem că sunt două, ci unul şi acelaşi, cel 
mare şi desăvârşit, iar acela pe care îi numesc mic, nu e altul 
decât arvuna celui mare, începătura aceluia şi înainte 
închipuire, şi pentru neputinţă mai pe urmă s-a socotit de unii 
din Părinţi ca o arvună ce se dă celui mai mare, şi mai pe urmă 
după vreme sfârşindu-se în acel dat unic chip al călugăriei. 

Aceştia ca şi Origen aducând un purgatoriu (curăţitor) 
dogmaticesc a fi sfârşit muncilor mai înainte de munca aceea 
întru care se zic a intra cei ce au făcut păcate, spre a-şi plăti 
judecata lor până la ziua de apoi, care nici unul din Sfinţi 



6 I Timotei 4, 14. 

Părinţi n-au rânduit aceasta. Aceasta este împotrivitoare şi 
cuvintelor Domnului, care a zis a fi muncă veşnică şi viaţă 
veşnică, schimbă şi cuvintele dumnezeiescului Pavel care a zis 
pentru Sfinţii cei ce s-au săvârşit în credinţă: „însă a nu lua 
pentru noi făgăduinţa, pentru ca nu fără noi (zice) să ia săvârşirea de 
vreme ce şi atunci va fi cea desăvârşit înviind noi, luându-şi fiecare 
trupul cu care a făcut bunătăţile ori păcatele după faptele lui" 7 . 

Aceasta este credinţa tuturor sfinţilor şi nici unul dintr- 
inşii nu învaţă a fi vreo muncă mai înainte fără numai a fi în 
durere şi în locuri fără mângâiere sufletele cele păcătoase ca 
într-o temniţă aşteptând muncile şi ale drepţilor în locuri de 
lumină şi de odihnă aşteptând fericita îndulcire, împreună cu 
trupurile. Domnul însă a zis: muncă veşnică precum şi 
împărăţie veşnică. Iar care va zice pentru bogatul, aceasta o 
zice pârga durerii muncilor celor veşnice, pentru sufletele cele 
ce au ieşit fără pocăinţă a căreia muncă începea arzând cu a sa 
cunoştinţă, iar nu numindu-se desăvârşit sau curăţindu-se mai 
înainte. 

Că încă nu era hotărârea, adică şi vor merge aceştia în 
munca cea veşnică, iar drepţii în viaţă veşnică, ci la aceasta mai 
vârtos întru care s-a cuvenit a se acoperi, ei se înalţă iar nu se 
sfărâmă cu inima nicicum, fiind ţinuţi cu nedurere pentru care 
şi nouă ni se cade a lua aminte de împărtăşirea cu dânşii, iar 
mai vârtos şi mai ales de despărţirea cea mare la credinţă, 
pentru care şi mai multe sminteli s-au făcut Bisericii precum 
am zis şi mai înainte. 

Clericul: Părinte! Cum aceştia pe dânşii mărindu-se se 
laudă zicând, cum că papa al lor este întâiul celorlalţi şi că 
numai el este întâiul şi toate cele de la dânsul trebuiesc a fi 
primite ca şi de la însuşi prea învăţatul Petru; şi cum că 
sobornicească este numai biserica lor, ca ceea ce este întâia 
celorlalte, şi pentru aceia numai pe ei singuri se numesc 

7 Evrei 11,40. 

soborniceşti, iar nu pe alţii precum şi cu alte asemenea se 
laudă? 

Arhiereul: A se lăuda, a se făli şi a se înălţa, este precum 
s-a zis patima trufiei, drept aceea, pentru aceasta mai cu seamă 
aceştia smeriţi şi sfărmaţi sunt cu viaţă şi cu credinţă, căci 
Domnul stă împotriva trufaşilor, precum zice David. Insă, 
întru ceea ce însuţi întrebi, mulţi dintr-ai noştri şi buni şi 
făcători de bunătăţi şi înalţi cu cuvintele şi îngereşti cu mintea, 
dintre care este şi fericitul Nil al Salunului, adevărat şi drept 
au învăţat; şi mai înainte de dânsul marele între arhierei şi 
făcătorul de minuni Grigorie, care a ruşinat şi stricat 
înşelăciunea păgânului Varlaam şi a lui Achindin, şi împreună 
cu dânsul şi alţi mulţi din cei aleşi de Dumnezeu au scris 
dumnezeieşte după cum se cade pentru izvodirile aduse de 
catolici în dogme şi în Preasfântul Simbol despre care cu trufie 
grăiesc [...] 

Ca să dăm însă aici şi puţină ştiinţă, cât ne este cu 
putinţă, din zilele sfinţilor, latinii zic că Papa de la Roma este 
cel dintâi (aceasta nu e de mare însemnătate, nici nu aduce 
mare vătămare Bisericii), numai arată-1 pe dânsul că este în 
credinţa lui Petru şi fie cel dintâi vârf şi cap tuturor şi arhiereu 
şi mai mare, căci aceasta este scris pentru patriarhii Romei cei 
după vremi şi scaunul acesta este Apostolesc. Arhiereul care 
stă pe scaunul acesta ţinând dreapta slăvitoare credinţă, se 
numeşte Diodoh lui Petru, şi nimeni din cei ce cred şi grăiesc 
drept, la aceasta nu vor grăi împotrivă. Al Doilea Sobor care a 
dat întocmai cinstea Ţarigrădeanului, zice curat, că al Romei să 
fie cel dintâi, iar al Ţarigradului, întocmai ca al Romei putând 
fi, să fie însă al doilea, şi Soborul al Patrulea al celor 630 a 
aşezat acelaşi Canon pentru cinstea Romanului şi 
Ţarigrădeanului. Pe însuşi Leon (care a scris cartea Soborului) 
Părinţii Soborului îl numesc Apostolesc şi că cuvintele lui să 
fie primite ca ale lui Petru, şi cartea lui o au numit chipul 
dreptei slăvitoare credinţe. Asemenea şi al şaselea şi al 

şaptelea, şi celelalte soboare numesc Apostolesc scaunul acesta 
şi noi nu stricăm hotărârile Părinţilor. 

Să fie dar papa al dreptei slăvitoare credinţe lui Silvestru, 
lui Agaton, lui Leon, lui Livesie, lui Martin, lui Grigorie 
Diodohul, care sunt ai Romei, şi atunci îl vom numi pe dânsul 
Apostolesc şi întâiul altor arhierei şi ne vom pleca lui nu 
numai ca înaintea lui Petru, dar chiar ca înaintea 
Mântuitorului. Iar de nu este cu credinţa următor Sfinţilor 
acelora, nici scaunului nu este Diodoh, şi nu numai că nu 
este Apostolesc, întâiul Părinte, dar dimpotrivă este pierzător 
şi luptător Apostolilor. 

Drept aceea-mi şi aduc aminte, frate, cum că în 
Constantinopol fiind, către oarecine din partea latinilor care 
venise a mă întreba, am zis către Dumnezeu care mi-a dat a 
zice de la ai lui Sfinţi pentru Dânsul şi pentru dumnezeieştile 
lui dogme. Cea din urmă întrebare a aceluia era: „Voi vă 
împărtăşiţi cu arhiereii răsăritului ce se numesc Patriarhi, îi 
pomeniţi în biserici, ei fiind barbari şi neştiind ce este creştinătatea, 
iar pe Papa care este foarte învăţat şi pe cuvântătorii lui nu-i 
primiţi." Către acesta am zis: „Noi nu ne lepădăm de Papa 
nicidecum, şi nici suntem lui neîmpărtăşiţi. Ci mai vârtos una 
suntem cu dânsul, precum şi cu Hristos, şi Părinte şi Păstor îl 
credem pe dânsul. " Dar latinul mirându-se întrebă în ce chip e 
aceasta, de vreme ce pe Papa al lor nu numai neîmpărtăşit îl 
avem ci şi eretic îl numim. 

Dar eu am răspuns lui: noi cu Papa Petru, Lin, Clement, 
Ştefan, Ipolit, Silvestru, Inochentie, Leon, Agapiton, Martin, 
Agaton, şi cu cei asemenea acestora Papi şi Patriarhi, 
împărtăşire nedespărţită şi unire întru Hristos avem, şi nici un 
cuvânt nu ne va despărţi pe noi de aceştia, şi dovedit este 
aceasta căci, îi serbăm pe aceştia toţi. Dascălii şi părinţii îi 
respectă şi le face sfintele lor pomeniri, şi Patriarhii şi Arhiereii 
cheamă pe aceştia de vreme ce Simbolul Credinţei acelora noi 
nestricat îl ţinem, şi precum s-au botezat ei ne-am botezat, 



precum s-au hirotonit şi precum şi-au dat lui Hristos sufletele 
prin Simbol ne dăm şi noi. Deci, oricare va fi asemenea 
acestora cu Simbolul credinţei, cu viaţa şi cu obiceiurile 
dreptslăvitoarei credinţe, este împărtăşit nouă acest Părinte, şi 
ca pe însuşi Petru îl avem pe dânsul şi ale unirii totdeauna va 
fi nouă şi în vecii vecilor. De vreme ce şi până la o mie de ani a 
rămas dreapta slăvitoare credinţă a sfinţilor acelora şi 
pravoslavia la noi, arătat este cum că aşa ca şi noi aceia au 
mărturisit dumnezeiescul Simbol şi aceasta o mărturiseşte cu 
hotărâre fiecare Sobor, iar mai ales al şaselea şi al şaptelea 
Sobor a toată lumea. 

Iar de când s-au întâmplat schimbarea pentru 
dumnezeiescul Simbol, nu-1 mai avem pe Papă adevărat nici 
Apostolesc, nici Părinte. De vreme ce nu mai găsim în cei ce 
se numesc acum Papi, credinţa Apostolului Petru după 
mărturisire, ci numai cea după lepădare, că precum Petru nu 
era Petru nici Apostol, nici cel dintâi, lepădându-se de 
Hristos, aşa nici cel ce se numeşte Papă nu va fi niciodată 
Papă, neavând credinţa lui Petru pe care el ca unul ce o iubea 
cu mărturisire de trei ori a întărit-o, de vreme ce de trei ori s- 
a lepădat. 

Cine poate zice că înţelege ceva mai înalt decât Duhul? 
Ai Duhului sunt Părinţii şi cele ce sunt în Sfintele Scripturi, şi 
cum că aceasta este adevărat însuşi zice: „Ispitiţi Scripturile, că 
întru dânsele veţi avea viaţă veşnică şi acestea sunt care mărturisesc 
pentru Mine" 8 . Cine dar ar cuteza afară din Scripturi sau din 
Părinţi care au avut Duh Sfânt să izvodească o altă credinţă şi 
să strice cea arătată şi descoperită prin Duhul Sfânt Părinţilor 
ca şi lui Petru? 

Au nu prin Duhul Sfânt Dumnezeieştii Părinţi cei ce s-au 
luptat pentru Duhul Sfânt, s-au făcut prin împreună 
mărturisirea Duhului? Eu zic şi propovăduiesc prin Duh, iar 
cel nu zice aşa, străin este Duhului Sfânt. 

8 Ioan 5, 39. 

Iar nu ca aceia care, sub cuvânt că nu ştiu pruncii cui se 
împărtăşesc, opresc pruncii de a se cumineca. Vai ce lucru 
dobitocesc şi fără de cale! Dar pentru ce-i mai şi botează? Sau 
pentru ce-i unge cu Mir? Cu toate că mai cu seamă catolicii, 
precum am înţeles, nici nu-i mai ung la botez şi toate ale lor 
sunt împotriva Soborniceştii Biserici. Iar, precum cel ce crede 
drept cu credinţă aduce pruncul la Dumnezeu, şi pruncul cel 
botezat face mărturisirea prin naş credincios, şi se naşte de a 
doua oară întru împărăţia cerului, şi se unge cu Mir şi se 
desăvârşeşte, şi murind este al împărăţiei lui Dumnezeu, tot 
astfel, prin credincios, să se aducă pruncul şi la Cuminecătură, 
căci aceasta este viaţa cea veşnică. Şi precum cel ce nu se naşte 
a doua oară prin apă şi prin Duh, nu va intra întru împărăţia 
cerului, aşa şi cel ce nu va mânca Trupul Fiului Omului 
(precum a zis însuşi Domnul) şi nu va bea Sângele Lui, nu va 
avea viaţă veşnică. 

Acestea am zis vouă iubiţilor pe scurt pentru Sfântul 

Botez, şi primiţi după putinţă, iar cuvinte mai înalte pentru 

cele Dumnezeieşti veţi auzi de la cei mai învăţaţi. 
* , , , 




20 




CRIZA BISERICII CATOLICE* 



Mihai Urzică 



Prin poticniri provenite din afară şi dinăuntru, 
Biserica Catolică străbate astăzi cea mai sumbră 
perioadă din istoria sa. Această criză, care s-a tot 
accentuat din deceniile trecute, este determinată acum de 
tendinţe moderniste şi de insubordonarea unei însemnate părţi 
a clerului, de apatia religioasă a multor credincioşi ai săi, de 
practici religioase dubioase, însuşite în unele cazuri de 
autorităţile eclesiastice, de manifestări şi compromisuri ale 
unor ierarhi fală de Masonerie şi de iudaism, ca şi de alte 
acţiuni condamnabile. 

In anii din urmă mii de preoţi au părăsit clerul catolic 
pentru a se căsători, iar alţii refuză să mai asculte de 
autoritatea ierarhică 9 . Cu deosebire în ţările nordice, un număr 
din ce în ce mai mare de slujitori ai altarului se agită în 
favoarea reformei care le-ar permite, în acelaşi timp, să rămână 
în cler ca preoţi deservenţi şi să se căsătorească, ceea ce 



Mihai Urzică, Biserica şi viermii cei neadormiţi, Ed. Anastasia, 1998. 

în decursul anului 1968, numai în SUA au părăsit clerul catolic aproape 500 de preoţi, 
mulţi dintre ei în scopul de a se căsători. In acelaşi an, în dosarele Congregaţiei din Roma se 
aflau peste 3000 de alte cereri ale unor clerici care doreau întoarcerea la viaţa laică. Această 
situaţie a continuat şi în alte ţări catolice. 

contravine principiului de a nu se administra taina cununiei 
după hirotonia preoţilor. Pe de altă parte, din lipsa de vocaţie 
a credincioşilor pentru consacrarea lor în clerul de mir şi din 
ordinele monahale, s-a ajuns la o situaţie alarmantă în 
majoritatea ţărilor catolice din Occident. Din cauza necredinţei 
şi a indiferentismului religios care s-au abătut peste lumea 
occidentală, Biserica catolică recurge la tot felul de iniţiative şi 
acţiuni rău inspirate care, în loc să combată fără cruţare răul 
care o macină, o povârnesc tot mai mult pe panta 
compromisurilor. 

S-a recurs astfel la introducerea muzicii de jazz în unele 
biserici din Olanda şi din America Latină, pentru a atrage 
lumea. De asemenea, după modelul cinematografelor 
americane în aer liber, drive-in-movies, pentru automobiliştii 
care vor să vizioneze filme fără să-şi părăsească volanul şi 
canapeaua confortabilă, s-a iniţiat în Buffalo, în suburbia 
oraşului New York, ţinerea unor liturghii drive-in. O fotografie 
din revista National Catholic Reporter, din septembrie 1969, 
prezintă o asemenea imagine. Pe o estradă, apare, dintr-un 
grup de turisme, un fel de baracă purtând inscripţia: Altar 
exterior al Parohiei Sfântului Leon. Liturghie duminicală. îndărătul 
unei vitrine care protejează o încăpere transportabilă, un preot 
în odăjdii slujeşte sfânta liturghie, care se amplifică prin 
megafoane. Potrivit relatării din revista catolică menţionată, 
participanţii la aceste liturghii de consumaţie stau relaxaţi în 
interiorul turismelor, iar când preotul exclamă Go in peace! 
(Mergeţi în pace!), ei întorc cheile în contact şi pacea este 
salvată în huruitul tuturor motoarelor! 

Pe aceeaşi linie înnoitoare de atitudini eclesiastice, 
cardinalul Suenens, primatul Belgiei, a declarat, într-un 
interviu la Ottawa, că admiterea femeilor în clerul catolic - idee 

care se vântură în multe cercuri şi care s-a admis de o parte a 
Bisericii anglicane - ar trebui să facă obiectul unui studiu serios 10 . 

Vaticanul a dezlegat lumea credincioşilor de ţinerea 
posturilor de peste an, considerând că asemenea acte de 
înfrânare reprezintă constrângeri care din cauza mentalităţi 
veacului nostru, îi îndepărtează pe oameni de la credinţă. In 
actuala criză a Bisericii catolice, un fapt semnificativ îl 
constituie şi tendinţa multor credincioşi de a se disocia de 
autoritatea bisericească. Există azi - spunea reverendul 
Thomas Stansky, membru în Secretariatul pentru Unitatea 
Creştinilor din Roma - o schismă tacită a unor rebeli care rămân 
catolici doar cu numele, dar care, în realitate, se îndepărtează din ce 
în ce mai mult de Biserica constituţională. Iar un episcop american 
declara: în ultima vreme, s-au conturat două biserici catolice: o 
biserică oficială, a papei şi a ierarhiei, şi o biserică liberă, care atrage 
un număr tot mai mare de laici şi preoţi. în acest sens, ziarul Time 
(22 noiembrie 1968) menţiona: în ajunul conferinţei semestriale 
din Washington, din anul 1968, a celor 238 de episcopi catolici din 
Statele Unite, 3500 de credincioşi s-au pronunţat în sprijinul celor 
40 de preoţi locali, sancţionaţi de cardinalul Patrick O'Boyle pentru 
că au criticat enciclica papei Paul al Vl-lea „Humane Vitae". A doua 
zi însă, un grup de 150 de preoţi au năvălit în sala unde se ţinea 
conferinţa episcopilor şi şi-au manifestat solidaritatea cu preoţii 
sancţionaţi. Catolici proeminenţi din Washington au acordat apoi 
sprijin unui nou centru bisericesc, grupat în jurul unor preoţi 
sancţionaţi, unde s-a organizat un fel de cartier general al 
protestatarilor catolici. 

Un alt fapt neaşteptat s-a petrecut în Franţa, sub 
pontificatul lui Paul al Vl-lea, prin apariţia unui antipapă, 
Clement al XV-lea, care a grupat în jurul lui zeci de mii de 
credincioşi de pretutindeni - din Germania, Elveţia şi chiar din 
Canada - veniţi să i se prosterneze. Prin mistificările lui, acest 



10 Service oecumenique de presse et d' Information (SOE'PI), nr.7, anul 38, 11 martie 1971, 
p.9. 

caz scandalos a provocat o nouă schismă în Biserica Romei. 
Astfel, uzurpatorul papei Paul al Vl-lea, Michel Cotten, fost 
preot în congregaţia Sacre-Cceur, în urma unei viziuni pe care 
pretinde că a avut-o în Biserica din Sarrebourg, la 7 octombrie 
1950, s-a văzut încoronat ca papă de însuşi Hristos (?), cu 
numele de Clement al XV-lea! In 1960 s-a instalat la Clemery 
(Meurthe-et-Moselle), unde şi-a alcătuit un mic Vatican, cu 
cincizeci de cardinali şi episcopi de ambele sexe şi cu o 
grupare de călugăriţe, excomunicându-1 chiar pe Paul al VI- 
lea, sub învinuirea de imoralitate 11 . Deşi unui asemenea caz nu 
i se poate acorda o importanţă prea mare, el urmând se stingă 
de la sine, acest fapt a provocat tulburare printre atâţia 
credincioşi, mărind şi mai mult confuzia din sânul Bisericii 
Catolice. 

O altă schismă, de altă natură, s-a produs tot sub 
pontificatul lui Paul al Vl-lea, din partea episcopului Marcel 
Lefebre, fost arhiepiscop de Dakar şi fondator al Fraternităţii 
Sacerdotale Sfântul Pius al X-lea, care 1-a acuzat pe Paul al Vl-lea 
de împăciuitorism cu comuniştii şi de concesii vinovate faţă de 
Tradiţia Bisericii Catolice, intervenite prin hotărârile 
Conciliului Vatican II. Episcopului rebel i s-au alăturat 
tradiţionaliştii catolici, benedictinii disidenţi, precum şi o 
fracţiune a Ordinului Carmelit. 

O situaţie mai gravă şi de o întindere mai mare 
zdruncină Biserica Catolică din cauza unei credinţe îndoielnice 
pe care o manifestă o parte a clerului, care lasă să planeze 
asupra credincioşilor tot felul de dubii fală de adevărurile 
fundamentale ale credinţei creştine: păcatul originar este 
contestat; descendenţa neamului omenesc dintr-un singur 
cuplu este pusă la îndoială; la fel, fecioria Măriei ca Născătoare 
de Dumnezeu; ridicarea la cer a Mântuitorului este privită ca o 



11 Paris-Match, 6 ianuarie 1973. 

imagine şi nu ca o realitate; Iisus este considerat doar un profet 
etc. 

Asemenea grave abateri au fost consemnate într-un 
amplu document al tradiţionalilor catolici francezi, constituiţi 
în asociaţia religioasă Credo, prezentat adunării plenare a 
episcopilor francezi în 1976 şi publicat ulterior în lucrarea Les 
Fumees de Satan. Din acelaşi document reiese şi felul delăsător 
în care se săvârşeşte liturghia şi modul scandalos în care se 
administrează Euharistia, oferită celor nespovediţi, celor de 
alte confesiuni sau celor bolnavi, prin expedierea Sfintei 
împărtăşanii prin ramburs poştal. 

Din cauza îndepărtării Bisericii Catolice de la adevărata 
tradiţie şi spiritualitate a dreptei credinţe, au apărut în această 
Biserică şi mari anomalii faţă de Sfânta Taină a spovedaniei. In 
anumite cazuri, se dau, în masă, dezlegări depline de păcate 
sau se pronunţă, tot în masă, excomunicări din motive politice, 
încălcându-se adevăratele orânduiri bisericeşti. Aşa s-a 
întâmplat sub pontificatul papei Pius al XH-lea, când cetatea 
Vaticanului a anunţat că slujba de Paşti a acelui an va fi 
radiodifuzată, iar papa va da binecuvântarea Urbi et Orbi de la 
balconul bazilicii Sfântul Petru, cu proclamarea iertării depline 
a păcatelor tuturor acelora care vor asculta, în acea piaţă sau la 
posturile de radio, cuvântarea din acea zi de Paşti. In acest fel, 
zeci de milioane de ascultători ale acelei emisiuni se puteau 
considera absolviţi de toate păcatele, fără nici o prealabilă 
cercetare a cugetului, fără nici o rugăciune de pocăinţă, fără o 
mărturisire de păcate şi fără nici un eventual canon. Taina 
spovedaniei era cu totul abolită! 



Din anul 1970, un fenomen religios, cu milioane de 
adepţi, se manifestă în cadrul Bisericii Catolice prin mişcarea 
de reînnoire harismatică. Sub aparenţele unei religiozităţi de 

mare spiritualitate creştină, această mişcare reprezintă, în 
realitate, o gravă abatere de credinţă. Inspirată din secta 
penticostarilor americani, cu manifestări de pretinse harisme, 
această nouă sectă este constituită în frăţii de câte zece 
persoane, înglobate la rândul lor în formaţii mai mari de sute 
de membri, fiecare frăţie sau formaţie purtând câte o denumire 
biblică. Frăţiile sunt organizate din mireni, pe un principiu de 
autonomie, dar se alcătuiesc şi în comunităţi monastice cu 
celibatari, bărbaţi şi femei, precum şi din persoane căsătorite, 
care au deci familie şi copii. Este de menţionat că asemenea 
organizaţii - mai ales comunităţile monastice cu bărbaţi şi 
femei în comun, şi cu familii întregi - nu au existat niciodată în 
Creştinism, ele fiind experienţe noi care aduc o inevitabilă 
sminteală. 

Această mişcare se subordonează episcopatelor catolice, 
căutând să reediteze viaţa primilor creştini, dar sub o cu totul 
altă formă. Toate veniturile, salariile, bunurile şi proprietăţile 
harismaticilor se administrează în comun, ei ducând o viată de 
obşte. In mod deosebit, mişcarea înţelege să reînvie harismele 
de altădată, de care pomeneşte Apostolul Pavel: darul 
vindecărilor, al proorociei, al discernământului şi al glosolaliei 
(facultatea de a vorbi în limbi necunoscute). 

Despre această acţiune religioasă, anchetată de 
benedictinul Manteau-Boramy, doctor în teologie şi expert la 
Vatican II, şi de cardinalul Suenens, primatul Belgiei, papa 
Paul al Vl-lea s-a pronunţat că în perioada critică prin care 
trece Catolicismul, o asemenea mişcare reprezintă la chance de 
I'Eglise 12 . 

Dată fiind amploarea mişcării, în 1975 s-a ţinut la Roma 
un congres al harismaticilor, cu 10.000 de reprezentanţi, care 
au primit binecuvântarea papei, în bazilica Sfântul Petru. In 
1978, harismaticii au ţinut la Dublin un congres şi mai mare, la 



12 Le Point, nr. 275, 26 decembrie 1977. 

care au luat parte 2 cardinali, 38 de episcopi, 1500 de preoţi şi 
30.000 de credincioşi din 75 de ţări 13 . 

Aceşti credincioşi se adună periodic în biserici şi în 
capele, mai cu seamă prin bisericile fără preoţi, din cauza 
lipsei de slujitori, dar şi în casele lor. In aceste adunări ei citesc 
şi comentează Biblia, se roagă, legănându-se cu mâinile 
ridicate, şi apoi, în mod spontan, articulează sunete 
armonizate, pronunţate monoton sau cântate la unison, într-o 
manieră medievală. In pauzele dintre aceste manifestări, cântă 
cântece moderne, bat din palme, dansează şi se îmbrăţişează, 
socotindu-se fraţi si surori 14 . Sunt frecvente cazurile când unii 
din aceşti harismatici vorbesc în limbi arhaice sau moderne, 
necunoscute lor. Se citează astfel cazul unui francez care a 
vorbit în limba chineză; sau al unui irlandez care a vorbit unui 
rabin în ebraică, dezvăluindu-i taine din viaţa lui trecută, ca şi 
din cea a tatălui lui 15 . Alteori s-au produs vindecări 
neaşteptate de paralizii, verificate şi de medici 16 . 

Aceste fenomene de vorbiri în limbi, de vindecări 
spectaculoase sau de preziceri sunt cât se poate de dubioase şi 
trădează prezenţa demonului. Având în vedere originea 
acestei mişcări religioase, generată de secta Penticostalilor, 
rezultă că ea poartă din capul locului o pecete dubioasă. 
Pastorul metodist Charles Parham, întemeietorul sectei 
Penticostalilor, în intenţia de a reînvia harismele, a stabilit 
condiţia prin care Duhul Sfânt poate coborî asupra unei, 
persoane, învrednicind-o cu anumite harisme, şi anume atunci 
când mai mulţi credincioşi îşi pun mâinile pe capul acelei 
persoane şi fac o anumită invocare. Deci pe măsură ce 
harismele s-au tot rărit în cursul timpului, din motive 
binecuvântate de Dumnezeu, iată că acum adepţii reînnoirii 



13 Le Point, nr. 301, 26 iunie 1978. 

14 Andre Mehat, Comment peut-on etre charismatigue?, Seuil, Paris. 
Les nouveaux mystiques, în Le Point, nr. 275. 

G. Pierre, II est vivant, în Revuefrancaise du .Renouveau, 1976. 

cred că Duhul Sfânt vine la cerere, în urma unor manifestări 
neobişnuite, dar exhibiţioniste şi lipsite de orice înălţime 
spirituală. 

Dacă Apostolii, printr-o lucrare a Duhului Sfânt, au 
primit darul de a face minuni şi de a vorbi în limbi, în scopul 
de a propovădui Evanghelia în rândul atâtor neamuri păgâne, 
aceasta a avut o raţiune a momentului - începutul 
Creştinismului. Iar Apostolii predicau în diferitele limbi ale 
timpului într-o deplină înţelegere a celor ce spuneau, şi nu 
prin cuvinte bolborosite şi neînţelese, cum se întâmplă ha- 
rismaticilor. 

Cât despre prezicerile pe care unii din aceşti credincioşi 
le fac în adunările lor, ele nu se deosebesc cu nimic de acelea 
ale chiromantilor sau a oricărui medium care cade în transă, 
întrucât sursa inspiraţiilor este aceeaşi, dubioasă şi necurată, şi 
numai modalitatea manifestărilor diferă de la unii la alţii. 
Adevăratele preziceri aveau un scop duhovnicesc, şi nu ţinte 
banale, cu demonstraţii publice. 

Felul straniu de manifestare, practica rugăciunilor, faptul 
că se socotesc vrednici a avea pretinse daruri de la Duhul 
Sfânt, arată că această mişcare este o sectă, chiar dacă ea s-a 
constituit ca o bisericuţă în sânul Bisericii Catolice. Adepţii 
acestei mişcări religioase se află în primejdia de a aluneca din 
ce în ce mai jos în rătăcirea lor, în măsura în care se socotesc 
aleşi şi au o încredere nelimitată în duhul care îi inspiră. A 
forţa voinţa divină să trimită Duhul Sfânt pentru a împlini 
minuni, a folosi în acest scop practici necunoscute, neobişnuite 
şi în contradicţie cu toată Tradiţia Bisericii şi cu adevărata 
spiritualitate creştină, înseamnă nu numai o mare eroare de 
credinţă, ci o alunecare în vrăjitorie, sub un impuls demonic. 

Cu toate acestea, înaltul Pontif şi sfetnicii săi au girat 
mişcarea harismatică, au binecuvântat-o, au încurajat-o şi au 
considerat-o un noroc al Bisericii! 

Fapte tulburătoare, de altă natură, se petrec în sânul 

Bisericii Catolice şi ca urmare a unor ciudate iniţiative ale 
Vaticanului faţă de lumea protestantă. Astfel, pentru a 
complace protestantismului în scop propagandistic, Biserica 
Romano-Catolică a ridicat problema eventualei reconsiderări a 
lui Martin Luther. In acelaşi sens, cardinalul Willebrands, 
preşedintele Secretariatului pentru Unitatea Creştinilor de pe 
lângă Vatican, cu prilejul adunării protestante din anul 1970, 
de la Evian, a făcut chiar elogiul marelui reformator. Această 
neaşteptată ieşire din partea unei asemenea marcante 
autorităţi catolice a produs o vie reacţie în unele cercuri 
clericale romane care, în frunte cu monseniorul Francesco 
Spadaforo, l-au calificat pe ilustrul cardinal drept eretic. 

Acţiuni misionare de o orientare spirituală cu totul 
greşită s-au manifestat, în ultima vreme, în Catolicism, şi faţă 
de mozaism, în vederea convertirii evreilor la Creştinism. In 
acest scop, căutând să li se niveleze drumul pentru a-i apropia 
de Biserică şi a le uşura - după părerea Vaticanului - accesul la 
botez, s-a mers cu cedările până la măsluirea unor adevăruri 
evanghelice şi istorice 17 . Ca urmare, s-a înţeles să se atenueze 
cât mai mult răspunderea pe care o poartă evreii, ca neam şi ca 
indivizi, pentru răstignirea Mântuitorului, păcat pe care 
Hristos nu 1-a iertat, ci mai greu 1-a acuzat. Aceasta nu înseam- 
nă însă că o discriminare cu caracter antisemit ar fi cât de puţin 
justificată, ci dimpotrivă, ar fi foarte reprobabilă. Căci fiecare 
om este o parte din umanitatea în care se reflectă Divinitatea, 
şi el trebuie iubit cu dragostea cu care Hristos S-a jertfit pentru 
el. Dar de la această atitudine creştină, faţă de care se cuvine 
toată înţelegerea evanghelică, şi până la a se arăta îngăduinţă 
faţă de spiritul antihristic al iudaismului sau până la a 
minimaliza uciderea sacrilegă, săvârşită în numele întregului 
neam evreiesc şi al urmaşilor săi, este o distanţă enormă. Căci 
blestemul cu care au fost blestemaţi preoţii şi poporul apasă şi 



Declaration sur Ies relations de l'Eglise avec Ies religions non chretiennes - la religion 
juive, în Les Actes du Concile Vatican II, voi. III, pp. 162-165. 

azi pe fiecare evreu care continuă să se lepede de Hristos si să- 
I hulească numele. 

Un asemenea punct de vedere, cu care Biserica Ortodoxă 
nu va putea fi niciodată de acord, este pe cât de greşit, pe atât 
de primejdios, prin capitularea în faţa iudaismului, ca rezultat 
al infiltraţiilor masonice în mijlocul ierarhiei catolice. O 
asemenea atitudine lasă uşa deschisă şi altor posibile concesii 
care se vor face Masoneriei şi angajează la răspunderi foarte 
grave ierarhia Bisericii Catolice. 

Pretenţia ca evreii să fie absolviţi de învinuirea uciderii 
lui Hristos a fost ridicată, în mai multe rânduri, chiar din 
mijlocul cercurilor iudaice. In anii din urmă, şeful rabin din 
România spunea: în loc de a îmbrăţişa cu dragoste şi recunoştinţă 
poporul care păstrează curat şi nealterat străvechiul Legământ, s-a 
şoptit mereu, fie cavalerilor îmbrăcaţi în armură de cruciaţi, fie 
monahilor înveşmântaţi în sutană, fie ţăranului neştiutor, că acest 
popor e vinovat de deicid. Râuri de sânge au curs de pe urma acestei 
absurde îmbinări de noţiuni, care admite că Dumnezeu poate fi ucis 
şi dezminte însăşi versiunea faptelor, aşa cum este ea narată de 
Scriptura cea nouă. (...) Trebuie să răsune un zguduitor şi universal 
Pecavi care să pună capăt absurdelor născociri ale unui dramatic 
trecut şi să pună bazele unei înfrăţiri 18 . 

Deci conform acestui punct de vedere, propriu 
iudaismului, nu evreii ar trebui să se pocăiască pentru 
nelegiuitul lor sacrilegiu, ci creştinii ar trebui să recunoască 
păcatul, printr-un zguduitor şi universal Pecavi. Ca un ecou 
întârziat de acum două mii de ani, al învinuirilor aduse de 
marele preot de atunci împotriva lui Hristos, pătrunde acum 
glasul şefului rabin Moses Rosen împotriva creştinilor care nu 
s-au pocăit pentru absurdele lor născociri despre cei care L-au 
răstignit pe Domnul. 

Când Iisus a fost dus spre judecată în fala lui Pilat, 



18 Dr. Moses Rosen, Rădăcinile Bunului Măslin, din cartea în lumina Torei, 1971, pp. 183- 
185. 

arhiereii şi bătrânii au aţâţat mulţimile ca să ceară pe Baraba, iar pe 
Iisus să-L piardă. (...) Toţi au răspuns: Să fie răstignit! A zis iarăşi 
Pilat: Dar ce rău a făcut? (...) Nevinovat sunt de sângele Dreptului 
acestuia. Voi veţi vedea. Iar tot poporul a răspuns şi a zis: Sângele 
Lui asupra noastră şi asupra copiilor noştri! (Mt. 27, 20-25). Iar 
când, la locul numit Câpăţâna, Iisus a zis: Tată, iartă-i, că nu ştiu 
ce fac, El se referea la ostaşii romani - păgâni şi inconştienţi, 
care împlineau ordinul execuţiei, fără să-şi dea seama de cele 
ce făceau - iar nu la acei care i-au cerut răstignirea şi şi-au luat 
asupra lor şi a copiilor lor Fărădelegea acestui sacrilegiu. De n- 
aş fi venit şi nu le-aş fi vorbit, păcat nu ar avea; dar acum n-au 
cuvânt de dezvinovăţire pentru păcatul lor (In. 15, 22). De nu aş fi 
făcut întrei ei lucrări pe care nimeni altul nu le-a făcut, păcat nu ar 
avea; dar acum M-au şi văzut şi M-au urât şi pe Mine şi pe Tatăl 
Meu (In. 15, 24). Iar lui Pilat, Iisus i-a răspuns: De aceea cel ce M- 
a predat ţie mai mare păcat are (In. 19, 11). 

Iisus nu i-a iertat. Dar Vaticanul a căutat să circumscrie 
răspunderea sacrilegiului comis numai la acuzatorii lui direcţi 
de atunci, absolvind tot restul Israelului de implicaţiile acestei 
Fărădelegi. Dar pentru că blestemul cu care s-a blestemat 
norodul a fost rostit de bătrânii sinedriului, de preoţi şi de mai 
marele preot, el a căzut asupra întregului popor şi nu numai a 
celor de faţă. Iar dacă ar fi să se facă azi un sondaj printre 
rabinii, cărturarii şi bătrânii acestui popor, cu privire la 
hotărârea luată de înaintaşii lor faţă de Iisus, crede oare 
Conciliul Vaticanului că s-ar desolidariza ei de acea hotărâre 
sau că ar contesta consecinţele acelui blestem arhieresc? 

Iată de ce, evreilor care vor să primească botezul 
credinţei ortodoxe, Biserica le cere, pe temeiul Tradiţiei, ca la 
prima cateheză să se facă, între altele, următoarele lepădări, 
cuprinse în Evhologhiu: Mă lepăd de toată credinţa iudaică şi 
blestem toată hula lor pe care o au asupra Domnului Iisus Hristos, 
asupra Preacuratei Maicii Sale asupra tuturor Sfinţilor şi asupra 
tuturor creştinilor. Mă lepăd de cele ale legii vechi, ca de cele ce acum 

au trecut, şi de alte obiceiuri evreieşti, cele de Dumnezeu hulitoare, şi 
de blestemata lor carte, Talmudul, precum şi de toate tălmăcirile 
acestuia, şi le blestem pe ele. 

In luna august 1968, a avut loc în America Latină, la 
Bogota, prima reuniune la scară continentală între catolici şi 
evrei, cu participarea a 27 de personalităţi, printre care şi 
cardinalul Râul Silva Henriquez de Santiago de Chile, 
dimpreună cu mai mulţi episcopi. Cu această ocazie s-au 
formulat o serie de concluzii mai importante. In ceea ce 
priveşte comunităţile religioase, reuniunea a recomandat o 
colaborare cât mai strânsă între organizaţiile evreieşti şi cele 
creştine, hotărând, între altele: Să se desfăşoare o lucrare comună, 
pe cât posibil mai extinsă şi unitară, a celor două confesiuni 
religioase faţă de necesităţile umane; să se încurajeze ţinerea 
reciprocă de cursuri, de seminarii şi conferinţe, pe tot cuprinsul 
continentului latino-american, pe teme specifice, susţinute de teologi 
evrei şi creştini, care să-şi expună propria religie şi cultură etc. 

Dar reuniunea de la Bogota a mai hotărât: Revizuirea 
cărţilor de texte ale catehismelor, ale manualelor de rugăciuni, ale 
dicţionarelor şi enciclopediilor pentru a elimina orice formă de 
prejudiciere reciprocă; promovarea, în ambele comunităţi, a 
cunoaşterii liturghiilor respective; participarea evreilor şi a 
creştinilor la rugăciuni în comun, servindu-se de Tanas (Vechiul 
Testament). în acest scop, textele biblice şi de rugăciuni vor fi alese 
cu grijă pentru a se elimina pasajele care se pot preta la controverse, 
iar pentru rugăciunile în comun va fi preferabil să se utilizeze alte 
formulări decât acelea pe care le comportă în mod obişnuit 
liturghia 19 . 

Prin asemenea iniţiative, devenite acte normative pentru 
Biserica Catolică, se nesocotesc cu totul canoanele apostolice 
care interzic, sub pedeapsa caterisirii şi a afurisirii, pe acei 
clerici sau laici care ar face rugăciuni împreună cu ereticii sau 



Relations entre l'Eglise et lejudaisme, SOEPI, nr. 6, ianuarie 1969, pp. 20-21. 

cu cei înlăturaţi din obştea creştinilor 20 . 

Dacă această acţiune este oprită şi condamnată de 
Biserică, cu cât mai grav este faptul că asemenea rugăciuni şi 
formulări din Vechiul Testament se oficiază nu cu ereticii, care 
sunt totuşi creştini, ci cu evreii talmudişti, desconsiderând 
canoanelor ecumenice şi, mai mult, cu binecuvântarea oficială 
a Bisericii! Cât despre revizuirea cărţilor de texte ale 
catehismelor, manualelor de rugăciuni etc, în vederea 
eliminării oricărei forme de prejudiciere reciprocă, aceasta 
înseamnă schimonosirea credinţei creştine în scopul de a fi pe 
placul mozaismului, adică al „Sinagogii Satanei", înseamnă a 
răstălmăci Predaniile Sfinţilor Părinţi şi a perverti duhul 
credinţei creştine! 

Dar ce legătură poate avea Hristos cu Antihristul? Căci 
atitudinea iudaizantă, adoptată de Biserica Romei, pune din 
nou în actualitate câteva puncte fundamentale programate de 
Francmasonerie: Misiunea cea mai importantă a Francmasoneriei 
este să glorifice iudaismul (revista francmasonică Symbolisme, 
iulie 1928). Francmasoneria vrea să fie Super-Biserică, Biserica 
aceea care le va reuni pe toate (Bulletin du grand Orient, nr. 37); 
Scopul nostru final este distrugerea pentru totdeauna a 
catolicismului şi chiar a ideii creştine (citat din La revelation, Mgr. 
de Segur). In vederea distrugerii Catolicismului, gruparea 
secretă Haute vente urmăreşte dispariţia puterii temporale a 
papilor şi coruperea Bisericii Catolice 21 . 

In afara multiplelor răstălmăciri dogmatice, cultice, 
canonice şi eclesiastice, care au dus la divergenţe între Biserica 
Ortodoxă şi cea Romano-Catolică, în ultima vreme s-au ivit 
altele noi, grave, care s-au adăugat la cele existente, adâncind 



Sfintele Canoane Apostolice hotărăsc: Can. 10: Dacă cineva s-ar ruga împreună cu cel 
înlăturat din obştea creştinilor, chiar în casă, să se afurisească. Can. 11: Dacă cineva ar face 
rugăciuni cu un preot caterisit, să se afurisească. Can. 45: Episcopul, preotul care se roagă 
numai împreună cu ereticii să se afurisească. Can. 64: Dacă un cleric sau laic ar merge la 
sinagoga iudeilor sau a ereticilor, pentru a se ruga, să se caterisească. 
21 Roger Rebut, op. cit., p. 21. 

şi mai mult hotarul despărţitor dintre cele două Biserici 
Creştine. 

In situaţia tulbure existentă, s-a mers atât de departe cu 
neînţelegerile şi cu opacitatea, încât s-a ridicat şi anatema care 
fusese pronunţată altădată asupra Francmasoneriei. In noaptea 
de 22 iunie 1971, Biserica Catolică şi Marea Lojă a Franţei au 
pus capăt unui secol şi jumătate de interdicţii, condamnări şi 
excomunicări. Opt sute de fraţi evrei, creştini, musulmani şi 
atei, în frunte cu marele maestru al Marii Loji, serenisimul 
Pierre Simon, l-au primit cu mare alai, în templul lor de la 
Paris (Rue de Puteaux), pe monseniorul Daniel Pezeril, 
consilierul arhiepiscopului de Paris, cardinalul Francois Marty, 
care a făcut împăcarea Bisericii catolice cu Masoneria Marii 
Loji a Franţei. Iar în 1986, în mod surprinzător, papa Ioan Paul 
al II-lea s-a dus la sinagoga mare din Roma, într-o vizită 
oficială, închipuindu-şi că astfel va putea capta bunăvoinţa 
talmudică. Marele rabin şi asistenţa l-au primit protocolar, dar 
rece. 

Deci ce garanţie spirituală ar mai putea oferi Biserica 
Catolică, în condiţiile gravei crize care o frământă, pentru 
deschiderea unui drum luminos, de împăcare în duh şi în 
adevăr, cu pravoslavnica Biserică Ortodoxă, în vederea unirii 
lor? 

Numai atunci când se va smeri trufia papală şi a 
conclavului său ambiţios, numai atunci se va putea netezi 
drumul anevoios al împăcării celor două Biserici sub lumina 
Duhului Sfânt. Numai atunci vor putea privi şi fraţii apuseni 
cu ochi curaţi şi inima fără vicleşug, ca şi Nathanael din 
Evanghelie, spre fraţii orientali care, cu braţele deschise, îi 
aşteaptă de o mie de ani cu nelipsită răbdare, pentru ca în 
aceeaşi credinţă şi în aceeaşi dragoste să înalţe rugăciuni de 
preamărire lui Dumnezeu, pentru regăsirea lor în Duh şi în 
Adevăr. 

OMUL ŞI DUMNEZEU-OMUL" 
Sfântul Iustin Popovici 



Fără Dumnezeul-om şi în afara Dumnezeului-om, 
omul se află totdeauna în primejdia de a deveni 
asemănător cu diavolul, fiindcă păcatul e totodată 
şi putere şi chip al diavolului. Robindu-se păcatului în afara 
Dumnezeului-om, omul devine de bună voie asemănător 
diavolului, se împropriază diavolului: „Cel ce săvârşeşte păcatul, 
de la diavolul este" (I Ioan 3, 8). Nu trebuie să ne scape din 
vedere că scopul principal al diavolului este acela de a-1 lipsi 
pe om de asemănarea cu Dumnezeu, de a-1 dez-divino- 
umaniza, de a-1 dezlipi de Dumnezeu, şi în felul acesta de a-1 
transforma într-o fiinţă asemănătoare cu el. Antropocentrismul 
umanist e în esenţă diavolocentrism, fiindcă atât unul cât şi 
celălalt nu vor decât un singur lucru: să fie doar în sine şi 
pentru sine. In felul acesta, însă, ele strămută de fapt pe 
oameni în împărăţia „morţii celei de a doua", unde nu este 
Dumnezeu, nici ceva din cele ale lui Dumnezeu (Apoc. 21, 8; 
20, 14). 

Toate umanismele europene, de la cel mai primitiv până 
la cel mai subtil, de la cel fetişist până la cel papal, se 
întemeiază pe credinţa în om, aşa cum este el în datul lui 
psihofizic şi istoricitatea lui psihofizică. In fapt, toată esenţa 



Capitol preluat din „Biserica Ortodoxă şi ecumenismul", Ed. Orthodox Kypseli, 
Tesalonic, 1974. 

oricărui umanism este omul - homo. Redus la ontologia sa, 
oricare umanism nu este altceva decât „hominism" (homo- 
hominis). Omul este cea mai înaltă valoare - valoarea totală, 
omul este criteriul cel mai înalt - criteriul total: „omul este 
măsura tuturor fiinţelor şi lucrurilor". Aceasta este „in nuce", 
orice umanism, orice hominism. Aşadar, toate umanismele, 
toate hominismele sunt în ultimă analiză, de origine idolatră, 
politeistă. Toate umanismele europene, de la cele 
prerenascentiste, cele renascentiste şi mai departe, cele 
protestante, filozofice, religioase, sociale, ştiinţifice, culturale, 
politice au urmărit şi urmăresc neîntrerupt, cu ştiinţă sau fără 
ştiinţă, un singur lucru: să înlocuiască credinţa în Dumnezeul- 
om cu credinţa în om, să înlocuiască Evanghelia Dumnezeului- 
om cu evanghelia după om, filozofia după Dumnezeul-om cu 
filozofia cea după om, cultura după Dumnezeul-om cu cultura 
cea după om, într-un cuvânt, să înlocuiască viaţa după 
Dumnezeul-om cu viaţa cea după om. 

Şi aşa a fost timp de veacuri, până când în veacul trecut 
în anul 1870, la Primul Conciliu de la Vatican, toate acestea s- 
au contopit în dogma infailibilităţii papei. De atunci aceasta a 
devenit dogma centrală a papismului. De aceea în zilele 
noastre la Al Doilea Conciliu de la Vatican s-a tratat şi apărat 
atât de stăruitor şi de abil intangibilitatea şi imuabilitatea 
acestei dogme. Dogma aceasta are o însemnătate cât se poate 
de epocală pentru întreaga soartă a Europei, mai ales pentru 
apocalipsa ei, în care deja a păşit. Prin dogma aceasta toate 
umanismele europene şi-au atins idealul şi idolul: omul a fost 
declarat divinitate supremă, divinitate universală. Panteonul 
european umanist şi-a dobândit Zeusul său. 

Sinceritatea e limba Adevărului: dogma infailibilităţii 
papei din secolul al XlX-lea, respectiv a omului, nu este altceva 
decât renaşterea păgânismului şi a politeismului, renaşterea 
axiologiei şi criteriologiei idolatre. „Horribile dictu", dar şi 
următorul lucru trebuie spus: prin dogma infailibilităţii papei 

a fost ridicat la rangul de dogmă umanismul închinător la 
idoli, şi în primul rând cel elin. A fost ridicat la rangul de 
dogmă valoarea universală, a fost ridicată la rangul de dogmă 
criteriul universal al culturii, civilizaţiei, poeziei, filozofiei, 
artei, politicii şi ştiinţei eline. Şi toate acestea ce sunt? 
Păgânătate ridicată la rangul de dogmă. In felul acesta a ajuns 
să fie dogmă autarhia omului european, după care timp de 
veacuri au năzuit cu înfocare toate umanismele europene. 

Dogma infailibilităţii papei e nietzscheană „Ja-Sagung" 
(afirmare) a întregii creaţii a omului european umanist, acel 
„Ja-Sagung" al culturii şi civilizaţiei lui, care prin scopurile şi 
metodele lor predominant păgâne şi politeiste umbresc 
binevestirea şi porunca Dumnezeului-om: „Căutaţi mai întâi 
împărăţia lui Dumnezeu şi dreptatea Lui şi toate (celelalte) se vor 
adăuga vouă" (Mt. 6, 33). Şi ce nu a proclamat ca scop al 
existenţei omeneşti şi ca metodă de activitate a omului cultura 
şi civilizaţia umanistă europeană? Dumnezeul-om, Singurul 
care mântuieşte pe om de păcat, de moarte şi de diavol, 
Singurul care înveşniceşte şi îndumnezeieşte şi divino- 
umanizează pe om în toate lumile, prescrie răspicat şi limpede 
că scop primordial al fiinţei şi al vieţii omului este să devină 
desăvârşit ca Dumnezeu (Mt. 5, 48). Iar omul umanist 
european ce nu a tot aşezat şi consfinţit ca scop al existenţei 
omeneşti în locul acestui scop! Este un adevăr evanghelic cu 
neputinţă de tăgăduit: „toată lumea zace în rău" chiar şi după 
nevoinţa Dumnezeului-om în lumea noastră pământească (I 
In. 5, 19-21). Şi nu numai atât, ci după Sfântul Apostol Pa vel, 
diavolul este „dumnezeul veacului acestuia" (II Cor. 4, 4). între o 
astfel de lume care de bună voie „zace în răutate" şi omul care 
urmează pe Dumnezeul-om Hristos, nu există compromis. Cel 
care urmează pe Dumnezeul-om nu poate face compromis în 
dauna Adevărului Evanghelic, cu omul umanist care justifică 
toate cele arătate mai înainte şi le ridică la rangul de dogmă. 
Aici este vorba întotdeauna de cea mai hotărâtoare şi 

definitorie dilemă şi alegere: Dumnezeul-om sau omul. 
Fiindcă omul umanist prin toată activitatea lui se evidenţiază 
şi se poartă ca acţionând autarhic (autosuficient), ca valoare 
supremă şi măsură supremă. Aici nu există loc pentru 
Dumnezeul-om. Ca atare, în împărăţia umanistă locul 
Dumnezeului-om îl ocupă „Vicarius Christi" [Locţiitorul lui 
Hristos], iar Dumnezeul-om a fost surghiunit în cer. In orice 
caz, aceasta este o dez-întrupare sui generis a Dumnezeului-om 
Hristos, nu-i aşa? 

Uzurpând prin dogma infailibilităţii în favoarea sa, adică 
în favoarea omului, toată puterea şi toate drepturile care 
aparţin numai Dumnezeului-om Domnului Hristos, papa s-a 
autodeclarat în fapt, Biserică în Biserica papistă şi a devenit în 
ea totul în toate. Un „Atotţiitor universal" sui generis. De aceea 
dogma infailibilităţii papei a şi devenit pan-dogma papismului 
iar papa nu se poate lepăda de ea în nici un chip câtă vreme va 
fi papă al papismului umanist. 

în istoria neamului omenesc există trei căderi principale: a lui 
Adam, a lui luda şi a papei. Esenţa căderii în păcat e întotdeauna 
aceeaşi: voinţa de a deveni bun prin sine, voinţa de a deveni 
desăvârşit prin sine, voinţa de a deveni Dumnezeu prin sine. 
Dar în felul acesta omul se asimilează, fără să-şi dea seama, 
diavolului, fiindcă şi acesta a vrut să devină Dumnezeu prin 
sine însuşi, să înlocuiască pe Dumnezeu cu sine însuşi, şi în 
această îngâmfare a lui a devenit dintr-o dată diavol, cu 
desăvârşire despărţit de Dumnezeu şi cu totul potrivnic lui 
Dumnezeu. Tocmai în această înşelare de sine plină de trufie 
constă esenţa păcatului, păcatul universal. In aceasta constă şi 
esenţa diavolului, a căpeteniei diavolului - satana. Aceasta nu 
e altceva decât voinţa de a rămâne în firea proprie, de a nu 
primi în sine altceva decât pe sine. Toată esenţa diavolului este 
în faptul că nu-L vrea câtuşi de puţin pe Dumnezeu în lăuntrul 
lui, vrea să rămână totdeauna singur, totdeauna cu totul în 
sine, tot pentru sine, totdeauna închis ermetic faţă de 

Dumnezeu şi tot ce aparţine lui Dumnezeu. Şi ce este aceasta? 
Egoismul şi dragostea de sine îmbrăţişate pentru întreaga 
veşnicie. Aşa e în esenţa lui omul umanist: el rămâne tot în 
sine însuşi, cu sine însuşi, pentru sine însuşi, totdeauna închis 
cu îndârjire faţă de Dumnezeu. In aceasta constă orice 
umanism, orice hominism. Culmea acestui umanism 
demonizat este voinţa de a deveni bun cu ajutorul răului, de a 
deveni dumnezeu cu ajutorul diavolului. De aici şi făgăduinţa 
făcută în rai de diavolul către strămoşii noştri: „ Veţi fi ca nişte 
dumnezei" (Fac. 3, 5). 

Omul a fost zidit de Iubitorul de oameni Dumnezeu ca 
virtual dumnezeu-om, ca pe temeiul chipului dumnezeiesc pe 
care îl poartă fiinţa lui să se zidească de bună voie prin 
Dumnezeu întru Dumnezeu-om. Dar omul prin libera sa 
alegere a căutat să ajungă prin păcat la nepăcătoşenie, prin 
diavol la starea de Dumnezeu, şi desigur că urmând calea 
aceasta el ar fi devenit un diavol sui generis dacă Dumnezeu, 
prin nesfârşita Sa iubire de oameni şi „după mare mila Sa", n- 
ar fi intervenit făcându-Se om, adică Dumnezeu-om, 
aducându-1 astfel pe om la Dumnezeul-om. L-a introdus prin 
Biserică - Trupul Său în ne voinţa divino-umanizării prin 
sfintele taine şi sfintele virtuţi, şi în felul acesta a dat omului 
putinţa de a ajunge „întru bărbat desăvârşit, la măsura vârstei 
plinirii lui Hristos" (Ei. 4, 13), şi de a-şi atinge astfel menirea sa 
dumnezeiască de a deveni de bună voie Dumnezeu-om după 
har. 

Ce este căderea papei decât numai voinţa de a-L înlocui 
pe Dumnezeul-om cu omul? 

In lumea noastră omenească, după spusele Sfântului 
văzător al tainelor Ioan Damaschin, numai Dumnezeul-om 
Hristos este „singurul lucru nou sub soare". 22 Şi acesta e veşnic 
nou prin Persoana Sa divino-umană, prin nevoinţa Sa divino- 



22 Sfântul Ioan Damaschin, Expunerea exactă a credinţei ortodoxe 3,1; PG 94, 984. 

umană şi prin Trupul Său divino-uman - Biserica. însă şi omul 
numai în Dumnezeul-om este nou, pururea nou, veşnic nou în 
toate trăirile sale divino-umane pe calea mântuirii, sfinţeniei, 
schimbării la faţă, îndumnezeirii, divino-umanizării. In această 
lume pământească toate îmbătrânesc şi toate mor, numai omul 
divino-umanizat cel „de acelaşi trup cu Hristos", şi îmbisericit 
prin Dumnezeul-om, nu îmbătrâneşte şi nu moare, fiindcă a 
devenit un mădular viu şi organic al Sfântului şi veşnicului 
Trup divino-uman al lui Hristos, al Bisericii, în care persoana 
omenească se dezvoltă şi fără încetare „creşte creşterea lui 
Dumnezeu" (Col. 2, 19) „întru bărbat desăvârşit, la măsura vârstei 
-plinirii lui Hristos" (Ef. 4, 13). Aceasta înseamnă că el creşte şi se 
dezvoltă nesfârşit şi nemăsurat, potrivit cu dimensiunile cele 
după chipul lui Dumnezeu ale Dumnezeieştii nesfârşiri şi 
nemărginiri date fiinţei omeneşti de către Domnul Cel în Trei 
Sori atunci când 1-a zidit pe om după chipul lui Dumnezeu. 

Toate sunt noi în Dumnezeul-om şi prin Dumnezeul-om, 
El însuşi în primul rând, iar în consecinţă şi mântuirea, şi 
învăţătura despre mântuire, şi metoda de mântuire. Este cu 
totul nou pentru neamul omenesc mesajul Dumnezeului-om: 
să despărţim păcatul de păcătos, să urâm păcatul şi să iubim 
pe păcătos, să ucidem păcatul dar să mântuim pe păcătos, să 
nu identificăm pe păcătos cu păcatul, să nu ucidem pe păcătos 
pentru păcat ci să îl mântuim de păcat. O pildă cutremurătoare 
despre aceasta este femeia prinsă în adulter. Atotmilostivul 
Mântuitor a despărţit păcatul femeii de fiinţa ei cea după 
chipul lui Dumnezeu, a osândit păcatul şi a miluit pe 
păcătoasă: „Nici eu nu te osândesc; mergi şi nu mai păcătui" (In. 8, 
11). Aceasta este metoda Ortodoxiei ridicată la rangul de 
„dogmă" în lucrarea mântuirii păcătosului de păcat - metoda 
Sfintei Tradiţii în chip de Dumnezeu înţelepţit dezvoltată şi 
legiuită în Biserica Ortodoxă de către Sfinţii Părinţi şi 

formulată cu dumnezeiască insuflare de către Sfântul Simeon 
Noul Teolog: „Binele nu este bine, atunci când nu se face bine". 23 

In lumina acestei evanghelice şi sfinte Tradiţii ortodoxe e 
o atrocitate antie vanghelie ă şi anticreştină a-1 omorî pe păcătos 
pentru păcat. Aici nici o inchiziţie nu se poate declara sfântă. 
In ultimă instanţă, toate umanismele omoară pe păcătos 
pentru păcat, nimicesc pe om împreună cu păcatul - fiindcă nu 
II vor pe Dumnezeul-om Care-i singura mântuire a omului şi 
de păcat, şi de moarte, şi de diavol. Cel ce nu e pentru 
Dumnezeul-om e prin aceasta împotriva omului şi este un 
asasin al omului, prin urmare un sinucigaş căci îl lasă pe om în 
deplina putere a păcatului, a morţii şi a diavolului, de care 
poate să-1 mântuiască numai Dumnezeul-om şi nimeni altul 
sub soare. Procedând cu păcătosul în felul acesta, omul 
umanist în chip inevitabil săvârşeşte o crimă: ucide propriul 
său suflet, se predă singur iadului, spre veşnică petrecere 
laolaltă cu diavolul, cu acest „ucigător de oameni dintru început" 
(In. 8, 44). Iar prin aceasta împărăteşte şi stăpâneşte în mod 
absolut monstruoasa şi universala dogmă etică iezuito- 
umanistă: „scopul scuză mijloacele". 

Ce dă omului Dumnezeul-om şi nimeni altul nu îi poate 
da? Biruinţa asupra morţii, asupra păcatului, asupra 
diavolului, Viaţa Veşnică, Adevărul Veşnic, Dreptatea Veşnică, 
Binele Veşnic, Dragostea Veşnică, Bucuria Veşnică, întreaga 
plinătate a Dumnezeirii şi a desăvârşirilor dumnezeieşti. 
Vorbind apostoleşte, Dumnezeul-om dă oamenilor „cele ce 
ochiul nu a văzut şi urechea nu a auzit şi la inima omului nu s-au 
suit câte a pregătit Dumnezeu celor ce-l iubesc pe El" (I Cor. 2, 9; 
Isaia 64,3; Ieremia 3,6). 

Cel de-al doilea Conciliu de la Vatican e o renaştere a 
tuturor umanismelor europene, o renaştere de cadavre, fiindcă 
de când Dumnezeul-om Hristos este prezent în lumea 



23 Sfântul Simeon Noul Teolog, Cuvântarea 18 şi 68. Ediţia Zagoraios, Smirna, ÎS 
p.105 şi 364. 

pământească, orice umanism este un cadavru. Şi aşa stau 
lucrurile, întrucât Conciliul a rămas cu încăpăţânare la dogma 
infailibilităţii papei - a omului. Privite din punctul de vedere 
al Dumnezeului-om Celui Veşnic Viu, al Domnului Iisus 
istoric, toate umanismele seamănă mai mult sau mai puţin cu 
nişte utopii criminale, fiindcă în numele omului ucid şi 
nimicesc pe om în felurite chipuri ca entitate psiho-fizică. 
Toate umanismele săvârşesc o lucrare nebunesc de tragică: 
strecoară ţânţarul şi înghit cămila, iar prin dogma 
infailibilităţii papale lucrarea aceasta a fost ridicată la rangul 
de dogmă. Toate acestea sunt înfricoşătoare, înfricoşătoare 
până la groaza desăvârşită. De ce? Fiindcă însăşi dogma 
despre infailibilitatea omului nu este altceva decât cumplitul 
prohod a oricărui umanism, de la acela al Vaticanului ridicat la 
rangul de dogmă, şi până la umanismul satanizat al lui Sartre. 

In panteonul umanist al Europei toţi zeii sunt morţi, în 
frunte cu Zeus-ul european. Sunt morţi până ce în inima lor 
veştejită va răsări pocăinţa cea cu desăvârşita lepădare de sine, 
cu fulgerele şi durerile Golgotei sale, cu cutremurele şi 
schimbările la faţă ale învierii sale, cu viforele şi înălţările ei 
aducătoare de roade. Şi atunci? Atunci nesfârşite vor fi 
slavosloviile lor către Cel Ce în veci este de viaţă Făcător şi de 
minuni Lucrător Dumnezeul-om, cu adevărat Singurul Iubitor 
de oameni din toate lumile. 

Care este inima dogmei cu privire la infailibilitatea papei 
respectiv a omului? Dez-divino-umanizarea omului. Lucrul 
acesta îl urmăresc toate umanismele, chiar şi cele religioase. 
Toate îl întorc pe om la păgânism, la politeism, la îndoită 
moarte, duhovnicească şi fizică. Indepărtându-se de 
Dumnezeul-om, tot umanismul s-a preschimbat treptat în 
nihilism. Lucrul acesta îl arată crahul contemporan al tuturor 
umanismelor în frunte cu papismul, părintele direct sau 
indirect, cu voie sau fără voie, al tuturor umanismelor 
europene. Iar crahul, crahul catastrofal al papismului constă în 

dogma infailibilităţii papei şi tocmai dogma asta e culmea 
nihilismului. Prin dogma aceasta omul european a dogmatisit 
şi hotărât dogma autarhicităţii (autosuficienţei) omului 
european, şi în felul acesta până la urmă a arătat că nu are 
nevoie de Dumnezeul-om şi că pe pământ nu există loc pentru 
Dumnezeul-om căci „Vicarius Christi" îl înlocuieşte în chip 
desăvârşit. In fapt, din dogma aceasta trăieşte, pe aceasta o 
urmează şi o mărturiseşte cu încăpăţânare oricare umanism 
european. 

Toate umanismele omului european nu sunt altceva, în 
esenţa lor, decât o răzvrătire necontenită împotriva 
Dumnezeului-om Hristos. In toate chipurile cu putinţă se 
săvârşeşte „Die Umwertung aller Werte" [răsturnarea tuturor 
valorilor - Nietzche] . Dumnezeul-om este înlocuit pretutindeni 
cu omul, pe toate tronurile europene se înscăunează omul 
umanismului european. Ca atare, nici nu mai există un singur 
„Vicarius Christi" ci nenumăraţi, deosebindu-se doar la straie, 
fiindcă în ultimă instanţă, prin dogma despre infailibilitatea 
papei a fost proclamat infailibil omul în general. De aici şi 
nenumăraţii papi din toată Europa şi de la Vatican, şi din 
protestantism, între ei nefiind vreo deosebire esenţială, fiindcă 
papismul e cel dintâi protestantism, precum a spus vizionarul 
Homiakov. 

Infailibilitatea este o însuşire naturală divino-umană şi o 
funcţie naturală divino-umană a Bisericii, în calitatea ei de 
Trup divino-uman al lui Hristos, al cărui veşnic cap - 
Adevărul = Atoateadevărul - e Cel de-al Doilea Ipostas al Prea 
Sfintei Treimi, Dumnezeul-om, Domnul Iisus Hristos. 

Prin dogma despre infailibilitatea papei, papa a fost de 
fapt declarat drept Biserică şi el, un om, a luat locul 
Dumnezeului-om. Acesta e triumful final al umanismului, dar 
este în acelaşi timp şi „moartea a doua" (Apoc. 20, 14; 21, 8) a 
papismului iar prin el şi cu el, a oricărui umanism. Totuşi, 
înaintea Adevăratei Biserici a lui Hristos care de la arătarea 

Dumnezeului-om Hristos există în lumea noastră pământească 
ca trup divino-uman, dogma despre infailibilitatea papei este 
nu numai erezie, ci o panerezie 24 , fiindcă nici o erezie nu s-a 
ridicat atât de radical şi atât de integral împotriva 
Dumnezeului-om Hristos şi a Bisericii Lui, aşa cum a făcut 
aceasta papismul prin dogma despre infailibilitatea papei - 
om. Nu există nici o îndoială că dogma aceasta este erezia 
ereziilor, chinul chinurilor, o răzvrătire nemaivăzută 
împotriva Dumnezeului-om Hristos. Dogma aceasta este, vai, 
cea mai îngrozitoare surghiunire a Domnului nostru Iisus 
Hristos de pe pământ, o nouă trădare a lui Hristos, o nouă 
răstignire a Domnului - numai că nu pe crucea cea de lemn, ci 
pe crucea de aur a umanismului papist. Şi toate acestea sunt 
iad, iad, iad pentru sărmana fiinţă pământească ce se numeşte 
om. 

Există oare vreo ieşire din toate aceste nenumărate iaduri 
umaniste? Există oare vreo înviere din toate aceste nenumărate 
morminte europene? Există oare leac pentru toate aceste 
nenumărate boli aducătoare de moarte? Există, există, există: 
pocăinţa. Ea e binevestirea fără de moarte a Evangheliei 
Dumnezeului-om: „pocăinţa spre cunoştinţa adevărului" (II Tim. 
2, 25). Altminteri nu poate cineva să creadă în mântuitoarea 
Evanghelie a Dumnezeului-om: „Pocăiţi-vă şi credeţi în 
Evanghelie" (Mc. 1, 15). Pocăinţa înaintea Dumnezeului-om 
este singurul leac împotriva păcatului, singurul leac universal 
pentru tot păcatul, chiar şi pentru păcatul universal. Fără 
îndoială că pocăinţa e şi leacul pentru acest „păcat suprem" al 
papismului ce e cuprins în trufaşa dogmă a infailibilităţii 
papei, şi prin aceasta este şi leacul pentru orice păcat al 
oricărui umanism în parte şi al tuturor umanismelor laolaltă. 
Da, da, da, din păcatul atât de iubit lui al „infailibilităţii", 
„infailibilul" om european, omul european umanist se poate 



Erezie universală, n.tr. 

mântui numai prin pocăinţa din toată inima şi schimbarea 
totală la faţă înaintea Minunatului şi Atotînduratului şi 
Atotbunului Domn Iisus Hristos Dumnezeul-om, cu adevărat 
Singurul Mântuitor al neamului omenesc de tot păcatul, de tot 
răul, de tot iadul, de tot diavolul, de tot raţionalismul umanist, 
şi îndeobşte de toate păcatele pe care închipuirea omenească le 
poate născoci. 

Pentru aceste pricini, toţi sfinţii de-Dumnezeu-purtători 
şi de-Dumnezeu-înţelepţiţi Părinţi ai celor şapte sfinte Sinoade 
Ecumenice reduc toate problemele din Biserica lui Hristos la 
problema persoanei Dumnezeului-om Hristos, ca la cea mai 
mare şi singura valoare supremă pentru orice fiinţă 
omenească, fie aceasta pe pământ sau în vreo altă lume a lui 
Dumnezeu. Da, pentru ei Dumnezeul-om Hristos este totul şi 
toate în lumile omeneşti. Omul „infailibil" şi înaintea lui omul 
cel mai păcătos - smerenia de o parte şi îngâmfarea de alta. 
Privighetoarea cea neîntrecută a Evangheliei Dumnezeului- 
om, Sfântul Ioan Gură de Aur, binevesteşte: „Smerenia este 
piatra de temelie a filozofiei noastre". 25 Smerenia este piatra de 
temelie a filozofiei noastre despre viaţă şi lume, despre timp şi 
veşnicie, despre Dumnezeu şi Biserică, în timp ce piatra de 
temelie a oricărui umanism, chiar şi a aceluia ridicat la rangul 
de dogmă, este trufia, credinţa în raţiunea omului, în mintea şi 
logica lui. Trufia este boala fără leac a minţii diavolului. 
Inlăuntrul ei se găsesc şi din ea izvorăsc toate celelalte rele 
diavoleşti, în timp ce smerenia noastră ne învaţă să ne punem 
nădejdea şi să avem absolută încredere în sfânta, 
soborniceasca, divino-umană minte a Bisericii, mintea lui 
Hristos. „Noi avem mintea lui Hristos" (I Cor. 2, 16). Noi suntem 
în Trupul divino-uman al lui Hristos, Biserica Ortodoxă în care 
Dumnezeul-om Hristos este totul: şi Capul, şi Trupul, şi Viaţa, 
şi Adevărul, şi Dragostea, şi Dreptatea, şi timpul, şi veşnicia; 



25 Sfântul Ioan Gură de Aur, PG 5 1 , 3 1 2. 

dar şi noi, prin credinţa în El şi prin viaţa în El (Efes. 4, 11-21). 
Pentru că „toate prin El şi în El s-au zidit; şi El este mai înainte de 
toate şi toate în El viază; şi El este Capul trupului Bisericii, ca El să 
fie întru toate Cel mai întâi" (Col. 1, 16-18): El, Dumnezeul-om, şi 
nu doar omul, orişicum ar fi acesta. 

Ecumenismul e numele de obşte pentru toate pseudo- 
creştinismele, pentru pseudo-bisericile Europei Apusene. In el 
se află cu inima lor toate umanismele europene cu papismul în 
frunte, iar toate aceste pseudo-creştinisme, toate aceste 
pseudo-biserici nu sunt nimic altceva decât erezie peste erezie. 
Numele lor evanghelic de obşte este acela de „pan-erezie" 
(erezie universală). De ce? Fiindcă în cursul istoriei feluritele 
erezii tăgăduiau sau denaturau anumite însuşiri ale 
Dumnezeului-om Domnului Hristos, în timp ce ereziile 
acestea europene îndepărtează pe Dumnezeul-om în întregime 
şi pun în locul Lui pe omul european. In această privinţă nu e 
nici o deosebire esenţială între papism, protestantism, 
ecumenism şi celelalte secte, al căror nume este „legiune". 

Dogma ortodoxă în general şi dogma centrală despre 
Biserică în special a fost respinsă şi înlocuită cu dogma 
universală eretică latină despre primatul şi infailibilitatea 
papei, a omului. Din această erezie universală s-au născut şi se 
nasc fără încetare alte erezii: Filioque, eliminarea epiclezei, 
introducerea harului creat, azimele, purgatoriul, depozitul de 
merite suprarogatorii (prisositoare), învăţătura mecanicistă 
despre mântuire şi prin aceasta învăţătura mecanicistă despre 
viaţă, papocentrismul, „sfânta" inchiziţie, indulgenţele, 
uciderea păcătosului pentru păcatul săvârşit, iezuistica, 
scolastica, cazuistica, monarhistica, umanismul social... 

Dar protestantismul? Este cea mai apropiată şi 
credincioasă odraslă a papismului, care prin scolastica sa 
raţionalistă se aruncă din erezie în erezie şi se îneacă fără 
încetare în feluritele otrăvuri ale rătăcirilor eretice. Pe lângă 
asta, trufia papistă şi nebunia „infailibilă" domnesc în chip 

absolut în sufletele credincioşilor protestantismului, 
pustiindu-le. In principiu, orice protestant este un papă 
independent, papă infailibil în toate chestiunile de credinţă, iar 
lucrul acesta duce totdeauna dintr-o moarte duhovnicească în 
alta şi nu mai e sfârşit acestei morţi, fiindcă numărul morţilor 
duhovniceşti ale omului sunt fără număr. 

Aşa stând lucrurile, ecumenismul papisto-protestant cu 
pseudo-biserica sa şi cu pseudo-creştinismul său, nu are ieşire 
din moarte şi din chin dacă nu se va pocăi din toată inima 
înaintea Dumnezeului-om Domnul Hristos şi a Bisericii Lui 
Ortodoxe. Pocăinţa este leacul pentru orice păcat, leacul dat 
fiinţei omeneşti celei după chipul lui Dumnezeu, de către 
Singurul Iubitor de oameni. 

Fără de pocăinţă şi de intrarea în Adevărata Biserică a lui 
Hristos este un lucru nefiresc şi lipsit de noimă să vorbească 
cineva de vreo unire a „bisericilor", de dialog al dragostei, de 
„intercommunio". Lucrul cel mai de seamă este a deveni omul 
parte din trupul divino-uman al Bisericii lui Hristos, şi prin 
aceasta părtaş la sufletul Bisericii - Sfântul Duh - şi moştenitor 
al tuturor bunătăţilor fără de moarte ale Dumnezeului-om. 

„Dialogul" contemporan „al dragostei", care se 
realizează în forma unui sentimentalism găunos, este în 
realitate refuzul pornit din puţinătatea de credinţă al „sfinţirii 
Duhului şi a credinţei Adevărului" (II Tes. 2, 18), adică a singurei 
„iubiri de Adevăr" (II Tes. 2, 10) mântuitoare. Esenţa dragostei 
este Adevărul şi dragostea viază doar umblând întru adevăr. 
Adevărul este inima fiecărei virtuţi divino-umane deci şi a 
dragostei, şi fiecare din acestea arată şi binevesteşte pe 
Dumnezeul-om Domnul Hristos, Care Singur este întruparea 
şi personificarea Adevărului Dumnezeiesc, a Adevărului 
universal. Dacă Adevărul ar fi fost altceva decât Dumnezeul- 
om Hristos, el ar fi fost mic, insuficient, trecător, muritor. 
Astfel ar fi fost adevărul dacă el ar fi fost un concept, sau o 
idee, sau o teorie, sau o schemă, sau raţiunea, sau ştiinţa, sau 

filozofia, sau cultura, sau omul, sau omenirea, sau lumea, sau 
toate lumile, sau orişicine, sau orişice, sau toate acestea 
laolaltă. Adevărul însă este Persoană şi anume Persoana 
Dumnezeului-om Hristos, cea de-a doua Persoană a Sfintei 
Treimi şi, ca atare, el e desăvârşit, netrecător şi veşnic, fiindcă 
în Domnul Iisus Adevărul şi Viata sunt de o fiinţă: Adevărul 
veşnic şi Viaţa veşnică (vezi In. 14, 6; 1, 4-17). Cel ce crede în 
Domnul Hristos creşte mereu prin Adevărul Lui în 
dumnezeieştile Lui nemărginiri. El creşte cu toată fiinţa lui, cu 
toată mintea lui, cu toată inima şi cu tot sufletul lui. In Hristos 
trăim „adevăraţi fiind întru dragoste" ' , fiindcă numai în felul 
acesta putem „să creştem în toate întru Dânsul, Care este Capul, 
Hristos" (Efes. 4, 15). Mai mult, aceasta se înfăptuieşte 
totdeauna împreună „cu toţi sfinţii" (Efes. 3, 18), totdeauna în 
Biserică şi prin Biserică, fiindcă altminteri omul nu poate să 
crească în Acela Care este Capul trupului Bisericii, adică în 
Hristos. Nemărginitele puteri ce sunt neapărat trebuincioase 
pentru creşterea tuturor Creştinilor în trupul divino-uman al 
Bisericii sunt dobândite de către Biserică nemijlocit de la Capul 
ei - Domnul Hristos, fiindcă doar El, Dumnezeu şi Domnul, 
are aceste nenumărate puteri nemărginite şi le iconomiseşte în 
chip înţelept. 

Să nu ne amăgim. Există şi un „dialog al minciunii", 
atunci când cei care dialoghează se înşeală, cu ştiinţă sau fără 
ştiinţă, unii pe alţii. Un astfel de dialog e propriu tatălui 
minciunii, diavolul, căci mincinos este şi părintele minciunii 
(In. 8, 44). Propriu este şi pentru toţi împreună-lucrătorii lui cei 
de bună voie sau fără de voie, atunci când ei voiesc să 
realizeze binele lor cu ajutorul răului, să ajungă la „adevărul" 
lor cu ajutorul minciunii. Nu există „dialog al dragostei" fără 
dialogul Adevărului. Altminteri, un astfel de dialog e nefiresc 
şi mincinos. De aceea şi porunca purtătorului de Hristos 
Apostol cere ca „dragostea să fie nefăţarnică" (Rom. 12, 9). 

Separarea şi diferenţierea umanistă eretică între Dragoste 
şi Adevăr este ea însăşi o dovadă a lipsei credinţei divino- 
umane Şi a pierderii echilibrului şi gândirii sănătoase 
duhovniceşti, di vino- umane- î n orice caz, aceasta nu a fost 
niciodată şi nu este calea Sfinţilor Părinţi. Ortodocşii, cu totul 
înrădăcinaţi şi întemeiaţi împreună „cu toţi sfinţii" în Adevăr şi 
Dragoste, au şi vestesc din vremurile Apostolilor până astăzi 
această dragoste mântuitoare divino-umană faţă de lume şi 
faţă de toate zidirile lui Dumnezeu. Minimalismul moral şi 
pacifismul umanist găunos al ecumenismului contemporan nu 
fac decât un singur lucru: vădesc rădăcinile lor umaniste 
ftizice, filozofia lor morbidă şi etica lor neputincioasă cea 
„după predania oamenilor" (vezi Colos. 2, 8). Şi mai mult: vădesc 
criza evidentă a credinţei lor umaniste în Adevăr şi nesimţirea 
lor dochetistă fată de istoria Bisericii, fată de continuitatea ei 
apostolică şi sobornicească, divino-umană în adevăr şi în har. 
Iar cugetarea îndumnezeită şi gândirea sănătoasă apostolică şi 
patristică binevestesc prin gura Sfântului Maxim 
Mărturisitorul adevărul credinţei divino-umane: „Credinţa e 
temelia nădejdii şi a dragostei... Căci credinţa face neîndoielnic 
însuşi adevărul". 

Nu există nici o îndoială că măsura patristică, moştenită 
de la Apostoli, a dragostei faţă de oameni şi a raporturilor cu 
ereticii are în întregime un caracter divino-uman. Lucrul acesta 
îl exprimă de Dumnezeu insuflatele cuvinte ale aceluiaşi Sfânt: 
„Eu nu doresc ca ereticii să se chinuiască, nici nu mă bucur de 
răul lor - ferească Dumnezeu! - ci mai degrabă mă bucur şi 
împreună mă veselesc de întoarcerea lor: căci ce e mai plăcut 
celor credincioşi decât să vadă adunaţi împreună pe copiii cei 
risipiţi ai lui Dumnezeu? Nu le scriu nici îndemnându-vă să 
puneţi asprimea înaintea iubirii de oameni - nu aş putea să fiu 
atât de sălbatic - ci rugându-vă să faceţi şi să lucraţi cele bune 
pentru toţi oamenii cu luare aminte şi cu cercare multă şi 

făcându-vă tuturor toate, după cum are nevoie fiecare de voi. 
Numai un lucru îl voiesc de la voi, şi vă rog să fiţi aspri şi 
neînduraţi faţă de orice ar putea să ajute la dăinuirea credinţei 
lor nebuneşti, căci socotesc ură faţă de oameni şi despărţire de 
dumnezeiasca dragoste ajutorul dat rătăcirii ereticeşti spre mai 
mare pierzanie a celor ce se ţin de această rătăcire". 

învăţătura Bisericii Ortodoxe a Dumnezeului-om Hristos 
formulată de către Sfinţii Apostoli, de către Sfinţii Părinţi şi de 
către Sfintele Sinoade cu privire la eretici, este următoarea: 
ereziile nu sunt Biserică şi nici nu pot fi Biserică. Ca atare, în 
ele nici nu pot exista sfinte taine, şi mai cu seamă taina 
Euharistiei - această taină a tainelor, fiindcă tocmai Sfânta 
Euharistie este totul şi toate în Biserică, însuşi Dumnezeul-om 
Domnul Hristos, însăşi Biserica în calitate de trup al Lui şi 
îndeobşte tot ce este divino-uman. 

„Intercommunio" - comuniunea cu ereticii în sfintele 
taine şi îndeosebi în Sfânta Euharistie - este cea mai ruşinoasă 
trădare a Domnului Hristos, trădare de Iudă. Şi mai mult, 
trădare a întregii Biserici a lui Hristos, a Bisericii divino- 
umane/ a Bisericii Apostolilor, a Bisericii Sfinţilor Părinţi, a 
Bisericii Sfintei Tradiţii, a Bisericii celei Una. Aici ar trebui 
omul să-şi oprească mintea şi conştiinţa încreştinată asupra 
câtorva sfinte fapte, sfinte binevestiri, sfinte porunci. 

Mai înainte de toate trebuie să ne întrebăm pe ce 
ecleziologie, pe ce teologie privitoare la Biserică se întemeiază 
aşa-zisa „intercommunio"? Fiindcă întreaga teologie ortodoxă 
a Bisericii despre Biserică se bazează şi se întemeiază nu pe 
„intercommunio" (reciprocă împărtăşire), ci pe realitatea 
divino-umană a lui „communio", pe comuniunea divino- 
umană, (I Cor. 1, 9; 10, 16-17; II Cor. 13, 13; Evr. 2, 14; 3, 14; I In. 
1, 3), în timp ce noţiunea „inter-communio" (inter-împărtăşire) 
este în ea însăşi contradictorie şi cu totul neînţeleasă pentru 
conştiinţa ortodoxă sobornicească. Al doilea fapt, sfânt fapt al 

50 



credinţei ortodoxe, este următorul: în învăţătura ortodoxă 
despre Biserică şi Sfintele Taine, singura şi unica Taină este 
Biserica însăşi, trupul Dumnezeului-om Hristos, în aşa fel că 
ea este şi unicul izvor şi conţinutul tuturor Sfintelor Taine. In 
afară de Taina aceasta divino-umană şi a-toate-cuprinzătoare a 
Bisericii care este taina universală, nu există şi nici nu pot să 
existe „Taine". Ca atare, nu poate exista nici o intercomuniune 
în ceea ce priveşte Tainele. De aici rezultă că numai în Biserică, 
în această unică Taină universală a lui Hristos poate fi vorba 
despre Taine, fiindcă Biserica Ortodoxă ca Trup al lui Hristos 
este izvorul şi criteriul Tainelor şi nu viceversa. Tainele nu se 
pot ridica deasupra Bisericii şi nici nu pot fi considerate în 
afară de Trupul Bisericii. 

Pentru aceasta, în conformitate cu cugetul Bisericii 
Soborniceşti a lui Hristos şi potrivit cu întreaga Tradiţie 
Ortodoxă, Biserica Ortodoxă nu acceptă existenţa altor taine în 
afară de ea, nici nu le consideră taine, până la venirea prin 
pocăinţă din „biserica" eretică, adică dintr-o pseudo-biserică în 
Biserica Ortodoxă a lui Hristos. Câtă vreme cineva rămâne în 
afară de Biserică neunit cu ea prin pocăinţă, unul ca acesta este 
pentru Biserică un eretic şi, în chip inevitabil, se găseşte în 
afara comuniunii mântuitoare: fiindcă „ce părtăşie poate fi între 
dreptate şi nelegiuire? Ce părtăşie poate să fie între lumină şi 
întuneric?" (II Cor. 6, 14). 

Marele Apostol, cu puterea pe care a primit-o de la 
Dumnezeul-om, dă porunca: „De omul eretic, după una şi a doua 
sfătuire, desparte-te" (Tit. 3, 10). Acela deci, care nu numai că nu 
se desparte de „omul eretic", ci-i dă acestuia şi pe Domnul 
însuşi în Sfânta Euharistie, se mai găseşte oare în sfânta 
credinţă apostolică şi divino-umană? Chiar mai mult, ucenicul 
cel iubit de Domnul Iisus, Apostolul dragostei, dă următoarea 
poruncă: pe omul care nu crede în întruparea lui Hristos şi nu 
acceptă învăţătura evanghelică cu privire la El, ca Dumnezeu- 
om, „să nu-l primiţi în casă" (II In. 1, 10). 

Canonul 45 al Sfinţilor Apostoli porunceşte cu glas de 
tunet: „Episcopul, sau presviterul, sau diaconul, care fie că şi 
numai se roagă împreună cu ereticii să se afurisească; iar dacă 
le-a îngăduit acestora să săvârşească ceva ca clerici (să 
săvârşească cele sfinte) să se caterisească". Porunca aceasta 
este limpede chiar şi pentru o conştiinţă de ţânţar. Oare nu? 

Canonul 64 al Sfinţilor Apostoli porunceşte: „Dacă 
vreun cleric sau laic intră în sinagoga iudeilor sau a ereticilor 
ca să se roage, să se caterisească şi să se afurisească". Şi lucrul 
acesta este limpede chiar şi pentru conştiinţa cea mai 
primitivă. Oare nu? 

Canonul 46 al Sfinţilor Apostoli: „Episcopul sau 
presviterul care primesc botezul sau jertfa ereticilor, poruncim 
să se caterisească. Căci ce înţelegere poate să fie între Hristos şi 
Veliar? Sau ce parte are credinciosul cu necredinciosul?". Este 
un lucru bătător la ochi chiar şi pentru cei lipsiţi de ochi: 
această poruncă hotărăşte în mod imperativ că nu trebuie să 
recunoaştem ereticilor nici o sfântă taină şi că trebuie să le 
considerăm pe acestea ca nevalabile şi lipsite de har. 

De Dumnezeu insuflatul purtător de cuvânt al Tradiţiei 
soborniceşti, apostolice şi patristice a Bisericii lui Hristos, 
Sfântul Ioan Damaschin, binevesteşte din inima tuturor 
Sfinţilor Părinţi, tuturor Sfinţilor Apostoli, tuturor Sfintelor 
Sinoade ale Bisericii următorul adevăr divino-uman: „Pâinea 
Euharistiei (Sfintei împărtăşanii) nu este simplă pâine, ci e 
unită cu Dumnezeirea... Curăţindu-ne prin ea, ne unim cu 
Trupul Domnului şi cu Duhul Lui şi devenim trupul lui 
Hristos - Biserica... Taina Euharistiei se numeşte împărtăşanie 
fiindcă prin ea ne împărtăşim de Dumnezeirea lui Iisus; şi se 
numeşte comuniune, şi este cu adevărat astfel, fiindcă prin ea 
intrăm în comuniune cu Hristos şi luăm parte la Trupul şi la 
Dumnezeirea Lui, iar pe de altă parte, prin ea intrăm în 
comuniune unii cu alţii şi ne unim între noi. Şi întrucât ne 
împărtăşim cu toţi dintr-o singură pâine, devenim un singur 

trup şi un singur sânge al lui Hristos, şi mădulare unii altora, 
fiind de un trup cu Hristos. Deci, să ne ferim din toate puterile 
ca să nu luăm împărtăşanie de la eretici, nici să le dăm 
ereticilor împărtăşanie. „Nu daţi cele sfinte câinilor", zice 
Domnul, „şi nici nu aruncaţi mărgăritarele voastre înaintea 
porcilor" (Mt. 7, 6), ca să nu ne facem părtaşi învăţăturii lor 
greşite şi osândei lor, căci dacă este o unire cu Hristos şi a 
unora cu alţii, înseamnă că ne unim de bună voie cu toţi cei ce 
se împărtăşesc împreună cu noi. Unirea aceasta se face de 
bună voie, iar nu fără conglăsuirea noastră, căci un trup 
suntem toţi, fiindcă dintr-o singură pâine ne împărtăşim, 
precum zice Apostolul (I Cor. 10, 17)". 

Neînfricatul mărturisitor al adevărurilor divino-umane al 
ortodocşilor Sfântul Atanasie cel Mare vesteşte oamenilor din 
toate lumile: „împărtăşania de la eretic înstrăinează pe om de 
Dumnezeu şi îl predă diavolului". In Euharistie, „pâinea 
ereticilor nici nu e trupul lui Hristos". „După măsura 
deosebirii dintre lumină şi întuneric, aşa e şi deosebirea dintre 
împărtăşania drept slăvitoare şi cea ereticească: cea drept 
slăvitoare luminează, cea ereticească întunecă, una îl uneşte cu 
Hristos iar cealaltă cu diavolul, una dă viată sufletului iar 
cealaltă îl ucide". „împărtăşania din mână eretică este otravă, 
nu simplă pâine". 26 



Cel de-al „treisprezecelea apostol", „Părintele Ortodoxiei" Sfântul Atanasie cel Mare, 
binevesteşte cu înţelepciune apostolică şi părintească tot adevărul despre credinţa cea 
adevărată, spunând că noi ţinem „această predanie şi învăţătură şi credinţă dintru început a 
Bisericii Soborniceşti, pe care Domnul a dat-o, apostolii au propovăduit-o şi Părinţii au 
păzit-o. Căci întru această Biserică s-a întemeiat, iar cel ce cade din aceasta nu mai poate fi 
şi nici nu se mai poate numi creştin". (Către Serapion, epist. 1, P.G. 26, col. 593 C A). 

RĂSPUNS SUSŢINĂTORILOR BISERICII LATINE 

DESPRE NEDREAPTA FALĂ A PAPISTAŞILOR CU 

PRETINSA DEMNITATE A BISERICII LOR* 

Sfântul Ambrozie de la Optina 



y\ n ziua de azi unii arhierei, preoţi şi mireni încep să se 

J abată în erezia ecumenismului, catolicismului, 
protestantismului. Motivând căderea lor de la credinţa 
părinţilor cu neemanciparea acestor din urmă, cu noul 
duh al vremii şi situaţia politică, se fac încercări de a introduce în 
Ortodoxie câte ceva de la catolicism, câte ceva de la protestantism, se 
răspândesc îndemnuri pentru unificarea tuturor confesiunilor 
creştine. Drept răspuns la acestea pot servi mai jos publicatele 
scrisori ale părintelui Ambrozie, luminător recunoscut al credinţei 
ortodoxe. în lucrările sale, îndreptate spre demascarea ereziei 
catolicismului, luteranismului, cât şi a tot protestantismului, 
cuviosul Ambrozie descoperă mortalitatea acestor învăţături, arată 
groaznicele urmări ale decăderii duhovniceşti de la Ortodoxie. 
Cuviosul nu oboseşte să sublinieze că nu este mântuire în alte 
confesiuni, nu este altă cale către Dumnezeu decât prin credinţa 
Ortodoxă. Şi asta o spune nu un om obişnuit sau chiar un preot, asta 
o spune un sfânt - acela care cunoaşte adevărul de la însuşi 
Dumnezeu. 

De aceea, blagocestive cititorule, studiind scrisorile cuviosului 
Ambrozie, primeşte-le pe ele ca pe vocea lui Dumnezeu, ca şi pe 
piatra unghiulară, pe care se cuvine a fi încercate toate învăţăturile şi 



* în traducerea colectivului revistei EKKLESIA. 

inovaţiile la modă. Ia aminte căci cuviosul teolog este sfânt, dar 
sfinţenia multor teologi contemporani este destul de îndoielnică". 27 

Degeaba se miră unii ortodocşi de existenta propagandă 
a Bisericii Catolice, de falsa jertfire de sine şi activitatea 
misionarilor ei şi de stăruinţa surorilor de caritate latine, şi pe 
nedrept atribuie Bisericii Latine atâta importanţă, ca şi cum 
după decăderea acesteia de la Biserica Ortodoxă, cea din urmă 
n-ar fi rămas aceeaşi, ci are nevoie să se unească cu cealaltă. 
După o examinare mai amănunţită, părerea aceasta se 
dovedeşte a fi greşită; iar activitatea energică a latinilor nu 
numai că nu uimeşte, ci dimpotrivă trezeşte compasiune 
adâncă în inimile oamenilor care văd şi pricep adevărul. 

Biserica Ortodoxă Răsăriteană din timpurile Apostolilor 
şi până acum respectă neschimbate şi nealterate de inovaţii, 
atât învăţătura Evanghelică şi Apostolică, cât şi predania 
Sfinţilor Părinţi şi deciziile Soboarelor Ecumenice, la care 
bărbaţii purtători de Dumnezeu, strângându-se din toată 
lumea, au interzis din toate privinţele, prin ameninţări 
groaznice, orice adăugire şi scoatere din acestea, sau 
schimbare, sau mutare, măcar cu o iotă. Iar Biserica Romană 
demult s-a dedat la erezii şi înnoiri. încă Vasile cel Mare 
demasca în aceasta pe unii episcopi ai Romei în epistola sa 
către Eusebiu de la Samosat: „Adevărul ei nu-l cunosc şi nici nu 
vor să-l cunoască; cu cei care le vestesc adevărul se ceartă, ei înşişi 
însă susţin erezii. " 1& 

Apostolul Pavel ne porunceşte să ne îndepărtăm de cei 
afectaţi de erezie, nu să căutăm unirea cu ei, spunând: „De 
omul eretic, după întâia şi a doua mustrare, depărtează-te, ştiind că 
unul ca acesta s-a abătut şi a căzut în păcat, fiind singur de sine 
osândit" (Tit. 3, 10-11). 

Biserica Ortodoxă Sobornicească nu o dată, ci de mai 
multe ori a încercat să lumineze Biserica Catolică, dar ultima, 



27 Preotul Alexii Moroz, din prefaţa la ediţia rusă 

28 Ep. reg.7 

necăutând la toate dovezile adevărate aduse de prima, se 
încăpăţâna în felul ei greşit de gândire şi acţionare. 

încă în secolul şapte a apărut în Bisericile apusene 
părerea greşită, precum că Duhul Sfânt purcede şi de la Fiul. 

La început împotriva acestei noi gândiri se ridicau unii 
papi, numind-o pe aceasta eretică. Papa Damas aşa vorbeşte 
despre ea în decizia sobornicească: „Cine cugetă corect despre 
Tatăl şi Fiul, iar despre Duhul Sfânt nu cugetă corect, acela este 
eretic" 29 . Acelaşi lucru îl susţineau şi alţi papi, Leon al III-lea şi 
Ioan al VUI-lea. Dar o mare parte a succesorilor lor, ademeniţi 
de drepturile de întâietate şi găsind în aceasta multe profituri 
lumeşti pentru sine, au îndrăznit să schimbe dogma ortodoxă 
despre purcederea Duhului Sfânt, contrar hotărârilor celor 
şapte Soboare Ecumenice, la fel şi împotriva evidentelor 
cuvinte ale Mântuitorului din Evanghelie: „Care de la Tatăl 
purcede" (In. 15, 26). 

Dar precum o greşeală, care nu e considerată eroare, 
întotdeauna atrage după sine pe o alta, şi orice rău naşte alt 
rău, tot aşa s-a întâmplat şi cu Biserica Romană. Abia a reuşit 
să apară în Apus această părere greşită, că Duhul Sfânt 
purcede şi de la Fiul, că singură a şi dat naştere la alte răutăţi 
asemănătoare şi a adus cu sine puţin câte puţin alte inovaţii, 
care în mare măsură contrazic Poruncile Mântuitorului ce se 
arată limpede în Evanghelie, cum ar fi: stropirea în locul 
cufundării în taina Botezului, privarea mirenilor de 
Dumnezeiescul Potir şi împărtăşirea numai cu pâine, 
întrebuinţarea azimelor în locul pâinii dospite, excluderea din 
Liturghie a Dumnezeieştii chemări a Atot-Sfântului şi De- 
Viaţă-Făcătorului şi Atot-Săvârşitorului Duh. 

De asemenea a introdus inovaţii, care încalcă ritualurile 
vechi Apostoleşti ale Bisericii Soborniceşti, cum ar fi 
înlăturarea pruncilor ce se botează de la Mirungere şi 

împărtăşirea cu Sfintele Taine, înlăturarea celor căsătoriţi de la 
preoţie, recunoaşterea papei ca persoană fără de păcat şi ca 
înlocuitor al lui Hristos ş.a. In acest fel a răzvrătit tot vechiul 
cin Apostolesc cu privire la săvârşirea aproape a tuturor 
tainelor şi ierurgiilor Bisericeşti - cinul, pe care îl conţinea 
Sfânta Biserică Ortodoxă Romană veche, fiind pe atunci una 
din cele mai cinstite membre ale Sfintei Soborniceşti şi 
Apostoleşti Biserici. 30 Insă eresul principal al Bisericii Romane, 
nu după esenţă, ci după acţiune, este născocită dogmă despre 
supremaţia, sau mai bine spus căutarea arogantă a întâietăţii 
episcopilor Romei asupra celelalte patru Patriarhate 
Răsăritene. Doar pentru această întâietate adepţii Bisericii 
Romane au pus pe papa lor mai presus de canoanele şi 
hotărârile Soboarelor Ecumenice, crezând în infailibilitatea lui. 
Dar în ce fel este această infailibilitate a papei, ne mărturiseşte 
istoria nefalsificată. Despre papa Ioan al XXIII-lea se vorbeşte 
în hotărârea Soborului de la Constanţa, prin care a fost 
răsturnat acest papă: „S-a descoperit că papa Ioan este un nelegiuit 
înrădăcinat şi incorigibil, a fost şi este un criminal, pe drept învinuit 
de omor, de otrăviri şi alte crime grele, care frecvent şi cu insistenţă, 
în faţa a diferiţi demnitari duhovniceşti, susţinea şi dovedea că 
sufletul omului se stinge şi moare odată cu trupul omului, asemenea 
cu sufletele animalelor şi dobitoacelor şi că răposatul nicidecum nu 
va învia în ultima zi". 31 Fărădelegile papei Alexandru al Vl-lea 
şi ale fiilor săi au fost într-atât de îngrozitoare, încât după 
părerea contemporanilor, acest papă se îngrijea de instaurarea 
pe pământ a împărăţiei lui veliar, iar nu a lui Dumnezeu. Papa 
Iuliu al II-lea se hrănea cu sângele creştinilor, aţâţând în 
permanenţă, pentru atingerea scopurilor sale, vrajba între 
popoarele creştine. 32 Sunt şi alte multe exemple, care 
mărturisesc despre marile păcate ale papilor; dar a vorbi 



30 Ep. reg. 5 punct. 12. 

31 Ibidem. 

32 Convorbiri Duhovniceşti 1858 nr. 41. 

despre ele nu este timpul potrivit. Având în vedere astfel de 
mărturii istorice asupra stricării prin erezii şi despre păcatele 
papilor, ne întrebăm: oare pe drept se laudă papiştii cu 
pretinsa demnitate a Bisericii Romane? Oare pe drept înjosesc 
Biserica Ortodoxă Răsăriteană, care-şi întemeiază 
infailibilitatea sa nu pe o persoană oarecare, ci pe învăţătura 
Evanghelică şi Apostolică, şi pe canoanele şi hotărârile celor 
şapte Soboare Ecumenice şi a celor nouă Soboare locale? La 
aceste Soboare au luat parte bărbaţi sfinţi şi de Dumnezeu 
insuflaţi din toată lumea, şi au stabilit toate cele referitoare la 
necesităţile şi trebuinţele duhovniceşti ale Bisericii, în 
conformitate cu Sfânta Scriptură. De aceea, oare procedează 
corect papistaşii, care pentru scopuri lumeşti pun persoana 
papei mai presus de canoanele Soboarelor Ecumenice, cinstind 
pe papa lor ca fiind mai fără de păcat decât acestea? 

Pentru toate pricinile expuse mai sus, Biserica 
Sobornicească de Răsărit a pus capăt relaţiilor cu Biserica 
Romană, ea fiind căzută de la adevăr şi de la canoanele 
Bisericii Ortodoxe Soborniceşti. Iar episcopii romani, aşa cum 
au început cu mândria, tot cu mândria termină. încearcă să 
demonstreze, precum că Biserica Sobornicească Ortodoxă a 
decăzut de la Biserica lor. Insă aceasta nu numai că nu e 
adevărat, ci este chiar şi absurd. Adevărul mărturiseşte că 
Biserica Romană a decăzut de la cea Ortodoxă. Cu toate că 
papistaşii, de dragul pretinsei dreptăţi, expun la vedere faptul 
că patriarhatul lor, în rândul celor cinci, a fost primul şi mai 
mare peste celelalte; dar asta numai pentru reputaţia Romei 
imperiale, iar nu din oarecare autoritate duhovnicească sau 
putere peste celelalte patriarhii. Tot pe nedrept au numit şi 
Biserica lor „catolică", adică sobornicească. Partea niciodată nu 
poate fi numită întreg, iar Biserica Romană până la decăderea 
ei de la Ortodoxie alcătuia numai a cincia parte din Una 
Sobornicească Biserică. Mai ales din această cauză Biserica 

Romană nu trebuie să fie numită „catolică", pentru că ea a 
respins Soboarele Ecumenice, urmând greşitelor sale păreri. 

Unora li se aruncă în ochi numărul mare al adepţilor de 
pretutindeni ai Bisericii Latine, de aceea cei care nu înţeleg 
corect adevărul gândesc că poate ar fi mai bine pentru această 
pricină Biserica Latină să se numească Universală şi 
Sobornicească? Insă această părere este foarte greşită, fiindcă 
nicăieri în Sfânta Scriptură nu se atribuie un drept 
duhovnicesc deosebit numărului şi mulţimii. Domnul a arătat 
destul de clar că demnitatea adevăratei Biserici Soborniceşti nu 
se conţine în număr şi mulţime, când spune în Evanghelie: 
„Nu te teme, turmă mică, pentru că Tatăl nostru a binevoit să vă dea 
vouă împărăţia" (Le. 12, 32). Este şi un exemplu în Sfânta 
Scriptură, care nu e în folosul mulţimii. După moartea lui 
Solomon pe timpul împărăţiei fiului său s-a împărţit împărăţia 
Israelului şi Sfânta Scriptură prezintă zece seminţii decăzute şi 
două seminţii credincioase făgăduinţelor lor, necăzute. De 
aceea zadarnic Biserica Latină încearcă să demonstreze 
dreptatea sa prin multa răspândire şi numărul mare al 
adepţilor. 

Distincţia Bisericii Universale la Soboarele Ecumenice 
sfinţii părinţi o arată ca fiind cu totul alta, adică, prin Sobor 
stabilit: a crede întru Una, Sfântă, Sobornicească şi 
Apostolească Biserică, iar nu pur şi simplu în Biserica 
Universală sau de pretutindeni. Cu toate că Biserica Romană 
are adepţi peste tot în lume, dar aşa cum nu păstrează cu 
sfinţenie hotărârile Soborniceşti şi Apostoleşti, ci s-a abătut 
spre inovaţii şi cugetări greşite, deloc nu mai aparţine de Una, 
Sfântă şi Apostolească Biserică. 

La fel de greşit cugetă şi susţinătorii Bisericii Latine, care 
consideră în primul rând că după decăderea Apusului de la 
Ortodoxie în Biserica Sobornicească s-a creat un gol. Paguba 
aceasta demult a fost compensată prin pronia lui Dumnezeu - 
prin întemeierea la nord a Bisericii Ortodoxe Ruse. In al doilea 

rând, ca şi cum pentru prioritatea de mai înainte şi din pricina 
numărului adepţilor Bisericii Romane, Biserica Ortodoxă are 
nevoie de unirea cu aceasta. Dar una e judecata oamenilor şi 
alta e judecata lui Dumnezeu. Apostolul Pavel vorbeşte clar: 
„Ce părtăşie are lumina cu întunericul?" (II Cor. 6, 14), cu alte 
cuvinte, lumina adevărului lui Hristos cu întunericul ereziilor 
niciodată nu poate să aibă nimic comun. Latinii însă nu voiesc 
să lase erezia lor şi stăruie în rătăcirea lor, după cum 
mărturisesc despre ei cuvintele lui Vasile cel Mare, care se 
împlinesc în faptă de atâtea veacuri: „Adevărul ei nu-l cunosc şi 
nici nu vor să-l cunoască; cu cei care le vestesc adevărul se ceartă, ei 
înşişi însă susţin erezii", 33 cum s-a zis mai sus. 

Cei înclinaţi spre latini mai bine ar cugeta la cele spuse în 
Psalmi: „Urât-am adunarea celor ce viclenesc" (Ps. 25, 5), şi să 
compătimească pe cei care pentru dominare şi iubire de 
arginţi, şi alte scopuri lumeşti şi profituri, tulburau aproape 
întreaga lume prin intermediul inchiziţiilor şi uneltirile viclene 
ale iezuiţilor, până în prezent tulburând şi jignind pe 
ortodocşii din Turcia prin misionarii săi. Misionarii latini nu se 
îngrijesc să convertească la credinţa creştină pe turcii băştinaşi, 
ci se străduiesc să abată de la calea cea dreaptă pe ortodocşii 
greci şi bulgari, folosind pentru aceasta diferite mijloace şi 
şiretlicuri neplăcute lui Dumnezeu. Oare nu-i viclenie aceasta 
şi încă viclenie de cea răutăcioasă? Cu bună înţelepciune ar fi 
căutarea unirii cu astfel de oameni? Din aceeaşi pricină, face 
oare să ne mirăm de pseudo-stăruinţa şi pseudo-sacrificiul 
acestor activităţi ale misionarilor latini şi surorilor de caritate? 
Cu adevărat aceştia sunt nevoitori jalnici. Ei se străduiesc să 
aducă lumea nu la Hristos, ci la papa lor. 

Ce să mai răspund la întrebările: Biserica Latină şi alte 
confesiuni se pot oare numi Ierusalimul cel Nou şi Corabia 



33 Idem, op. cit. 

mântuirii? Şi cum să înţelegem Euharistia actualei Biserici 
Romane? 

Israelul cel Nou poate fi numită numai Biserica 
dreptcredincioasă, iar cea alterată de cugete eretice, nu poate. 
Sfântul Ioan Teologul spune: „Dintre ai noştri au ieşit, dar nu 
erau de-ai noştri, câţi de-arfifost de-ai noştri, ar fi. rămas cu noi; ci 
ca să se arate că nu sunt toţi de-ai noştri, de aceea au ieşit" (In. 2, 
19). Şi Sfântul Apostol Pavel spune: „Este un Domn, o credinţă, 
un botez" (Ef. 4, 5), una e credinţa adevărată şi nu orice credinţă 
e bună, aşa cum gândesc fără judecată cei ce s-au despărţit de 
adevărata Biserică, despre care scrie şi Apostolul Iuda: „în 
vremea de pe urmă vor fi batjocoritori, umblând potrivit cu poftele 
lor nelegiuite. Aceştia sunt cei ce fac dezbinări, (oameni) fireşti, care 
nu au Duhul" (Iuda 1, 18-19). De aceea cei străini de Duhul 
Adevărului, cum se vor numi Israelul cel Nou? Sau cum vor fi 
cuiva adăpost de mântuire, când nici una nici alta nu pot fi 
săvârşite fără harul Sfântului Duh? 

In Biserica Ortodoxă se crede că pâinea şi vinul în taina 
Euharistiei se transformă prin chemarea şi pogorârea Sfântului 
Duh. Iar latinii, cum e spus mai sus, au considerat de prisos 
chemarea aceasta şi au scos-o din liturghia lor. Astfel cel 
înţelegător, singur să înţeleagă despre euharistia latină. 

Şi încă o întrebare: dacă, precum e spus, în afară de 
Sfânta, Soborniceasca şi Apostoleasca Biserică, aşa cum e 
numită Biserica Ortodoxă, mântuirea altor confesiuni este 
până într-atât de îndoielnică, atunci de ce în Rusia nu se 
propovăduieşte pe faţă acest adevăr? 

Răspunsul la aceasta e foarte simplu şi clar. In Rusia e 
admisă toleranta fată de alte credinţe, iar cei de alte credinţe, 
ca şi ortodocşii, ocupă la noi funcţii importante: şefii 
instituţiilor de învătămînt în marea lor măsură sunt de altă 
credinţă, şefii guberniilor şi a comunelor adesea sunt de altă 
credinţă, comandanţii de regimente şi batalioane nu arareori 
sunt de altă credinţă. Oriunde n-ar începe faţa duhovnicească 

să propovăduiască deschis că în afara Bisericii Ortodoxe nu 

este mântuire, marii demnitari de altă credinţă s-ar simţi 

' ii 

jigniţi. Din cauza acestei situaţii, clerul pravoslavnic rus a şi 
căpătat într-un fel deprinderea şi trăsătura înrădăcinată de a 
vorbi despre acest subiect pe ocolite. Sau poate că unii din 
aceeaşi pricină şi din cauza îndelungatei comunicări cu 
eterodocşii, dar şi mai mult de la citirea cărţilor lor, au şi 
început să gândească cu mai multă îngăduinţă în legătură cu 
nădejdea de mântuire şi la celelalte confesiuni. 

Necăutând la duhul blândeţii şi iubirii de pace şi a 
răbdării Bisericii Ortodoxe şi a păstorilor şi adepţilor ei, în 
Apus s-au editat în veacurile de mai înainte de către adepţii 
diferitelor confesiuni creştine, mai ales se editează în timpurile 
noastre, o atât de mare mulţime de cărţi îndreptate împotriva 
învăţăturii Bisericii Răsăritene, că ar fi greu chiar şi să le 
enumeri, cu atât mai mult să le apreciezi după merit. Şi cu 
toate că astfel de cărţi îndeobşte sunt pline de clevetiri, basme, 
mustrări, evidente născociri şi minciuni, îndeosebi de 
deşteptăciuni şi uneltiri veninoase, cu scopul evident de a crea 
în Europa un duh de duşmănie împotriva Bisericii Ortodoxe, 
şi mai ales împotriva patriei noastre, ca zdruncinând 
învăţătura Bisericii noastre Ortodoxe, să abată pe adepţii ei de 
la calea adevărului: dar aşa cum ele se editează cu titluri 
ademenitoare, în condiţii plăcute, de o atât de mare dichiseală 
tipografică, încât parcă fără să vrei atrag curiozitatea cititorilor, 
desigur că şi în patria noastră, în care aceste scrieri pătrund pe 
căi negre, se vor găsi destui din acei care, având o înţelegere 
de suprafaţă despre învăţătura creştină, nu vor putea să nu 
ajungă captivaţi de gânduri potrivnice adevărului. îndeosebi s- 
au înarmat acum contra ortodocşilor scriitorii Bisericii Latine, 
proclamând domnia papei şi a Bisericii Romane peste toate 
guvernele, bisericile particulare şi popoarele lumii. Mai cu 
seamă în prezent de aceasta se ocupă iezuiţii în Franţa, care 
folosindu-se de răspândirea limbii franceze, se avântă cu un fel 

de activitate frenetică, prin intermediul scrierilor în această 
limbă, să extindă ideile lor peste tot, care sunt potrivnice 
învăţăturii şi structurii ierarhice a Bisericii Răsăritene, 
necrutând în acest sens cele mai monstruoase născociri, 
evidentele minciuni şi denaturarea neruşinată a adevărurilor 
istorice. Mulţi dintre intelectualii ortodocşi, citind aceste 
lucrări în limba franceză şi necitindu-le pe ale lor, în rusă, 
despre credinţa ortodoxă, uşor pot crede minciunilor iscusite 
în schimbul adevărului, pe care nu-1 cunosc. 34 




în continuare awa Ambrozie, pe câteva rânduri, prezintă şi recomandă o carte apărută la 
vremea aceea despre atitudinea Bisericii Romane către alte Biserici, atrăgând atenţia mai 
ales asupra făgăduinţei pe care o dau episcopii latini papei lor. Pentru că cititorii noştri nu au 
acces la această carte, noi am omis pasajul respectiv. 

PAPA IOAN PAUL II ACCEPTA ... EVOLUŢIA' 



Preot Gheorghe Calciu Dumitreasa 



Conform unui articol publicat de Washington Post, 
Vineri, 25 octombrie 1996, pagina Al - A14, 
adunarea anuală a Academiei Pontificale de 
Ştiinţe s-a întrunit miercuri, 23 octombrie 1996, la Vatican, spre 
a pune la curent curia papală cu ultimele descoperiri ale 
ştiinţei. Această adunare anuală a Academiei întruneşte cei 
mai mari savanţi ai lumii, catolici şi necatolici, mulţi dintre ei 
laureaţi ai Premiului Nobel. Tema principală a acestei întruniri 
a fost originea şi evoluţia vieţii. Cu această ocazie, Papa a 
transmis un mesaj către membrii întruniţi ai Academiei în care 
afirmă că ultimele cercetări ştiinţifice dovedesc că problema 
evoluţiei este „mai mult decât o simplă teorie" . 

Mesajul prin care papa infimă Biblia reprezintă un pas 
enorm faţă de o altă enciclică papală de acum 50 de ani, care 
afirma că teoria evoluţiei este demnă de a fi discutată, dar ea 
rămâne încă o problemă deschisă. Această grabă a Papei Ioan - 
Paul al II-lea de a infirma Biblia şi învăţătura Sfinţilor Părinţi 
ridică o serie de întrebări şi zguduie profund lumea creştină, 
catolică şi necatolică, punând sub semnul întrebării 

creştinismului real al lui Ioan Paul al II-lea. Este adevărat că 
spre a salva ideea de creaţie şi pentru a adormi conştiinţa 
membrilor Bisericii romano-catolice, profund subminată de 
materialism şi modernism, de scepticism şi liberă cugetare, 
Papa afirmă, în declaraţia sa către oamenii de ştiinţă, că 
„sufletul uman este creat în chip divin, anume pentru fiecare 
persoană, şi nu este supus unui proces evoluţionist. Orice altă 
învăţătură este incompatibilă cu adevărul despre om". Ştim că o 
scrisoare papală nu este integral opera lui; ştim că are tot felul 
de consilieri şi că el dă numai autoritatea pontificală unui 
asemenea mesaj. Afirmaţia Papei dovedeşte, cel puţin, o 
nepăsare totală privind consecinţele acestei afirmaţii. 
Lepădând orice legătură cu Biblia şi cu învăţătura eristică, el 
restrânge rolul lui Dumnezeu în creaţie numai la crearea 
sufletului. Oare ce a făcut Dumnezeu, vreme de milioane de 
ani, până ce materia moartă a evoluat spre prima celulă vie şi 
de aici la om? Şi când S-a hotărât Dumnezeu să iasă din 
amorţire şi să fabrice „în chip divin şi pentru fiecare persoană 
în parte" un suflet? Când a apărut omul de Neanderthal sau 
Pitecantropus erectus? Când a apărut primul filosof sau 
primul politician? Ori poate primul teolog iudeu sau catolic? 
Acest „somn divin" în timp ce materia se autocrea şi evolua, ni 
se pare una dintre cele mai eretice teorii, chiar dacă 
neexprimate ca atare, pe care un papă a avut-o vreodată. Ea ne 
dovedeşte, pe de o parte, că Papa are sfătuitori incompetenţi, 
care nu sunt în stare să gândească la consecinţele neclarităţilor 
pe care le lasă în mesajele papale, sau, pe de altă parte, reaua 
lor credinţă, ca şi, eventual, o anumită incapacitate a Papei de 
a gândi corect, logic şi teologic. 

Probabil că, din punct de vedere organizatoric, de mult 
nu a mai existat un papă atât de destoinic şi artizan al unui 
imperiu eclesiastic ca papa Ioan-Paul al II-lea. Papă intinerant, 
în ciuda slăbiciunii, el călătoreşte mult, încearcă să stimuleze 
ataşamentul catolicilor faţă de Biserică şi conceptul de sfinţenie 

papală în inima credincioşilor. Simţind necesitatea unităţii 
catolice, Papa Ioan Paul al II-lea a încercat să înghită toate 
bisericile greco-catolice, fără menajamente, trimiţând la greco- 
catolici cât mai mulţi preoţi de rit romanic. Numai când s-a 
izbit de opoziţia dârză a unităţilor, care nu înţelegeau ca, după 
ce umpluseră închisorile comuniste cu martiri, în scopul 
supravieţuirii unei Biserici martire, să se vadă acum înghiţiţi 
fără să poată protesta, de către Vatican, pierzându-şi fiinţa 
proprie. In faţa acestei opoziţii, Papa a rechemat pe toţi aceşti 
preoţi şi i-a „reciclat", dându-le dreptul de a sluji în ambele 
rituri: romanic şi oriental. Dar a căutat să introducă în 
bisericile catolice de rit oriental, cu multă perseverenţă, preoţia 
de celibat. 

Până aici nimic de condamnat, decât un anumit 
imperialism teologic, dintotdeauna trăsătură esenţială pentru 
catolicism. Suspiciunile noastre încep, pe dovezi foarte precise, 
din momentul în care Papa acţionează dur şi apoi cedează, sau 
se arată de la început subordonat grupurilor necreştine. 

Să le luăm la rând pe cele mai importante: prima este 
dorinţa Papei, exprimată şi realizată concret în înfiinţarea unei 
mănăstiri de maici la Auschwitz, de a se ruga pentru toţi cei 
morţi acolo. Se ştie opoziţia dârză făcută de evrei care, la ora 
aceea, afirmau că în acest lagăr muriseră patru milioane de 
conaţionali ai lor, cifră pe care, fără vreo intervenţie externă - 
cine ar fi avut curajul să numească această cifră „mincinoasă", 
în afară de ei înşişi? - a fost schimbată la un milion şi patru 
sute de mii. A fost o polemică în care Papa afirma că acolo au 
murit polonezi şi ţigani şi alte naţiuni care au dreptul la o 
rugăciune. De la început polemica a fost falsă pentru că o 
biserică reală nu se roagă numai pentru alte neamuri, ci şi 
pentru evrei. Cert este că Papa a cedat în faţa presiunii 
evreieşti şi mănăstirea, atât de necesară pe un pământ 
blestemat precum cel de la Auschwitz, a fost desfiinţată. Prima 
slăbiciune a Papei. Biruinţa evreilor împotriva poruncilor 

divine ale creştinismului a crescut şi mai mult puterea inter- 
naţională a evreimii, dând autoritate poporului evreu de a 
confisca doliul internaţional, negând valoarea suferinţei 
creştinilor, sporind şi mai mult teama lumii creştine de a-şi 
mai afirma valoarea principiilor sale. 

Acum un an, am urmărit la televizor un serviciu religios 
închinat familiei. Era pe linia întăririi acestei unităţi mistice 
care este familia, pentru că Dumnezeu a creat „dintru început" 
pe bărbat şi pe femeie, pentru a umple pământul şi a-1 stăpâni, 
ceea ce Papa neagă direct în mesajul său din octombrie. După 
părerea Papei, trupul omului este consecinţa evoluţiei oarbe a 
materiei, iar sufletul a început a fi creat de Dumnezeu, cândva, 
la un timp nedefinit. 

Toată atmosfera acestei adunări de rugăciune pentru 
familie era cu adevărat sacră. Apariţia Papei a sporit atmosfera 
mistică. Dacă atunci Papa ar fi spus: „Iubiţilor, să 
îngenunchem în umilinţă şi să cerem lui Dumnezeu pace în 
Bosnia, pace în Orient, biruinţa adevărului creştin în această 
lume atacată de diavol din toate părţile", sunt convins că s-ar 
fi petrecut o minune. Acolo erau oameni care ardeau pentru 
Hristos, chiar dacă Papa părea o flacără stinsă. In loc de un ast- 
fel de îndemn, în momentele cele mai tainice ale rugăciunii, se 
auzea câte un strigăt: „Viva Papa!" şi mulţimea uitând de 
Dumnezeu, ovaţiona locţiitorul Sfântului Petru, în timp ce 
Papa, cu gesturile oamenilor politici din Est şi Vest, flutura din 
mâini drept mulţumire. Mi-au revenit atunci în minte, cu 
amărăciune, „vizitele de lucru" ale conducătorilor comunişti 
sau vizitele lor la locul dezastrelor naturale, unde cel mai 
important lucru nu era nenorocirea oamenilor, ci preaslăvirea 
tiranilor. 

înconjurat din ce în ce mai mult de rabini şi de oameni de 
ştiinţă atei, de masoni şi alte personaje nefaste, Papa alunecă 
spre agnosticism şi materialism, negând Biblia fără nici un 
menajament, reducând rolul lui Dumnezeu aproape la nimic, 

67 



în timp ce rolul Papei creşte infinit, spre distrugerea credinţei. 

Cu câteva luni în urmă la Vatican, a avut loc un serviciu 
special pentru cei morţi în holocaust. Rugăciunea papală s-a 
limitat aproape exclusiv la holocaustul german. Erau acolo 
prezenţi reprezentanţii evreimii, rabini, victime ale 
holocaustului. Aceştia se vedeau. Nevăzute şi ignorate de 
Papa şi de cardinali, ca şi de preoţii care slujeau, erau 
milioanele, zecile de milioane de victime ale comunismului 
internaţional, cei mai mulţi creştini ortodocşi, dar şi necreştini, 
budişti şi chiar musulmani, cărora Papa le nega dreptul la 
rugăciune şi la pomenire. Era un Papă care provenea din 
lumea comunistă, din Polonia, şi care la alegerea lui, trezise 
speranţe şi entuziasm în toţi creştinii... 

La alegerea Papei Ioan Paul al II-lea eram în închisoarea 
Aiud. Printre deţinuţii de drept comun care treceau pe sub 
fereastra celulei mele de izolare, am aflat că a fost ales un papă 
polonez. Citisem despre Cardinalul Wişinski care în jurnalul 
său, deşi suferise atât, nu reuşea să se dezbare defel de ideile 
socialiste. Alegerea Papei mi-a dat o nădejde şi un curaj nou, 
pentru care îi sunt recunoscător şi acum, cu toate decepţiile 
ulterioare pentru lumea creştină, care nu este numai cea 
catolică. Atunci am cerut administraţiei închisorii dreptul de a 
scrie o scrisoare Papei. O concepusem în gând, cât mai scurtă 
şi mai concentrată, ca să încapă într-o carte poştală. O dată la 
şase luni aveam dreptul să scriu o scrisoare acasă. M-am 
hotărât să renunţ la scrisoarea pentru familie, spre a-i scrie 
Papei. Bineînţeles, administraţia închisorii m-a privit ca pe un 
nebun. Eu am insistat şi am declarat greva foamei până la 
primirea dreptului de a scrie. După zece zile, colonelul Vasile 
Gheorghe, comandantul Securităţii, în a cărui grijă supremă 
eram, a venit şi mi-a dat cartea poştală, ameninţându-mă că nu 
voi primi scrisoarea pentru familie. I-am răspuns că ştiam 
acest lucru de la început şi că am acţionat în cunoştinţă de 
cauză. Eram sigur că scrisoarea nu va părăsi birourile 

Securităţii, dar vroiam să se ştie că cineva din închisoare, un 
preot ortodox, a încercat cu orice risc, să trimită o scrisoare 
unui papă din ţările comuniste, ca o confirmare a speranţelor 
noastre. Scrisoarea nu a plecat. După eliberarea mea, în timpul 
domiciliului obligatoriu, printr-o persoană de încredere, am 
expediat scrisoarea la „Europa Liberă", cu rugămintea de a o 
transmite Papei. „Europa Liberă" spre cinstea celor de acolo, a 
transmis scrisoarea papei şi a dat-o şi pe post. Scrisoarea a 
apărut în multe publicaţii creştine şi ziare din Vest. O redau 
mai jos, spre a dovedi câte speranţe mi-am pus în Papa Ioan 
Paul al II-lea, şi nu numai eu, ci mai toată creştinătatea. 

„Sanctitate, inimile noastre au fost inundate de un val de 
bucurie divină. Harul Duhului Sfânt s-a pogorât peste conclavul 
cardinalilor. Alegerea Sanctităţii voastre ca Papă, în această epocă 
crucială pe care o trăim, este o dovadă că Dumnezeu iubeşte lumea: o 
dovadă în plus că Dumnezeu v-a ales pentru noi toţi. 

«Atunci am auzit glasul Domnului întrebând: Pe cine să 
trimit? Cine va merge pentru mine? (Isaia 6,8)» 

Este o cinste pentru poporul polon faptul că a dăruit lumii 
mugurul nădejdii noastre de astăzi. Sanctitate, nu uitaţi Biserica 
Orientală în suferinţă! Fiind chemat de Dumnezeu la cea mai 
eminentă dintre sarcini, purtând în inimă durerea poporului căruia 
îi aparţineţi, aduceţi-vă aminte şi de Bisericile surori din celelalte 
ţări, căci noi toţi căutăm pe Hristos şi mântuirea prin El. 

Noi suntem proscrişi, asupriţi şi aruncaţi la marginea 
societăţii, dar predicăm pe Hristos cu vreme şi fără vreme, după 
cuvântul Apostolului. Noi nu suntem «biserica oficială», nici nu 
primim vizitele «frăţeşti» ale delegaţiilor ecumenice. Aceşti «fraţi» 
nu se apleacă asupra rănilor noastre. Ei nu ascultă decât ponegririle 
puse în circulaţie împotriva noastră. Dar noi stăruim în gândul cel 
bun, păstrând credinţa în biruinţa dragostei lui Hristos şi a dreptăţii 
divine şi vedem în alegerea Sanctităţii Voastre zorii binecuvântaţi ai 
acestei biruinţe. 

Vă scriu, Sanctitate, în româneşte, limba poporului meu, ale 

69 



cărui suferinţe se aseamănă celor îndurate de poporul polonez de-a 
lungul istoriei. E limba în care s-a plămădit cultura noastră 
naţională şi creştină, astăzi ameninţată şi stricată, limba în care am 
păcătuit şi ne-am pocăit, limba în care, de veacuri, ne rugăm şi 
slujim Liturghia creştină. Să răsune ea astăzi pe pământul Romei, 
pentru a aduce cu ea amărăciunea şi lacrimile noastre. 

Binecuvântaţi, Sanctitate, pacea lumii, Bisericile surori şi 
neamul românesc. 

Preot al Bisericii Române Ortodoxe aflate în suferinţă. 

Gheorghe Calciu - Aiud" 

De aceea simt o mare durere că acest Papă, în care ne-am 
pus atâtea nădejdi şi care ne confirma nădejdile, acum se 
dovedeşte contradictoriu în gândirea lui teologică şi chiar 
apostat faţă de Sfânta Scriptură. 

Mesajul Papei este scris în limba franceză şi, referindu-se 
la enciclica Papei Pius al XH-lea din anul 1950 - Humani Generis 
- care afirma cu un oarecare dubiu că ipoteza evoluţionistă este 
o foarte serioasă ipoteză, Papa Ioan-Paul al II-lea scrie: 

„Astăzi, mi mult decât acum jumătate de secol, noile 
cunoştinţe ne determină să cunoaştem în teoria evoluţiei mai mult 
decât o ipoteză... Consecinţele, nu raţionale sau induse, ale 
rezultatelor muncii ştiinţifice, făcute separat de unii şi de alţii, 
constituie în ele însele un însemnat argument în favoarea acestei 
teorii. " 

Desigur, mesajul Papei a stârnit comentarii contradictorii 
în presa internaţională şi în grupurile de credinţă catolice şi 
necatolice. David Beyers, Directorul executiv, al Comitetului 
de Ştiinţă şi Valori Umane pentru Conferinţa naţională a 
Episcopilor Catolici, scrie la rândul lui: 

„Aici este un mare pas: Biserica a trecut de a zice că eşti liber 
să accepţi evoluţia sau orice formă de creaţionism, la a zice că acum 
noi vom accepta evoluţia care, oricum, este defacto. Cine mai pune 
la îndoială evolutionismul în Biserica romano- catolică? Eu cred că 

nimeni. 

Iată dar cât de subminată este credinţa catolicilor în 
Sfânta Scriptură, prin acceptarea infailibilităţii papale. 
Discutând cu un catolic problema mesajului antibiblic al Papei, 
spre surprinderea mea, mi-a spus că el este de acord cu Papa şi 
crede că este foarte posibil ca Dumnezeu să fi luat o pereche de 
maimuţe cărora să le fi suflat în fată, dându-le sufletul viu 
despre care papa afirma că ar fi singurul lucru pe care 
Dumnezeu 1-a făcut şi îl mai face încă, până când papalitatea 
îşi va schimba poziţia şi în această problemă. Aşadar, mergând 
pe raţionamentul papal, pentru cineva care trage toate 
implicaţiile din el, ca prietenul meu catolic, primii oameni - 
Adam şi Eva - nu ar fi decât nişte maimuţe pe care Dumnezeu 
le-a ales, din milioanele de maimuţe existente, pentru a le da 
suflet uman. De altfel, presa conservatoare italiană a scris cu 
litere de-o şchioapă: „Papa spune că ne-am putea trage din 
maimuţă" (II Giornale) sau, în La Republica: „Papa a făcut pace cu 
Darwin". 

Cercurile fundamentaliste creştine, ca şi ortodocşii care 
păstrează neştirbită învăţătura Sfintei Scripturi şi tradiţia 
Sfinţilor Părinţi protestează împotriva ereziei papale. Jim 
Stainbough. de la Institutul pentru Cercetarea Creaţiei din 
Santee, California, scrie: „în termenii ştiinţei şi ai Bibliei, eu nu 
ştiu dacă Papa este pe deplin conştient de ceea ce afirmă aici". Apoi 
adaugă că afirmaţia papei face lucrul Institutului, pe care Jim îl 
conduce, mult mai dificil, pentru că Papa este o persoană 
respectată şi un om integru, ceea ce ar putea determina pe 
mulţi catolici să ia spusele Papei drept adevăr evanghelic. Aşa 
s-a întâmplat în Tenessee, unde un paragraf legal, care stabilea 
că adevărul care trebuie predat în şcoli privind crearea lumii 
este cel din Geneză, a fost abrogat anul acesta, după 70 ani de 
funcţionare. Iată cum afirmaţia Papei distruge învăţătura Biblică 
despre creaţie. Profitând de dogma infailibilităţii papale, care 
pune un om pe aceeaşi treaptă cu Dumnezeu, Papa Ioan Paul 

al II-lea a făcut modificări ale Sfintei Scripturi care, în perioada 
Sfinţilor Părinţi şi a luptelor pentru păstrarea credinţei 
adevărate, stabilită de sinoadele ecumenice, ar fi dus la 
anatemizarea ereticului fără nici un fel de cruţare. Autoritatea 
papală, pentru catolici, trece înaintea autorităţii Bibliei şi a 
Sfintei Tradiţii. Aceasta este cea mai mare „rătăcire a vremurilor 
noastre". Ea poate fi rătăcirea cea din urmă despre care ne 
vorbeşte Scriptura. 

Prima modificare a Scripturii făcută de Papa Ioan Paul al 
II-lea a fost cea prin care a scos din textul sfânt, sau a 
modificat, toate versetele care acuzau poporul evreu de 
uciderea lui Hristos. Poate că cititorii noştri îşi mai amintesc de 
conflictul dintre profesorul de teologie Marcel Junin din 
Franţa, dat în judecată de către un fel de ligă antidefamatorie 
evreiască, asociată cu cardinalul catolic Etchegaray, pentru 
incitare la ură rasială, deoarece a protestat împotriva 
falsificării textului biblic prin scoaterea sau modificarea 
versetelor acuzatoare faţă de iudei. Spre cinstea ei, Justiţia 
laică 1-a achitat pe profesor, în timp ce Biserica catolică i-a 
dorit condamnarea! 

Infailibilitatea papală se manifestă în mai multe feluri. De 
data aceasta, Papa este mai ştiutor al adevărului divin decât 
însuşi Duhul Sfânt. El ştie ce a făcut Dumnezeu, la începutul 
creaţiei - când, de fapt, nu acea nimic - şi când a început să 
lucreze practic, făcând sufletele pe care le-a pus, fie în 
maimuţe, fie în nişte oameni care au apărut fără nici un 
amestec al Tatălui ceresc, ci pe care „evoluţia" darwinistă i-a 
pus la dispoziţia Sa. Adevărul adevărat nu este conţinut în 
Biblie, ci în teoria lui Darwin şi, mai ales, a darwiniştilor. 

Ultima acţiune a Papei, care i-a surprins neplăcut pe 
exilaţii cubanezi din America şi, probabil, din alte ţări, o 
constituie cordiala întâlnire dintre el şi ultimul dictator 
comunist din lumea neasiatică, Fidel Castro (întâi la Vatican, 
apoi chiar în Cuba). 

Unii catolici, obişnuiţi cu compromisurile politice ale 
Bisericii lor, în alţi termeni decât cei făcuţi de Bisericile 
Ortodoxe sub presiune şi teroare, socotesc atitudinea de 
dragoste a Papei faţă de Castro drept un mare act politic, 
pentru că numai aşa putea obţine pontiful dreptul de a vizita 
Cuba şi de a extinde imperiul catolic şi în această ţară. Se ştie 
că Papa a contribuit mult la prăbuşirea comunismului 
răsăritean, iar cu ocazia vizitei sale în Nicaragua, în 1983, a 
luat atitudine făţişă împotriva sandiniştilor susţinuţi de 
Castro. 

Pe de altă parte, cubanezii simt o deznădejde justificată 
în faţa acestui compromis papal. In realitate, credinţa nu 
cunoaşte compromisuri şi numai acomodarea slujitorilor ei la 
viaţa lumii justifică teoretic acţiunile de compromis. Unii 
cubanezi au fost foarte duri; ei îl consideră pe Papă un trădător 
pentru că „absolvă un criminal" . Alţii sunt mai puţini duri, dar 
îşi exprimă îndoiala în privinţa acţiunilor papale. 

Din toate acestea reiese tot mai mult caracterul de Papă 
politic al lui Ioan Paul al II-lea şi diminuarea evidentă a 
caracterului lui de vicar al Sfântului Petru. Privind cu ochii 
credinţei spre ereziile veacului nostru, care iau putere de 
dogmă în catolicism datorită autorităţii papale, care apare mai 
mare decât a Sfintei Scripturi, dau slavă lui Dumnezeu că, fără 
să am vreun merit, m-a făcut să mă nasc ortodox. In felul aces- 
ta, m-a scutit de suferinţele renegării acceptate a adevărului 
credinţei şi de rătăcirile puterii autoritative a organizaţiei unui 
imperiu ecleziastic în care persoana umană trece înaintea lui 
Dumnezeu şi-a Cărţii Sfinte. Să ne rugăm lui Dumnezeu şi 
Mântuitorului Iisus Hristos să păstreze în ortodoxie lucrarea 
necurmată a Sfântului Duh, care ne fereşte de greşelile 
dogmatice. In ciuda atâtor păcate pe care unii ierarhi ortodocşi 
le-au săvârşit, doctrina Mântuitorului a rămas neştirbită în 
Biserica noastră drept măritoare, neatinsă de modernisme, de 
aggiornamente, de ajustări politice ale Sfintei Scripturi şi de 

primatul unui om faţă de Dumnezeu. 

Credem şi mărturisim, cu Sfânta Scriptură şi cu Sfânta 
Tradiţie, cu hotărârile celor şapte sinoade ecumenice şi cu 
învăţătura Sfinţilor Părinţi, că Dumnezeu a creat lumea din nimic, 
pe regnuri, la timpuri diferite, şi a încununat creaţia Sa cu 
omul, pe care 1-a făcut cu o grijă specială, punând în el toate 
elementele universului şi, prin suflarea gurii Sale, sufletul 
omenesc, a pus în el chipul şi asemănarea lui Dumnezeu, care 
ne-a dat posibilitatea îndumnezeirii prin harul adus de Iisus 
Hristos, prin patima, moartea şi învierea Lui. Amin! 

„PECETLUIREA" 

SFÂNTULUI SINOD DE LA ANUL 1583 

- un îndreptar de mărturisire ortodoxă - 



Ieromonahul Visarion Moldoveanu 



La anul 1583, Papa Grigorie XIII al Romei a 
schimbat calendarul iulian, făcând mai apoi 
numeroase presiuni asupra Patriarhului 
Constantinop olului din acea vreme - Ieremia al II-lea (1572- 
1579, 1580-1584, 1587-1595), pentru a-1 convinge să urmeze 
înnoirea calendaristică apuseană. Insă pentru a le arăta 
latinilor că fundamentele despărţirii nu ţin numai de 
măsurarea timpului şi pentru a pune capăt presiunilor politice, 
Patriarhul Ieremia al II-lea a convocat în acelaşi an Soborul 
Bisericii în cetatea Constantinopolului, la care au mai luat 
parte Patriarhul Silvestru al Alexandriei, Patriarhul Sofronie al 
Ierusalimului şi mulţi alţii. Această hotărâre sinodală numită 
„Pecetluire", trimisă către toate bisericile ortodoxe locale, arată 
principalele erezii papale şi le declară ca fiind în afara Bisericii 
Ortodoxe prin anatemizarea celor care le cred şi le practică. 
Iată întregul text al „Pecetluirii" 35 : 



Pentru traducerea exactă s-au folosit manuscrisele greceşti din Codexul 772 din biblioteca 
M-rii Sfântul Pantelimon şi mss. Codex 285 al Chiliei „Imnul Acatist" - Schitul 
Kapsocalivia din Sfântul Munte Athos. 

„Către toţi creştinii adevăraţi, mădulare ale Sfintei, 
Soborniceşti şi Apostoleşti Biserici de Răsărit a lui Hristos din 
Constantinopol şi din tot locul, har, pace şi milă vouă de la 
Atotputernicul Dumnezeu. 

Nici un pic de tulburare nu a făcut în corabia din 
vechime furtuna care s-a ridicat din adâncuri. Şi dacă Domnul 
Dumnezeu, amintit de Noe, nu ar fi binevoit a potoli apele, nu 
ar fi fost nici o şansă de salvare a ei. In acelaşi chip şi împotriva 
Corăbiei Bisericii Ortodoxe ereticii au ridicat un război 
neîndurător, noi socotind a fi voia lui Dumnezeu de a lăsa 
urmaşilor prezentul tom împotriva lor, aşa încât hotărârile cele 
scrise aici să fie fără doar şi poate în apărarea Ortodoxiei 
noastre. Dar pentru ca documentul să nu fie prea împovărător 
(greoi) pentru oamenii simpli, am hotărât a-1 pune în opt 
capete lesnicioase, după cum se va arăta. 

Din Vechea Romă au venit anumiţi oameni care au 
învăţat acolo să gândească latineşte. Dar cel mai rău lucru e că 
înainte au fost bizantini, născuţi şi crescuţi prin părţile noastre; 
dar nu numai că şi-au schimbat credinţa, dar au şi ridicat 
război Ortodoxiei şi adevăratelor învăţături ale Bisericii de 
Răsărit şi s-au răzvrătit împotriva lui Hristos însuşi, împotriva 
dumnezeieştilor Apostoli şi Sfintelor Soboare ale Sfinţilor 
Părinţi care ni le-au lăsat. Drept pentru care i-am tăiat ca nişte 
mădulare putrede şi 

HOTĂRÂM 

I De nu ar mărturisi careva cu inima şi cu gura ca mădular al 
Bisericii de Răsărit botezat ortodox că Sfântul Duh purcede 
numai de la Tatăl fiinţial şi ipostatic, aşa cum Hristos spune 
în Evanghelie, ci Duhul purcede de la Tatăl şi de la Fiul în 
acelaşi timp, unul ca acesta să fie lepădat afară de Biserică şi 
să fie anatema. 

II. De nu ar mărturisi careva că în taina Sfintei Liturghii, 
laicii trebuie să se împărtăşească odată cu cele două sfinte 
părţi, a Preasfântului Trup şi a Preasfântului Sânge, ci să 
spună că este de ajuns a primi numai trupul pentru că sângele 
este inclus, chiar dacă Hristos le-a sfinţit separat şi le-a 
dăruit fiecăruia din Apostoli, unul ca acesta să fie anatema. 

III. De ar spune vreunul că Domnul nostru lisus Hristos la 
Cina cea de Taină a folosit azime ca şi evreii şi nu pâine 
dospită, unul ca acesta să fie departe de noi şi sub anatemă ca 
unul ce gândeşte ca un evreu şi vrea să introducă doctrina lui 
Apolinarie şi a armenilor în Biserica lui Hristos, cu a Cărui 
încuviinţare îl dăm de două ori anatemei. 

IV. De ar spune careva că atunci când Hristos Dumnezeu va 
veni să judece lumea, El nu va veni să judece sufletele 
împreună cu trupurile, ci numai să hotărască asupra 
trupurilor, să fie anatema. 

V. Orişicine ar spune că atunci când mor, sufletele creştinilor 
care s-au pocăit în această viaţă dar nu şi-au câştigat 
mântuirea merg în Purgatoriu - care este un basm grecesc - 
unde focul şi chinurile îi purifică, şi mai cred că iadul nu este 
veşnic - aşa cum credea blestematul Origen - şi dau din 
această pricină slobozire păcatelor, pe unii ca aceştia îi dăm 
anatemei. 

VI. De ar spune careva că Papa e capul Bisericii şi nu Hristos 
Dumnezeu, şi că Papa are autoritatea de a trimite în Rai prin 
scrisorile sale, şi că poate ierta păcatele prin plata 
indulgenţelor, unul ca acesta să fie anatema. 

VII. Orişicine nu ar urma hotărârile Bisericii hotărnicite în 
cele Şapte Soboare Ecumenice şi Sfintele Paşti socotite pentru 
a le urma, ci vrea să urmeze noua invenţie a pascaliei şi a 

noului calendar al astronomilor atei papişti, şi vor să 
răstălmăcească şi să distrugă învăţătura şi Predania Bisericii 
care noi le-am moştenit de la Sfinţii Părinţi, anatema unora 
ca aceştia şi să fie îndepărtaţi de Biserică şi de împărtăşirea 
credinţei. 

VIII. Rugăm pe toţi binecredincioşii ortodocşi: rămâneţi în 
credinţa strămoşească ce-aţi învăţat-o până acum, în care v- 
aţi născut şi crescut, şi când vremurile o vor cere, vărsaţi-vă 
sângele pentru a păstra credinţa moştenită de Sfinţii Părinţi. 
Luaţi aminte la cele scrise mai înainte şi credeţi că Hristos vă 
va ajuta să le împliniţi. Fie ca umila noastră binecuvântare să 
fie cu voi cu toţi. Amin. 

+ Ieremia al Constantinopolului 
+ Silvestru al Alexandriei 
+ Sofronie al Ierusalimului 

(cu tot soborul episcopilor prezenţi la acest Sfânt Sinod) 

Anul 1583 de la Naşterea Domnului, 
indictionul XII, 20 noiembrie 



Dintotdeauna Biserica Ortodoxă şi-a făcut mărturisirea 
de credinţă întemeiată pe hotărârile celor Şapte Sfinte Soboare 
A-Toată-Lumea, pe scrierile canonice ale Sfintei Scripturi şi 
învăţăturile Sfinţilor Părinţi. Astfel a fost păstrată neatinsă şi 
transmisă nevătămată apostoleasca moştenire dogmatică şi 
liturgică, iar când lupii îmbrăcaţi în blană de oaie au căutat să 
dezbine păstorii şi să sfâşie turma, ortodocşii au mărturisit 
adevărul deschis până la moarte, sângele mucenicilor ducând 
mai departe în istorie crezul Bisericii. 

78 



Parcă vrând să răscumpere o îndelungată istorie a 
românilor, însângerată de asupririle unui Apus „creştin", 
astăzi mai mult ca oricând suntem asaltaţi de strădaniile de 
apropiere şi unire a Catolicismului cu Biserica Ortodoxă, prin 
punerea de noi baze teologice şi dogmatice ce privesc o mai 
largă deschidere a orizonturilor către un „filon comun" al 
valorilor spirituale. Superficialitatea cu care teologii ortodocşi 
tratează în genere fundamentele ortodoxe la dezbaterile 
ecumeniste i-au adus inevitabil la adoptarea unor formule 
„teologice" confuze şi de compromis prin care au ajuns să 
justifice înaintea mirenilor simpli şi neştiutori „necesitatea" 
unirii Ortodoxiei cu Catolicismul pe bazele „descoperirilor" 
rădăcinilor şi a „valorilor" noastre „latine". 36 Insă adevăratele 
rădăcini istorice sunt legate de anul de graţie 1054. 

Marea Schismă 

De fapt, ce s-a întâmplat la anul 1054? Romano- 
catolicismul, fără nici o bază în Sfânta Scriptură şi în Sfânta 
Tradiţie apostolică, a susţinut următoarele inovaţii 
doctrinare: primatul papal, erezia Filioque, Imaculata concepţie - 
adică învăţătura greşită că Maica Domnului s-a născut fără 
păcatul originar sau strămoşesc 37 , învăţătura despre 
purgatoriu ca loc intermediar dintre rai şi iad, folosirea azimei 
la Messă în loc de pâine dospită cum s-a folosit la Cina cea 
de Taină şi mai apoi în practica Bisericii din primele veacuri, 



36 Dureros este faptul că impactul catolicismului prin Uniaţie în ţara noastră şi trădarea mai 
marilor greco-catolici ce a dezbinat şi dezbină Transilvania de România au fost uitate prea 
repede de unii ierarhi ortodocşi care acum îşi întind râzând mâinile să se îmbrăţişeze cu fii şi 
urmaşii celor care ne-au dărâmat Bisericile, mănăstirile şi şcolile cu tunul, ne-au vândut 
străinilor pe treizeci de arginţi şi acum ne târăsc în mii de procese şi ne defăima credinţa 
ortodoxă, râvnind la cele câteva mănăstiri, biserici şi păduri nerevendicate încă... 

37 Sfântul Ioan Maximovici în cartea sa „Cinstirea Maicii Domnului în tradiţia ortodoxă" 
spune că „învăţătura Imaculatei Concepţii neagă biruinţa Fecioarei asupra ispitelor, 
preschimbând-o dintr-o biruitoare, căreia i se cuvine să primească cununa slavei, într-o 
unealtă oarbă a voii Dumnezeieşti". 

79 



celibatul preoţilor - ce contravine rânduielii din Biserica 
primară şi combătut de Sfântul Pafnutie la Soborul I A- 
Toată-Lumea şi altele asemenea, păstrate de Catolicism cu 
multă îndărătnicie până în zilele noastre. 

Ne întrebăm, cum oare acum cinci sute sau o mie de 
ani, inovaţiile şi teoriile latine erau socotite de Biserica 
Ortodoxiei nu numai eretice ci şi profanatoare, iar astăzi 
aceleaşi eresuri sunt propovăduite cu seninătate de la 
altarele ortodoxe pe motivul că sunt păreri „nevinovate" ce 
nu afectează minimul dogmatic ce ar sta la baza celor două 
„biserici surori", în timp ce învăţătura Părinţilor este ţinută 
sub tăcere pentru că lezează binele ecumenic şi bunele intenţii 
de apropiere eclesială. înseamnă că şi cei ce propovăduiesc 
„binele" ecumenic şi cei care ascultă orbeşte de acesta şi-au 
pierdut total cârma sufletească odată cu adevărul întru 
Hristos. 

Este adevărat că Ortodoxia nu a anatemizat Catolicismul 
numai după ce papalitatea arogantă a excomunicat Ortodoxia. 
Ce vor mai mult catolicii? Ce act oficial poate fi mai temeinic 
decât acesta? Ce altceva poate deschide o prăpastie mai mare 
între Biserică şi Papism? Latinii au lovit Biserica, arătându-şi 
adevărata faţă. Scena delegaţilor apuseni în altarul Bisericii 
Sfintei Sofia din Constantinopol a fost oficializarea şi 
confirmarea despărţirii apusenilor de Biserică. Mai este nevoie 
de vreun alt act oficial? Nimeni nu 1-a dat afară pe Iuda din cei 
doisprezece Apostoli. A plecat singur, în noapte. Nimeni nu 1- 
a excomunicat. S-a excomunicat singur. 

Există doar o singură înţelegere pentru actul latin de 
desprindere de Biserica Ortodoxă: ori Catolicismul este cu 
adevărat Biserica lui Hristos, ceea ce înseamnă că Ortodoxia 
este anti-ortodoxă, eretică şi schismatică; ori Biserica Ortodoxă 
este adevărata Biserică, ceea ce-i pune pe apuseni în rândul 
ereticilor rupţi de Hristos - căci pentru gândirea drept- 
credincioasă nu există cale de mijloc. Biserica este Una, 

însemnând că doar una dintre cele două biserici încetează a 
mai fi Biserică după anul 1054. Fiecare nu are decât să-şi 
cerceteze conştiinţa şi să aleagă. Cei ce aleg Ortodoxia arată 
lepădarea papismului. 

Privit îndeaproape, papismul îl pune pe credincios într-o 
falsă dilemă: dacă şi papa şi Biserica sunt la fel de infailibili, 
cine atunci se face vinovat de înnoirile dogmatice şi căderile pe 
care Catolicismul le-a recunoscut că le-a încasat de-a lungul 
timpului? A accepta vinovată Biserica înseamnă a o reduce la o 
societate umană sau la un partid politic. A alege vinovăţia 
papismului, înseamnă a-i nega autoritatea şi a-1 da jos de pe 
piedestalul de unde stă ca uzurpator al tronului lui Hristos. 

In întreaga istorie a Bisericii Ortodoxie de după Marea 
Schismă, Sfinţii Părinţi nu au văzut despărţirea Bisericii de 
papalitate ca o greşeală. „Liturghiile" latine erau considerate 
ca lipsite de harul Duhului Sfânt şi nici un latin convertit nu 
era primit fără a se reboteza ortodox. 

Cine din Biserica Ortodoxă şi în ce timp s-a ridicat 
împotriva acestor rânduieli ale Sfinţilor Părinţi? De ce să se 
ridice cineva atâta timp cât încă şapte Soboare ale Ortodoxiei 
de după Marea Schismă 38 au întărit anatemele Bisericii 
împotriva catolicismului şi protestantismului. Era o 
convingere sobornicească că toată papalitatea nu este Biserică. 
Latinii erau socotiţi ca reformatori răzvrătiţi, catolicismul fiind 
primul gen de protestantism ce s-a despărţit de Biserică, de 
metanoia Sfinţilor Părinţi, de dogmele, teologia şi viaţa 
ortodoxă. Cum puteau Părinţii cei din vechime, când 
mărturiseau în crez o biserică şi nu două, a gândi măcar 
despre catolici ca la o „biserică soră"? Curios cum s-au sucit 
astăzi minţile teologilor, ca cei care vorbesc despre Predania 
Ortodoxiei şi arată gândirea curată a Bisericii să fie acuzaţi de 
înnoire şi răzvrătire... 



Vezi mai jos articolul „ O epistolă athonită ". 



Amintim că încălcarea hotărârilor primelor două sinoade de 
la Niceea şi Constantinopol, în care s-au alcătuit cele 12 capete ale 
Crezului, aruncă asupra celor ce nu mărturisesc drept Crezul 
ortodox anateme de nedezlegat. Chiar dacă Patriarhul 
Athenagoras împreună cu Papa Paul al Vl-lea la 7 decembrie 
1965 au „ridicat" 39 reciproc anatemele din 1054, lucrurile nu 
au revenit la starea dinaintea schismei şi nicidecum se poate 
reveni la Potirul comun, atâta timp cât papismul ţine la 
aceleaşi deosebiri dogmatice, canonice şi cultice ce au 
provocat Schisma, şi mai mult cu cât în acest răstimp au 
apărut „dogme" catolice noi, mai grave şi mai depărtate de 
învăţătura apostolică. 

Hotărârea Sfântului Sinod de la Constantinopol întrunit 
de Patriarhul Ieremia al II-lea la anul 1583 nu lasă loc vreunui 
cuvânt de prisos. Dacă până în acel an toate cele ale apusenilor 
erau socotite erezii şi tratate cu anatemele de rigoare, cu atât 
mai mult astăzi, când catolicismul, „înnoit" mereu cu vreo 
erezie, naşte o aşa vâltoare în care mulţi au fost lesne prinşi. 

Ortodoxia şi ecumenismul în secolul XVI 

In duhul ecumenismului de astăzi, Protestantismul 
secolului XVI a încercat o unire cu ortodocşii în dorinţa de a fi 
recunoscuţi drept „biserică", ca mai apoi să-şi poată atribui o 
descendenţă istorică şi rădăcină apostolică. Astfel, cu şapte ani 
înaintea pomenitului Sinod, la anul 1576, luteranii din 
Tiibingen au scris patriarhului Ieremia al II-lea afirmând că 
luteranismul este adevărata credinţă şi că vor să se unească cu 
ortodocşii. Pentru a-şi susţine cele afirmate ei alăturau scrisorii 



Protestul la acea vreme al stareţilor din mănăstirile athonite (începând cu Simonopetra) a 
fost prompt: au oprit pomenirea patriarhului Athenagoras la slujbele Sfintei Liturghii. 
Numeroasele caterisiri, expulzări şi ameninţările susţinute de mai-marele Bisericii din 
Constantinopol a făcut ca până astăzi lucrurile să fie ţinute sub tăcere. 

„Mărturisirea de la Augsburg" din 1530 şi articole ale credinţei 
lor, cerându-i Patriarhului să-şi spună părerea. 

Patriarhul le-a trimis o primă scrisoare în care spune: 

„Răspunzând, nu vă vom spune nimic de la noi, ci din cele Şapte 
Sinoade ale Bisericii, cu care scrieţi că sunteţi de acord. Vom vorbi 
urmând învăţătorilor şi teologilor noştri, pentru că Duhul Sfânt a 
vorbit prin ei. învăţăturile lor vor rămâne pururea neschimbate, căci 
ele se întemeiază pe cuvântul Domnului. " 

Arătându-le care este dreapta credinţă, Patriarhul 
Ieremia i-a sfătuit să revină asupra ideilor lor greşite: „Nu 
există decât un singur mod de a corecta greşeala: urmând Sfintelor 
Sinoade şi Canoanelor Apostolice, într-un cuvânt, urmându-L pe 
Hristos în toate. " 

Nemulţumiţi de răspunsul Patriarhului, care le cerea 
smerit dar hotărât renunţarea la erezii, luteranii îi scriu din 
nou, aducându-i numeroase acuze. Bătrânul Patriarh le 
răspunde: „Noi nu ne apărăm cu înţelepciunea omenească, ci 
folosim ca dovadă Scriptura, căci adevărata filozofie nu contrazice 
niciodată teologia (Col. 2. 8). Deci, fraţilor, să stăm neclintiţi pe 
stânca credinţei şi pe Tradiţia Bisericii şi să nu înlăturăm hotarele 
puse de Sfinţii Părinţi. " 

Primind o a treia scrisoare, Patriarhul Ieremia al II-lea îşi 
dă seama că dialogul nu are cum să rodească şi le scrie 
următoarele: „Vă cerem ca de acum înainte să nu ne aduceţi o 
durere şi mai mare, nici să ne mai scrieţi pe acelaşi subiect pe care 
vreţi să îl privim diferit de cum au făcut-o Părinţii Bisericii. Voi îi 
cinstiţi pe ei în cuvinte, dar îi respingeţi prin faptele voastre, pentru 
că încercaţi să dovediţi nepotrivite cuvintele lor dumnezeieşti. In ceea 
ce ne priveşte, eliberaţi-ne de povara dialogului. Mergând pe căile 
voastre, nu ne mai scrieţi despre dogmă". 

Dar cine mai mărturiseşte astăzi, asemenea celor din 
vechime, Ortodoxia? De aceea ecumenismul nu a apărut în 
veacul XVIIII ci o sută de ani mai târziu, atunci când mai-marii 
ortodocşi au spus „da" ereziilor Apusului... 

Dacă cineva acceptă ca o erezie să fie oficial numită 
„biserică", indirect îi recunoaşte „validitatea" dogmatică, 
„sfinţenia" tainelor, puterea şi harul ca celei Una, Sfinte, 
Soborniceşti şi Apostoleşti Biserici. Ar trebui aşadar să accepte 
ca fiind Biserică şi sectele adventiste, baptiste, reformate, 
luterane, calvine, după cum ecumenismul de la început s-a 
străduit să le numească. Ar trebui să nu mai fie oprelişti în 
împărtăşirea în comun, în slujirea „tainelor", în diferenţa 
dogmelor şi mărturisirea credinţei. 

Dar dacă toate sunt „biserici" ale lui Hristos, de ce 
Catolicismul s-a desprins de Ortodoxie iar Protestantismul de 
Catolicism? Atunci toţi Sfinţii Părinţi, Mucenici şi Mărturisitori 
care au murit pentru Ortodoxie au fost cei mai nenorociţi 
oameni! Toţi mărturisitorii care au înfundat temniţele austro- 
ungare şi comuniste, care au luptat, au făcut minuni şi şi-au 
vărsat sângele pentru ca Ortodoxia să nu se unească cu 
Catolicismul, oare nu au mers la moarte pentru Hristos? De ce 
Mucenicii şi Mărturisitorii credinţei sunt văzuţi astăzi, în ochii 
„teologilor" ortodocşi moderni, ca nişte oameni obscuri, 
primitivi, ca nişte fanatici răzvrătiţi şi ieşiţi din minţi care nu 
au deloc dragoste pentru „fraţii" eretici?! 

Tâlhărească unire 

Ce atitudine va trebui să aibă simplul ortodox când se va 
trezi „peste noapte" că lumea se bucură de „unirea bisericilor" şi 
că unii ierarhi ai bisericii ortodoxe slujesc, se roagă şi se 
împărtăşesc în cel mai ecumenist chip dimpreună cu papa şi 
paterii catolici? 

Răspunsu-1 găsim privind istoric lucrarea lui Hristos 
prin Sfinţii Ortodoxiei. La anul 1439 în cadrul Conciliului de 
la Ferrara - Florenţa, ortodocşii au adus prin gura Sfântului 
Marcu al Efesului toate argumentele scripturistice, sinodale 
şi patristice care arată purcederea Duhului Sfânt numai de la 

Tatăl 40 , iar grecii citind din Epistola Sfântului Maxim 
Mărturisitorul către preotul Marin din Cipru, au spus 
latinilor: „Dacă o primiţi, unirea e făcută"; însă învârtoşarea a 
fost prea mare ca latinii să accepte dreapta credinţă 41 . 

Cu toată această îngenunchere a „teologiei" catolice de 
către mărturiile ortodoxe, la 5 iulie 1439 toţi ierarhii şi 
teologii ortodocşi, de frica presiunilor politice sau pentru 
arginţi, au semnat actul trădător al unirii „bisericilor" prin 
care se accepta doar de către ortodocşi doctrina catolică, 
inclusiv primatul papal. Singurul care nu a semnat a fost 
Sfântul Marcu al Efesului, despre care papa Eugeniu al IV- 
lea a spus: „Dacă Răsăriteanul nu a semnat, nu am rezolvat 
nimic". întorşi la Constantinopol la 1 februarie 1440, ierarhii 
trădători vestesc poporului unirea cu Catolicismul, însă 
bine-credincioşii au reacţionat prompt: deşi era Postul Mare, 
bisericile au rămas goale, oamenii fugind de ierarhii şi clericii 
unionişti. Ba mai mult, credincioşii, clerul de mir şi monahii 
din Sfântul Munte se adunară sub păstorirea Sfântului 
Marcu al Efesului, care (datorită pizmei ierarhilor ortodocşi 
unionişti este înlăturat din scaunul episcopal) propovăduia 
Ortodoxia pretutindeni în Imperiul Bizantin, hirotonind 
diaconi şi preoţi, construind biserici şi învăţând credincioşii 
să-şi păstreze dreapta credinţă. 

La Constantinopol, trădătoarea unire a fost proclamată 
oficial al 12 decembrie 1452, când patriarhul unionist 
Grigorie III Mammas a slujit cele sfinte împreună cu legatul 
pontifical - cardinalul Isidor, având un sobor peste 300 de 
preoţi. La mai puţin de un an, Bizanţul cădea în mâinile 
musulmanilor. . . 



Vă voi trimite pe Duhul Sfânt Care de la Tatăl purcede (Ioan 15, 26) 
Sfântul Marcu al Efesului, în a 5-a Praxă a Sinodului din Florenţa zice, că, peste treizeci 
de Simboale ar fi alcătuit ereticii împotriva cuvântului „deofiinţă". 

Biserici surori? 

O altă inovaţie cu care ecumenismul a amăgit minţile 
multor teologi ortodocşi este teoria bisericilor surori care 
provine din mai vechea erezie a teoriei ramurilor sau a 
ramificaţiilor. Aceasta din urmă spune că teritoriul real al 
unei „biserici ecumeniste" ce se pretinde universală nu poate 
fi limitat la arealul de „acoperire" al ortodoxiei, al 
catolicismului sau al protestantismului; cu toate acestea 
însă, această „biserică" trebuie să existe undeva în realitatea 
istorică, după făgăduinţa Mântuitorului. Mergând pe calea 
deducţiilor „logice", aceşti savanţi „teologi" au ajuns la o 
grozavă concluzie: adevărata „biserică ecumenistă" nu a 
existat decât „virtual" timp de două mii de ani deoarece nu 
poate fi reprezentată de nici una din cele trei „biserici" 
existente luate aparte, ci de toate trei la un loc!! Iar această 
„lucrare divină", de unire a celor trei credinţe într-una 
singură, revine automat în responsabilitatea Consiliului 
Mondial al Bisericilor. 

Această ciudată „biserică ecumenistă" ar fi aidoma 
arborelui care, având o singură rădăcină şi un singur 
trunchi, odată cu creşterea şi dezvoltarea sa se ramifică, aşa 
încât fiecare ramură are aceeaşi tulpină (tradiţie), se 
hrăneşte din aceeaşi sevă (Duhul Sfânt) şi are aceeaşi 
rădăcină vitală (Hristos). De fapt primind această blasfemie, 
ortodocşii ajung să se lepede de învăţătura apostolică şi să 
tăgăduiască sfinţenia şi unicitatea Bisericii Ortodoxe 
acordând într-un mod liberalist dreptul ca oricine, fie eretic 
sau schismatic, să se considere membru al „bisericii" şi să 
poată primi Sfintele Taine ale Ortodoxiei chiar dacă neagă 
făţiş învăţătura ortodoxă. 

Iată în ce prăpastie a raţionalismului, a umanismului şi 
a necredinţei ne-a atras infuzia de „teologie" apuseană în 
gândirea ortodoxă. Sfântul Ciprian spune că „cel care nu 

păstrează unitatea bisericească nu împlineşte legea lui Dumnezeu, 
nu păstrează credinţa Tatălui şi a Fiului, nu păstrează viaţa şi 
mântuirea" 42 , unitatea Bisericii Apostolice ţinând în primul 
rând de mărturisirea aceluiaşi crez. Teoria ramurilor şi 
implicit „teologia" bisericilor surori nu acceptă Biserica lui 
Hristos ca o alcătuire divino-umană pentru că introduce 
separaţia şi nedeplinătatea în natura Bisericii, încât aceasta 
nu mai poate fi „cea Una" decât dacă se uneşte cu alte 
credinţe total contrare. „Această viziune sociologică despre 
Biserică s-a împropriat în concepţia catolică mai ales după 
Conciliul II Vatican (1958-1966), motivând teologic unitatea cu 
Papa. Este o teorie secularizantă, care se aliniază cu 
mondializarea. " 43 

Vederea ereziilor şi sectelor ca „biserici surori" este 
foarte înşelătoare deoarece subminează unitatea de credinţă 
a creştinilor ortodocşi. Din punct de vedere eclesiologic însă, 
Biserici surori, după schismă, sunt între ele numai Bisericile 
ortodoxe locale, care păstrează şi propovăduiesc neschimbat 
adevărul de credinţă apostolic. 

Iar roadele acestor teologii eretice s-a văzut mai întâi prin 
primirea papei ca „patriarh al Romei" în România anilor 1999, 
iar mai apoi prin venerarea „sfinţilor" apuseni când în luna 
iunie a anului 2004 mulţimi de creştini ortodocşi români în 
frunte cu ierarhi şi clerici s-au bulucit să se închine bustului 
din bronz al lui Anton din Padova înăuntrul căruia se găsea o 
limbă neputrezită 44 îmbrăcată în argint, idolul fiind plimbat în 
procesiuni prin biserici ortodoxe. 45 



42 Sfântul Ciprian al Cartaginei, De catolicae Ecclesiae unitate, 6, P.L. col.504A. 

43 Georgios Mantzaridis, Globalizare şi universalitate, Ed. Bizantină, 2002, p.47 

Limba lui Anton de Padova adevereşte puterea afurisaniei de către Sfintele Soboare ale 
Ortodoxiei, mădularul rămas neputrezit fiind chiar limba cu care a hulit pe Hristos. 

Este bine să ştim că după Marea Schismă, semnele văzute ale harului au încetat în Apus: 
catolicii nu mai au sfinţi, mărturie rămânând lipsa sfintelor moaşte, „aghiasma" catolicilor se 
strică şi lumina de la Ierusalim nu vine la „pastile" catolic. 

Martirii români mărturisesc 

In faţa încercărilor habsburgilor care stăpâneau 
Transilvania din 1688, pe la mijlocul veacului al XVIII-lea s-au 
ridicat împotriva unirii forţate cu Roma nenumăraţi apărători 
ai dreptei credinţe. Pomenim aici pe mucenicul Oprea Miclăuş 
din Săliştea Sibiului, preotul Moise Măcinic din Sibiel, preotul 
Ioan din Galeş, precum şi ieromonahul Visarion Sărai, care 
prin puterea cuvântului au întărit turma cea binecredincioasă 
a nu primi uniaţia latină, spre disperarea trădătorului episcop 
unit Inochentie Micu, care scria: „La îndemnul lui [al Sfântului 
Visarion, n.n.], în multe locuri poporul nu mai merge la biserică, nu 
se serveşte de preoţii uniţi, morţii şi-i îngroapă fără prohod şi fără 
mângâieri duhovniceşti, copii şi-i botează prin femei bătrâne şi 
se întâmplă şi alte pagube duhovniceşti de felul acesta. " 46 

La rebotezarea latinilor 47 îndemna şi sfântul părinte 
Nicodim Aghioritul în răspunsul către Patriarhul Grigorie al 
V-lea al Constantinop olului, sfătuind asupra unui călugăr 
transilvănean „molipsit de întinăciunea latinilor" ce a fost botezat 
prin stropire, ca „să fie botezat cu botezul Bisericii noastre de 
Răsărit" 48 urmând apoi să primească din nou, după o 
duhovnicească sfătuire, şi Taina Călugăriei. 

Pentru întărirea celor de mai sus să citim şi mărturia 
despre rebotezarea catolicilor de către Cuviosului Paisie de la 
Mănăstirea Neamţu: „Iară prea cuviosul asupra tuturor celor ce 
venea de supt stăpânirea papii, săvârşea această mare taină a 
Botezului, fără de nici o împiedicare sau îndoire, ca pre o prea de 



46 Proloagele, vol.I, ziua 21 octombrie, citat prezent numai în cărţile tipărite până în 
1998, an după care pasajul a fost scos... 

La Sinodul din Constantinopol (1756) patriarhii ortodocşi de Alexandria, Ierusalim, 
dimpreună cu Chirii al V-lea al Constantinopolului au confirmat oficial practica de până 
atunci a Bisericii: rebotezarea latinilor şi a protestanţilor; în Rusia şi Grecia acelaşi lucru era 
adoptat încă din anul 1667. 

48 Sfântul Ioan Iacob Hozevitul, Hrană duhovnicească, Ed. Lumină din Lumină, Bucureşti, 
2000, p.527. 



nevoie, la mântuirea omului" A9 şi încă „Sunt eretici râmlenii 
[romano- catolici, n.n.] cu al lor papă? Bine ştiu că vei zice că sunt 
eretici, şi de vreme ce sunt eretici, precum şi adevărat sunt, atunci 
Sfânta noastră Biserică îi afuriseşte pe dânşii. Şi pe care Sfânta 
Biserică îi afuriseşte, şi eu împreună cu Biserica, fiul ei fiind, îi 
afurisesc" 50 iar despre uniaţi: „Că pentru alte rătăciri şi erezii 
râmleneşti ce nu se cuvine de acum să şi mai vorbim, cu toate ereziile 
cele râmleneşti s-au amestecat şi cu ele se unesc şi uniaţii, precum 
sufletul de trup. Şi cum le va fi lor nădejde de mântuire? Nicidecum. 
Numai pentru Botez îţi voi vorbi ţie din Scripturi, fără de care nu 
poate avea nimeni nădejde de mântuire." 51 

Mai pomenim aici şi mărturisirea ieromonahului 
Sofronie de la Cioara, care prin diferite scrisori, memorii 52 şi 
proclamaţii a reuşit ca la 18 februarie 1761 la Alba Iulia să 
adune un Sinod ale cărui hotărâri a dat peste cap cei şaizeci de 
ani de robie păgână, zeci de sate lepădând uniaţia. Drept 
urmare, Măria Tereza a împuternicit pe generalul Bukow a 
distruge cu tunurile cele aproximativ 200 de schituri şi 
mănăstiri care existau pe atunci în Transilvania. In urma 
acestei barbarii, practic, n-a mai rămas nici urmă de viaţă 
monahală ortodoxă, Biserica lui Hristos ducându-şi crucea 
prin codrii şi munţi. 

Lupta împotriva uniaţilor catolici a dăruit Ortodoxiei 
mărturisitori şi mucenici şi a arătat istoriei că dreapta credinţă 



49 Viaţa Cuviosului Paisie de la Neamţ (Mss 154 din Biblioteca M-rii Neamţu), 
Ed.Trmitas, 1997, p.61. 

50 Sfântul Paisie de la Neamţ, Cuvinte şi scrisori duhovniceşti II, Ed. Tipografia Centrală, 
1998, p.49. 

51 Sfântul Paisie de la Neamţ, Cuvinte şi scrisori duhovniceşti I, Ed. Tipografia Centrală, 
1998 

în impresionantul Memoriu din anul 1757, credincioşii ortodocşi declarau: „A venit 
vremea că ne-am dus la mormintele morţilor şi am zis: Ieşiţi morţi din gropi, să intrăm noi 
de vii, că nu mai putem răbda pedepsele ce ne vin de la popii uniţi şi de la domnii ţării. Pe 
nime nu-i doare de noi, nici pe domnii cei săseşti, nici pe domnii cei nemţeşti, nici pe cei 
ungureşti. Că toate temniţele le-au umplut de noi pentru legea noast' cea ortodoxă şi atâta 
ne-au prădat, venind cu cătane pe capul nostru, cât nu ştim cu ce o să plătim porţia 
împăratului ". 

iese biruitoare chiar şi atunci când toate altarele sale de piatră 
sunt pângărite şi distruse, şi că Biserica lui Hristos va rămâne 
veşnică, vie şi lucrătoare în altarele inimilor celor ce iubesc 
adevărul lui Dumnezeu. 

Porţile Antihristului 

Sfânta Scriptură învaţă „Că toţi dumnezeii neamurilor sunt 
draci." (Psalmul 95.5) Nu întâmplător firele istorice ale 
eresurilor creştine şi păgânismelor întemeietoare de crezuri, 
zei şi religii au ajuns astăzi mai mult ca oricând să-şi înnoade 
vârfurile prin re-descoperirea asemănărilor religioase. Şi nu 
întâmplător există deja în vremurile noastre o organizaţie care 
se străduieşte să netezească şi să călăuzească drumurile 
tuturor religiilor acestei lumi într-un singur punct. Este simplu 
de înţeles pricina, căci acelaşi duh rău care a aruncat şi la 
umbra căruia au crescut seminţele necredinţelor în lume, 
netezeşte acum terenul venirii triumfale a Antihristului. 
Neputând nimici Biserica lui Hristos, Satan a ales ca în fiecare 
dintre crezurile păgâneşti şi eretice ale lumii, pe lângă crearea 
unei „umbre" ale unei false dumnezeiri, a unui „hristos" 
deformat, să lase şi câteva „portiţe teologice" prin care 
Antihrist să-şi facă la momentul potrivit în chip „legal" şi 
„corect" simţită chemarea şi prezenţa. 

In acest sens, „slăbiciunea" Catolicismului stă tocmai în 
centrul său, adică în omul papă şi filozofia raţionalist- 
umanistă care susţine că Dumnezeirea se manifestă prin 
intermediari. Dar pentru a înţelege cum lucrează mecanismul 
„ispitirii" antihristice să vedem mai întâi cum se angrenează în 
acest sistem „rotitele" raţionalismului. 

Păcatul raţionalismului e că nu poate crede în supra- 
raţional, nu concepe minunea, neagă Taina, nu poate explica 
învierea sufletului şi nici nu crede întruparea liturgică. Este 
teologia mormântului gol, viaţa credinciosului necredincios, 

râvna creştinului necreştin într-o lume „mâhnită" de un 
Hristos ce nu-şi poate „demonstra" învierea, o lume în care 
însăşi ideea de păcat a fost abolită. Mai precis, raţionalismul 
religios este translarea în teologic a „sinelui", numit aici 
infailibilitate, prima treaptă către zeificarea omului. 
Raţionalismul a născocit ştiinţa, iar aceasta a pavat omenirii 
calea nelegiuirii prin falsul sens al cunoaşterii, o cunoaştere ce 
mai apoi a îmbibat o cultură apostată în care Apusul a învăţat 
să re-gândească şi să „raţioneze". Prin limbajul raţionalismului 
Apusul a rescris scripturile şi întreg creştinismul, prin 
ochelarii raţionalismului Apusul vede credinţa şi pe 
Dumnezeu. Paradoxal, în raţionalism nu există continuitate, 
nimic nu e logic, „noul" neagă „vechiul" prin perpetua 
schimbare a dogmelor, a teoriilor şi viziunilor, dar o face la un 
mod „ştiinţific" şi „demonstrabil", încât hipnotizează minţile 
oamenilor ca o magie. 

Din păcate toţi progresiştii, reformatorii, făcătorii sau 
înnoitorii de credinţe, toţi aceşti „alchimişti spirituali" au 
absolvit la şcoala catolicismului, toţi vorbesc limba 
raţionalismului, de aceea în comunele dialoguri „teologice" se 
înţeleg de minune unii pe alţii: „Căci va veni o vreme când nu vor 
mai suferi învăţătura sănătoasă ci - dornici să-şi desfăteze auzul - îşi 
vor grămădi învăţători după poftele lor şi îşi vor întoarce auzul de la 
adevăr şi se vor abate către basme. " (II Timotei 4.3-4) 

Fără nici măcar a bănui că pregătesc terenul venirii 
Antihristului, aceşti teologi ai raţionalismului creştin, cu 
mentalităţi tipizate şi plini de sine sunt uşor de remarcat prin 
„fauna" religioasă: grăirea le e moale, presărată cu exagerată 
căldură şi vizibilă prefăcătorie, uneori dimpotrivă - limbaj de 
cancelarie funcţionăresc, rece şi expeditiv; în predici - pacifici 
şi lacrimogeni, imploratori şi înduioşători, chiar slugarnici. 
Totdeauna pozează neutri, dar îi trădează ori o supunere 
superstiţioasă faţă de putere, legislaţie, ordin, ori o venerare a 
tot ce înseamnă oficialităţi religioase şi politice, chiar dacă prin 

aceste organizaţii se aduc prejudicii Bisericii lui Hristos. în 
Ortodoxie aceştia evită cu îndârjire orice adunare unde ar 
trebui să dea lămuriri publice despre erezia ecumenistă, 
despre valabilitatea dogmelor ortodoxe astăzi, despre 
actualitatea şi aplicarea Canoanelor Bisericii, despre înnoirile 
şi schimbările în Ortodoxie, despre inovaţiile eretice din 
învăţământul teologic, precum şi despre noua legislaţie internă 
a Bisericii. 

Iată calea de a rămâne ortodox în duh şi adevăr, unicul 
mod de a rămâne trup din Trupul Bisericii, după cuvintele 
Cuviosului Arhiereu Tit Smedrea: „Refuzăm a primi ideea că 
măcar una din învăţăturile Bisericii ar fi perimate, ori cel puţin 
căzute în desuetitudine, şi ca atare supuse revizuirii. Aceasta 
înseamnă a te aşeza pe tine deasupra Bisericii şi opune experienţa ta 
personală - limitată de contingenţele fizice - experienţei infailibile, 
veşnice şi călăuzită de Duhul Sfânt, a Bisericii. Niciodată Sfintele 
Sinoade ale Ortodoxiei n-au afirmat perimarea vreunuia din 
canoanele formulate mai înainte [. . .] Unii caută să reducă Biserica la 
măsura lor personală, nu pe sine la măsura Bisericii; şi prin aceasta 
substituindu-se Bisericii, se situează în afara ei, încetând de a mai 
participa la viaţa Bisericii", iar cuvântul Sinodului al VH-lea 
Ecumenic de la Niceea, (787) întăreşte: „Să nu faceţi nici 
inovaţie, nici omitere în Predania pe care am păzit-o cu evlavie până 
acum. Deoarece toţi câţi s-au păstrat înlăuntrul Sfintei Biserici 
Universale, nu au primit nici adaosuri, nici omiteri. Şi cu mare 
pedeapsă va fi condamnat cel ce va face fie adăugiri, fie omiteri. " 

Insă contrar învăţăturilor Bisericii, aceşti „teologi de 
import" iniţiază programe de înfrăţiri cu diferite culte eretice, 
organizează vizite şi tabere ecumeniste cu aşezăminte sociale 
din Apus; leagă relaţii de prietenie şi ajutorare cu societăţi si 
fundaţii ce poartă nume obscure, în care nu se pomeneşte 
nimic de Hristos şi dreapta credinţă, ci doar de pace, 
reconciliere, convieţuire, egalitate, fraternitate, idealuri 
omeneşti în care nu se caută mântuirea. Se feresc de 

răspunsuri clare şi curajoase pentru apărarea Ortodoxiei, ce ar 
supăra pe eretici şi ar îmbărbăta pe ortodocşi. Nu cred în 
negreşelnicia Bisericii, nici în sfinţenia Sfinţilor, numindu-i 
extremişti, habotnici, fanatici cuprinşi de delir mistic; învaţă că 
blestemele, anatemele şi afuriseniile sunt: „regretabile erori", 
„greşeli ale istoriei", „mărturii ale extremismului fanatic", 
„fapte nechibzuite", „atitudini pripite". Aceste consideraţii fac 
pe aceşti „ortodocşi" să reconsidere, să înnoiască şi să schimbe 
Hotărârile celor Şapte Sinoade, Dogmele Bisericii şi Canoanele 
Sfinţilor Părinţi prin semnarea unor acorduri cu ereticii şi 
păgânii închinători la idoli, consimţiri ce presupun recunoaşteri 
reciproce de credinţă. 

Promovează înnoiri păguboase în Biserică, modificând, 
scurtând şi laicizând: slujbele, predicile, scrierile, pictura, 
portul şi graiul monahilor; secularizează mănăstirile prin 
modernizare tehnică aducătoare de trândăvie, confort, negrijă 
şi împrăştiere, ucigând cu totul vieţuirea călugărească. Cam 
acestea sunt câteva din roadele raţionalismului în Biserica 
noastră Ortodoxă. 

Catolicismul roman demult robit acestui „duh" de 
secularizare, luptă pentru întemeierea unei împărăţii 
universale aici pe pământ, tinzând la întemeierea acelei Civitas 
Dei care să unească toată omenirea într-o societate religioasă 
cu un singur conducător. Dar întrucât papismul pricepe 
creştinismul numai unilateral şi orizontal, ca o nouă teocraţie 
politică, asemenea celei din Vechiul Testament, catolicismul 
roman în activitatea sa unionistă n-a păşit în calitate de 
Biserică ci în calitate de stat, de imperiu puternic şi influent 
care are „dreptul sfânt" (asemenea Jihadului) de a converti 
toate neamurile folosindu-se de orice metode. Tocmai am 
definit aici prima lucrare antihristică a catolicismului. 

Vorbeam mai sus de metehnele raţionalismului, ei bine, 
odată puse în mişcare aceste „armade" ale imperialismului 
religios, ele nu vor mai propovădui creştinismul, nici măcar 

catolicismul sau ortodoxia, ci bineînţeles, „teologia 
raţionalismului", ecumenismul unionist universal prin care 
lumea dezamăgită şi deznădăjduită de „neputinţa" lui Hristos 
în a o face „mai bună", va descoperi un nou dumnezeu, un alt 
hristos creat de om după „chipul" firii omeneşti căzute, un 
nou mesia care să-i împlinească drăceştile pofte: Antihristul. 

Deja putem vedea semnele raţionalismului în apropierile 
şi deschiderea Catolicismului faţă de credinţele păgâne. Rupt 
fiind de Biserica Răsăriteană, sistemul religios roman devine 
unul vulnerabil, omenesc, fiind de ajuns o lovitură de graţie în 
coloana vertebrală ca întreg „imperiul" să se frângă. Vorbim 
aici de papă, un om cu trup de carne ca şi noi, cu patimi şi 
păcate, a cărui cădere în înşelare este de ajuns ca o întreagă 
„biserică" de supuşi să îl urmeze în rătăcire, după cum am 
văzut că s-a petrecut la anul 1054. Iar dacă această înşelare 
vine prin insuflarea Antihristului, este uşor de înţeles calea pe 
care o vor urma atunci latinii. 

Unde le va fi atunci apusenilor lucrarea trezviei, 
discernământul Sfinţilor Părinţi, asceza trebuincioasă în 
osebirea vedeniilor şi a duhurilor? Departe le vor fi atunci 
virtuţile, depărtate ca şi ortodoxia la care au renunţat de bună 
voie. Vor vedea atunci cum ortodocşii se împotrivesc valului şi 
nu vor înţelege de ce. Raţionalismul va fi securea care le va 
tăia capul. 

Ca trăsături generale ale „creştinismelor" antihristice, 
cunoaştem: 

- teologie pământească, orientată spre agonisire şi 
îndestularea trupului, hristoşi neosânditori la iad, îngăduitori 
cu păcatele, cu confortul, cu progresul 

- stăruinţă către ridicarea „împărăţiei" creştine aici pe 
pământ, continua expansiune „imperialistă" în numele lui 
Hristos mai ales în ţările ortodoxe 

- teologie şubredă şi controversată, neputincioasă în a-şi 
dovedi continuitatea apostolică, însă susţinută prin putere 
politică şi fabuloase investiţii financiare 

- apare necesitatea justificării teologice a finanţării 
„sistemului" prin obligativitatea achitării zeciuielii 
(protestantism) sau a indulgenţelor (catolicism) 

- religii uşoare ce promit o mântuire facilă (e de ajuns 
„numai să crezi"), fără prea multă osteneală (protestantism) 
sau acordă o a doua şansă prin existenţa purgatoriului 
(catolicism) 

- asceza ortodoxă, nevoinţa duhovnicească (post, 
priveghi, rugăciuni, canoane) sunt văzute ca extremism 
religios, se reneagă sau se ignoră scrierile sfinţilor, propria lor 
simţire fiind cea care le arată adevărul 

- limbaj lumesc, îmbibat de raţionalism, unde ştiinţa 
este cea care le certifică adevărul şi miracolele „credinţei" 

- implicare activă în unirea religiilor şi puternice surse 
finanţatoare în ecumenism 

- vorbesc exagerat de mult despre venirea lui „hristos" ca 
împărat şi preot ce va aduce pacea şi bunăstarea pe pământ, 
lansează predicţii pentru stabilirea apocalipsei, au „profeţi" şi 
se încred în orice fel de viziuni „hristice". 



Nu există viclenie a vremii împotriva căreia Biserica 
Ortodoxă să nu aibă leac: se ridică împotriva celorlalte 
„biserici" prin unicitate, se înrădăcinează şi creşte în viaţa 
neamului prin sfinţenie, se opune globalizării prin 
sobornicitate şi se ocârmuieşte spre adevăr prin ascultarea 
apostolică de Hristos. 

Totdeauna unitatea Bisericii merge dimpreună cu 
unitatea de credinţă şi pururea învăţătura Mântuitorului viază 
în învăţătura Apostolilor şi a Sfinţilor Părinţi. Niciodată 
învăţămintele Bisericii nu vor fi perimate sau clasate drept 
ultra-rigoriste, niciodată Soboarele Ortodoxiei nu au contrazis 
sau exclus vreun canon formulat la Soboarele anterioare, 
niciodată Sfânta Tradiţie nu va fi supusă revizuirii sau 
reînnoirii moderniste, niciodată nu ne vom aşeza deasupra 
Bisericii prin împărtăşirea unor experienţe personale ce 
contrazic experienţa infailibilă a Bisericii, niciodată nu vom 
reduce Biserica la vreo măsura personală sau hotărâre statală, 
căci atunci când vom încuviinţa cea mai mică dintre acestea 
eresuri ne vom rupe de Trupul Bisericii şi ne vom face hulitori 
ai Capului Ei, Mântuitorul şi Domnul nostru Iisus Hristos. 

Fată de toate aceste abateri ale latinităţii de la învăţătura 
Bisericii apostolice - adevărata şi singura Biserică Universală - 
Biserica Ortodoxă nu deznădăjduieşte şi nutreşte speranţa că 
până la urmă adevărul va triumfa, iar romano-catolicismul va 
reuşi, recunoscând eresul şi înşelarea, să se elibereze de 
greutatea apăsătoare a inovaţiilor ce continuă să împingă 
Apusul în bezna infailibilităţii minţii sale. 

ROMANO CATOLICII IN SPATELE PROPRIILOR 

DECLARAŢII. ASPECTE CARE DEMONSTREAZĂ 

CINE SUNT EI CU ADEVĂRAT 

Colectivul revistei Ekklesia 



Romano-catolicii. Fapte trecute şi actuale 
ale nesincerităţii lor 

Orice analist avizat şi sincer dar mai ales 
aparţinând Bisericii celei dreptmăritoare, poate 
observa un fapt pe cât de evident, pe atât de 
caracteristic pentru ideologia si politica pe care o desfăşoară 
Vaticanul şi biserica Romei. Anume că, mai ales după 
Conciliul Vatican II, teologia romano-catolică se prezintă din 
ce în ce mai activ în mediile ecumenice ca păstrătoarea, 
îmbogăţitoarea Tradiţiei Ortodoxe Răsăritene, cu singura 
deosebire că romano-catolicii s-au manifestat în alt spaţiu 
geografic şi cultural; în plus, cu câteva excepţii care îşi vor găsi 
cât de curând o rezolvare facilă, esenţa teologiei lor şi scopul 
final al demersului lor teologic ar fi similar cu al Bisericii 
Ortodoxe. Această teorie a aşa numitelor „biserici-surori" este 
bazată pe recunoaşterea de către teologii ecumenişti a 
succesiunii apostolice, a tainelor şi a existenţei harului 
mântuitor şi sfinţitor în biserica Romei, dacă nu în plinătatea 
lui, măcar într-o măsură mai mică decât în Biserica Ortodoxă. 
Aceasta este opinia pe care curentul ecumenist încearcă s-o 

impună, în ciuda nenumăratelor dovezi din întreaga tradiţie a 
Bisericii dreptmăritoare dar şi a faptelor concrete promovate 
de politica de dominaţie universală a Vaticanului. Realitatea 
este cu totul alta decât încearcă să o acrediteze teologii 
ecumenişti; aceştia nu îşi găsesc nici o susţinere în Tradiţia 
Bisericii Ortodoxe şi nici în Sfânta Scriptură. Sfinţii Părinţi nu 
au vorbit niciodată nici de „teoria ramificaţiilor" (anume că 
diversele confesiuni creştine ar fi ramuri ale unui trunchi 
comun care este Biserica lui Hristos) şi nici nu au pomenit de 
recunoaşterea succesiunii apostolice la romano-catolici. 
Succesiunea apostolică presupune înainte de toate succesiunea 
în adevăr şi nu doar o succesiune formală, istorică, a unei 
înlănţuiri de episcopi care au ocupat scaunul Romei. 
Recunoaşterea succesiunii apostolice este o eroare dogmatică 
şi canonică grosolană dacă ea se face fără ca o anume grupare 
eterodoxă să revină la ortodoxie. Iată opinia reputatului 
canonist român, părintele profesor Liviu Stan într-un articol al 
său consacrat tocmai succesiunii apostolice: 

„Este greu să se găsească în scrierile Sfinţilor Părinţi ceva care 
să infirme (...) paralelismul între succesiunea apostolică 
sacramentală şi aceea în credinţă a episcopatului sau mai bine zis a 
preoţiei în totalitatea ei. De altfel, atitudinea vechii Biserici în 
chestiunea întreruperii succesiunii apostolice sacramentale prin 
căderea din credinţă, adică prin ruperea succesiunii în credinţă, este 
exprimată şi în hotărârile canonice ale Bisericii şi anume în 
canoanele 46, 47, 68 apostolice;7.II Ec; 95 Trulan, etc. care prevăd 
rebotezarea ereticilor şi hirotonirea din nou a clericilor acestora 
de orice grad - episcopi, prezbiteri sau diaconi. 

(...) De altfel, cum s-ar putea imagina o succesiune 
sacramentală fără una de credinţă? A admite aşa ceva, nu înseamnă 
oare a ne închipui sau a ne face iluzia că Mântuitorul ar îngădui ca 
prin puterea harului sfinţitor, prin puterea preoţiei să se întărească şi 
să se răspândească rătăcirile, ereziile? Ar fi însă cu neputinţă să se 
conceapă că harul preoţiei ar avea şi destinaţia de a servi şi minciuna 



sau rătăcirea, nu numai adevărul, şi că Mântuitorul ar îngădui să fie 
pus acest har în slujba celor care năruiesc, iar nu zidesc Biserica? 
Este evident că harul preoţiei nu poate fi folosit împotriva credinţei 
sau în slujba necredinţei. De aceea el nu poate să existe la eretici, căci 
prezenţa lui la aceştia, ar însemna binecuvântarea păcatului, 
sfinţirea sau consacrarea lui. Ca urmare, în nici un chip succesiunea 
sacramentală nu poate exista fără succesiunea în credinţă." 
Recomandăm cu căldură acest articol al pr. prof . Liviu Stan, în 
care acesta, cu puterea argumentaţiei bazate pe cuvântul 
Sfinţilor Părinţi şi pe deciziile Sinoadelor ecumenice şi 
sinoadelor locale, arată fără putinţă de tăgadă că: „ Trebuie să se 
conceapă că Biserica ortodoxă nu este îndreptăţită să admită 
validitatea tainelor unei alte Biserici sau grupări religioase creştine, 
şi deci nici existenţa succesiunii apostolice în vreuna din acestea, 
decât dacă, fie respectivele, fie unii membri ai lor, ar cere să 
stabilească inter comuniune „in sacris" cu ea, sau să fie primiţi în 
Ortodoxie. " 53 

Acestea fiind spuse, vom constata, examinând cu atenţie 
declaraţiile şi manifestările romano-catolicilor, că ei 
promovează nu numai inovaţii periculoase în aşa-zisa lor 
„liturghie" dar şi adoptă iniţiative demne de a stârni un râs 
general. 

In spatele declaraţiilor lor prieteneşti se regăsesc aceleaşi 
ambiţii politice lumeşti ca şi în trecut. De aceea, în ciuda 
declaraţiilor lor de iubire fată de Tradiţia Ortodoxă (ca în 
bulele papale „Tertio Milenio Adveniente" şi „Orientale 
Lumen"), trecerea la dreapta credinţă a acelora care se declară 
cu tărie prietenii Ortodoxiei în mai toate întâlnirile ecumenice, 
nu se produce. 

Mulţi din studenţii noştri studiază la Universităţi 
apusene romano-catolice sau protestante. Strategia romano- 
catolicilor este veche şi binecunoscută din istorie. Spre 
exemplu, dacă ne aplecăm asupra istoriei uniatismului 



Pr.prof. Liviu Stan, „Succesiunea apostolică" , Studii Teologice, nr.5-6, 1955. 

românesc dar şi asupra acestui fenomen al uniaţiei din alte 
ţări, teologii romano-catolici nu vor fi niciodată de acord dacă 
un student ortodox ce învaţă într-o universitate apuseană le-ar 
cere, spre exemplu, să treacă la romano-catolicism. Ei însă 
speră ca acel student, odată întors în ţara sa, mult mai lax şi 
mai tolerant în ceea ce priveşte acrivia dogmelor şi canoanelor 
ortodoxe, să accepte la momentul potrivit actul uniaţiei cu 
Roma ca pe ceva uşor de înfăptuit şi ca pe o normalitate. 

Aşa s-a întâmplat şi în veacul XVII, cu primul episcop 
român unit, Atanasie Anghel (1698-1701); el a urmat seminarul 
teologic calvin din Ciugud-Alba şi a izbutit să câştige prin 
importante sume de bani bunăvoinţa guvernatorului 
Transilvaniei şi a altor dregători, iar în septembrie 1697 a 
plecat în ţara Românească, pentru ca să primească, potrivit 
vechiului obicei, darul arhieriei. Se pare că la Bucureşti se 
cunoşteau intenţiile catolicilor de a atrage pe români şi că noul 
candidat - tânăr şi fără multă învăţătură - nu prezenta prea 
multă încredere. De aceea a fost ţinut la Bucureşti vreo patru 
luni, pentru a i se completa învăţătura şi a fi întărit în 
Ortodoxie. Desigur că influenţa dogmatică eterodoxă primită 
anterior, relativismul său dogmatic şi slăbiciunea sa personală 
au avut ultimul cuvânt în deciziile sale. 

După semnarea unirii cu Roma, toate promisiunile 
catolicilor de a uşura existenţa credincioşilor noii Biserici unite 
şi de a avea reprezentare politică, s-au prăbuşit. In plus, în 
documentul de unire semnat de preoţii ortodocşi la 7 
octombrie 1698 se stipula că românii aparţinând Bisericii Unite 
cu Roma îşi vor păstra neatinse sărbătorile, calendarul şi 
Liturghia lor. Ei trebuiau doar să facă ascultare de papă. Noua 
Biserică Unită cu Roma a obţinut unele drepturi prin edictele 
date de împăratul Leopold în februarie 1699 şi martie 1701. 
Dar nici unul din aceste privilegii obţinute pe hârtie nu s-a 
transpus în practică. Drepturile promise s-au dovedit minciuni 
grosolane care au generat mai târziu tensiuni sociale şi multă 

vărsare de sânge pe tot parcursul secolului al XVIII-lea. Astfel, 
interesul prea mare manifestat de către ierarhie şi cler pentru 
avantaje materiale şi drepturi sociale, primând faţă de 
păstrarea credinţei, a condus la apostazie, cum de atâtea ori s-a 
întâmplat în istorie. Slujbele bisericeşti ale uniţilor au devenit 
pas cu pas din ce în ce mai asemănătoare cu cele ale romano- 
catolicilor. S-a arătat astfel încă o dată că puritatea credinţei şi 
apărarea ei sunt mult mai importante decât obţinerea unor 
avantaje lumeşti, fiind ele chiar şi drepturi sociale şi politice. In 
Transilvania, uniatismul a adus numai ură, sânge şi dezbinare 
între cei care au rămas fideli credinţei strămoşeşti şi cei care au 
aderat la biserica unită. Mai mult, chiar ierarhii uniţi n-au fost 
întotdeauna ascultaţi de către Roma; să ne amintim doar de 
cazul ierarhului unit Inochentie Micu Klein care a murit în 
mizerie şi dispreţ în Italia, cerşind drepturile sociale mult- 
promise pentru noua biserică unită. 

In 1761, generalul armatei austriece imperiale, Adolf von 
Bukow, a distrus cu tunurile în Ardeal - fiind trimis în misiune 
de împărăteasa Măria Tereza - peste 160 mănăstiri şi biserici 
ortodoxe care refuzau să renunţe la Ortodoxie. 

Iată câteva doar din metodele „creştine" folosite de 
catolici pentru a-şi extinde dominaţia geografică pe orizontală. 
Ca să nu mai vorbim de nenumărate alte exemple 
asemănătoare găsite în istoria altor naţii: cruciadele sângeroase 
care au culminat cu căderea Constantinopolului sub cruciaţi în 
1204 şi slăbirea iremediabilă a puterii militare a Bizanţului 
confruntat cu ameninţarea turcească - în această cruciadă, a IV- 
a, armatele apusene au profanat şi distrus biserici şi catedrale, 
au jefuit şi înstrăinat odoare şi multe sfinte moaşte din 
locaşurile sfinte ale Constantinopolului. Alt fapt s-a petrecut în 
istoria Georgiei Evului Mediu: în secolul XIII, regina Rusudan 
a Georgiei a cerut ajutor din Occident contra invaziei mongole. 
Ea a scris chiar şi papei din Roma cerând un minim ajutor 

militar. Şi care a fost răspunsul papei? Papa a trimis reginei un 
ajutor imediat: cinci misionari romano-catolici. 

Apare însă imediat şi întrebarea firească: cum se mai pot 
declara romano-catolicii prietenii şi fraţii Ortodoxiei, când ei şi 
acum încurajează şi-şi întăresc prozelitismul în ţările ortodoxe 
ale Europei răsăritene? Să ne amintim doar Colegiile din Roma 
deschise pentru greci sau pentru români, cu scopul declarat 
„să constituie pepiniere pentru viitorii apostoli ai acestor popoare" 54 . 
Se găsesc de asemenea în Roma şi alte institute făcute pentru a 
susţine o intensă propagandă catolică în rândul popoarelor din 
Orient: „Institutum Pontificium Orientale" (din 1917), „Institutul 
Biblic Pontifical" (pentru promovarea uniatismului prin studii şi 
publicaţii). Din 1921 funcţionează la Roma un institut special 
pentru ruşi, numit „Russicum", şi în 1937 la Roma s-a desfăşurat 
primul „Congres Internaţional pentru Orientul Creştin" 55 . 

Aggiornamento în teologia romano-catolică 

In vremurile de azi, atitudinile ierarhilor şi teologilor 
romano-catolici devin din ce în ce mai scandaloase. Astfel, 
într-un articol apărut în „The Washington Post", vineri, 25 
Octombrie 1996, pagina A1-A14, Academia Ştiinţifică 
Pontificală dădea publicităţii un document oficial privind tema 
principală a acelei întâlniri: originile şi evoluţia vieţii pe 
pământ! Menţionăm că raportul anual al acestei Academii 
reuneşte savanţi renumiţi din întreaga lume, catolici sau nu, 
mulţi dintre ei laureaţi ai Premiilor Nobel. Şi iată declaraţia 
aparţinând papei Ioan Paul al II-lea, declaraţie publicată în 
numărul mai sus amintit din „The Washington Post": 

„Astăzi, mai mult decât acum 50 de ani, cunoştinţele ştiinţei 
moderne ne fac să concluzionăm că teoria evoluţionistă este mai mult 
decât o ipoteză. . . Rezultatele cercetărilor ştiinţifice, nu raţionate sau 



54 Istoria Bisericească Universală, vol.II, Edit. IBMBOR, Bucureşti, 1993. 

55 Ibidem. 

induse, ci întreprinse separat de savanţi, constituie ele însele un 
argument major în favoarea acestei teorii. " David Beyers, directorul 
executiv al Comitetului pentru Ştiinţă şi Valori Umane din cadrul 
Conferinţei Episcopilor Catolici, a spus cu această ocazie: „Acesta 
este un pas important: Biserica şi-a schimbat opiniile. Ieri, Biserica 
spunea că eşti liber să accepţi evoluţia sau orice formă de 
creaţionism. Astăzi Biserica declară că vom accepta evoluţia care, în 
orice caz, există, de facto. Cine se mai îndoieşte astăzi în Biserica 
Romano-Catolică asupra evoluţiei? Eu cred că nimeni." 

Iată aşadar cum declaraţiile papei şi ale oficialilor catolici 
neagă întreg referatul scripturistic al Genezei. Ca şi pentru 
toate ereziile promovate de romano-catolici, aceasta ne face să 
ne întrebăm cum este posibil să considerăm biserica romano- 
catolică drept biserică „soră" şi să ne numim cu mândrie „fraţi 
în credinţă" cu partizanii lui Darwin? Şi ceea ce este cu mult 
mai scandalos, este că declaraţia papei reprezintă un răspuns 
la faimoasa „Humani Generis" - scrisoarea enciclică dată de 
papa Pius XII în 1950. In acea enciclică, papa Pius concluziona 
că „teoria evoluţionistă reprezintă o serioasă ipoteză" 56 . Iată aşadar 
cum gradul de apostazie al romano-catolicilor creşte generaţie 
cu generaţie. 

Dar prima falsificare a Sfintei Scripturi făcută de actualul 
papă Ioan Paul al II-lea, a fost atunci când a omis acele versete 
care îi acuzau pe iudei de răstignirea Mântuitorului Hristos. 
Mulţi îşi amintesc poate de discuţiile stârnite în jurul cazului 
lui Marcel June; el este profesor de teologie în Franţa şi a fost 
adus în faţa justiţiei de către o organizaţie anti-defăimare 
evreiască asociată cu cardinalul catolic Etchegaray. Motivul 
invocat a fost instigarea la ură de rasă, întrucât profesorul a 
protestat contra falsificării Bibliei, prin scoaterea acelor pasaje 
acuzative în mod direct pentru evrei. 57 O personalitate de 
marcă a conciliului Vatican II a fost Jules Isaac. El a lucrat timp 



56 Rugăciune şi lumină mistică, Pr. Gheorghe Calciu Dumitreasa, Ed. Dacia, Cluj, 1998 

57 Ibidem. 

de 20 de ani la purificarea bisericii romano-catolice de orice 
„antisemitism". Pe 13 iunie 1960, el a fost primit în audienţă de 
papa Ioan VI; după această întrevedere cardinalul Augustin 
Bea a fost însărcinat să studieze mai bine cum s-ar putea stârpi 
orice urmă de antisemitism în biserica romano-catolică. Ca 
rezultat, pe 20 noiembrie 1964, s-a adoptat o schemă de 
reconciliere a religiei creştine cu iudaismul (Leon de Poncins, 
„Judaism and Vatican"). Pentru conceperea acestei scheme, 
cardinalul Augustin Bea (pe numele său adevărat, Beheim) s-a 
întâlnit la Roma cu rabinul Abraham J.Herschel, de la 
Seminarul Evreiesc din New York; în acelaşi timp, dr. Nahum 
Goldmann, şeful Conferinţei Internaţionale a Organizaţiilor 
Evreieşti, împreună cu alţi reprezentanţi ai lojei masonice 
iudaice B'nai B'rith s-au întâlnit la Roma cu papa. Jules Isaac i- 
a cerut papei să se renunţe la acel versete despre patimile 
Mântuitorului şi despre răstignire, el spunând: „cei patru 
evanghelişti au fost nişte scornitori şi calomniatori ai poporului 
evreu, fără să aibă vreun motiv real. Nici părinţii bisericii nu sunt 
mai buni; ei sunt defăimători plini de otravă, vinovaţi de genocid. " 58 
Papa Paul VI, scria la 2 aprilie 1969, după Conciliul 
Vatican II că de acum se va propovădui în lume un creştinism 
cosmetizat: „Atractiv, plăcut, pozitiv, acceptabil şi amiabil; prieten 
al vieţii, al omului şi chiar al lucrurilor lumeşti... un creştinism 
indulgent, deschis, liber, descătuşat de rigiditatea Evului Mediu şi 
eliberat de interpretări pesimiste privind oamenii şi obiceiurile lor. " 59 
Contribuţia lui Augustin Bea la recunoaşterea - adoptată de 
Conciliul Vatican II - a faptului că evreii nu sunt vinovaţi de 
răstignirea lui Iisus Hristos, a fost înalt apreciată de revista 
evreiască „The Jewish Sentinel" (Chicago, 26 noiembrie 1964). 
Revista „Look", în numărul său din ianuarie 1966, apărut 
după Conciliul II Vatican, dădea o înaltă apreciere cardinalului 
Augustin Bea şi de asemenea lui Jules Isaac, drept iniţiatori ai 



58 „Jesus et Israel, Genese de l'Antisemitisme", Francmasoneria, pg.49-51, nr.l, 1999. 

59 „Catholic Family News", Francmasoneria, pg.49-51, nr.l, 1999. 

acelor decizii luate de Conciliul II Vatican asupra absolvirii 
evreilor de orice vină privind răstignirea Mântuitorului Iisus 
Hristos. 60 După numai 8 ani, Reuniunea Episcopatului Francez 
adopta la 16 aprilie 1973, în aşa numitele „Directive 
Spirituale", următoarele patru principii recomandate de 
biserica romano-catolică: 

1. în ciuda refuzului lor de a-L accepta pe Mântuitorul 
Iisus Hristos ca pe Mesia, mozaismul este astăzi o 
binecuvântare pentru întreaga lume. 

2. Iudeii au astăzi „o misiune universală în lumea 
întreagă" 61 şi Biserica creştină trebuie să urmeze „acelaşi 
plan universal al mântuirii". 62 

3. Atenţia comună atât iudeilor cât şi creştinilor este 
îndreptată către aceeaşi eră mesianică. 

4. Mai mult decât această aventură teologică a 
Episcopatului Catolic Francez, este următoarea declaraţie a 
cardinalului Etchegaray despre relaţiile dintre Biserica 
creştină şi iudei: „aceste relaţii privesc Biserica nu numai în 
aspectele ei exterioare, ci şi în aspectele ei interne, cum ar fi 
însăşi definiţia Bisericii". 63 Acelaşi cardinal vede relaţiile 
dintre mozaism şi Biserica creştină ca „o asiduă competiţie 
între cei care încă îl aşteaptă pe viitorul Mesia şi cei care 
aşteaptă a doua venire a Lui." 64 

După aceste scandaloase consideraţii ale ierarhiei 
romano-catolice, ne întrebăm dacă aceştia mai pot fi oare 
numiţi creştini; întreaga imnografie ortodoxă şi în special 
cântările Postului Mare se referă la pierderea caracterului 
mântuitor al Legii celei Vechi, odată cu întruparea, 
Răstignirea, Moartea şi învierea lui Hristos Iisus, Dumnezeul 



60 Ibidem. 

61 Arhim. Serafim Alexiev, Arhim. Jazadjiev, Ortodoxie şi Ecumenism, Mănăstirea 
Slătioara, 1997. 

Ibidem. 

Idem. 

cel adevărat. Numai respectarea Legii Vechiului Testament, 
fără acceptarea lui Iisus Hristos ca pe Fiul Tatălui Ceresc şi 
Dumnezeu adevărat, nu poate duce la mântuire. Vechiul 
Testament are desigur importanţa lui covârşitoare, proorocind 
despre certitudinea venirii lui Mesia. Profeţii Vechiului 
Testament vorbesc despre Mântuitorul şi despre împărăţia 
Lui, despre Maica Domnului, despre Noul Templu - Biserica 
lui Hristos - mai strălucitor şi mai plin de slavă decât templul 
iudeilor din Ierusalim. Mesia Hristos a venit deja pentru noi 
creştinii, pe când iudeii încă II mai aşteaptă; orbirea şi 
învârtoşarea inimilor lor rămân şi astăzi aceleaşi ca pe vremea 
Mântuitorului. Legalismul, formalismul, răstălmăcirea până la 
extrem a Legii, persistă şi azi ca atunci când Mântuitorul îi 
învinuia pe cărturari şi pe farisei că înţeleg semnele schimbării 
timpului privind la cer, când e soare sau e nor, dar nu înţeleg 
semnele plinirii vremii. însuşi mântuitorul Hristos a spus că El 
nu a venit să strice Legea, ci să o plinească. Cu aceeaşi 
semnificaţie este şi următorul fragment dintr-un imn ortodox. 
Acesta confirmă credinţa Bisericii Ortodoxe că păstrând numai 
vechile porunci ale Vechiului Testament şi totodată negând 
dumnezeirea persoanei Mântuitorului, aşa cum fac iudeii, 
reprezintă o veşnică osândă: „O, adunătură vicleană şi desfrânată 
(adică sinagoga)... de ce ţii Legământul dacă nu eşti moştenitoarea 
lui? De ca te lauzi cu Tatăl, dacă nu ai primit pe Fiul?" 65 

De când a început studiile sale teologice, papa Ioan Paul 
al II-lea a fost influenţat de duhul filosofilor necreştini 
modernişti: Husserl, Kierkegaard, Scheler, Rudolf Steiner şi de 
asemenea de teoriilor eronate ale lui Hans Urs von Balthasar. 
Iată un exemplu din declaraţiile caracteristice ale papei Ioan 
Paul al II-lea: „Este nevoie să separăm creştinismul de forma lui 
europeană. Popoarele cu o cultură străveche au dificultăţi în a 
accepta creştinismul, întrucât această religie le este prezentată în 



Stihira i/7 pentru Vecernia Marii Luni. 



106 



formulele ei europene... înţelegem că se impune o africanizare, o 
indianizare, o niponizare a slujbelor noastre creştine." 66 Teologul 
ortodox, va vedea, fără îndoială, în această declaraţie a papei, 
greşeala tipică a catolicilor privind concepţia despre mântuire, 
despre Tradiţie şi despre adevărul mântuitor, anume: că toate 
acestea sunt numai o chestiune de moştenire culturală. 

Actuala conversie păgână a romano-catolicismului nu a 
început însă cu Conciliul Vatican II. A fost un proces 
îndelungat, început în acel moment când s-au introdus primele 
erori dogmatice în teologia apuseană. Nu papa Ioan Paul al II- 
lea sau predecesorii săi au distrus romano-catolicismul; 
romano-catolicii înşişi au încetat de a mai fi Biserică în 
momentul în care s-au separat de Trupul cel Unul al Sfintei, 
Sobornicească şi Apostolească Biserică - Biserica Ortodoxă. 

Şi ce înţeleg romano-catolicii practic prin această 
„adaptare culturală" a vieţii Bisericii? In mai 1985, vizitând 
Belgia, papa Ioan Paul al II a declarat că atât musulmanii cât şi 
creştinii sunt supuşii aceluiaşi Dumnezeu, utilizând fiecare 
„cărţile noastre sfinte corespunzătoare". Astfel, papa pare să fi 
uitat că în una din aceste „cărţi sfinte" - în Coran, sunt scrise 
următoarele blasfemii: „Sunt 11 lucruri spurcate - urina, 
excrementele, sperma, oasele, sângele, câinele, porcul, bărbatul şi 
femeia ne-musulmani şi treimea." 67 Şi încă: „Cine crede în treime 
este spurcat precum urina şi fecalele." 68 . în august 1985 vizitând 
Marocul, acelaşi papă a afirmat despre credinţa noastră că este 
comună atât creştinilor cât şi musulmanilor. Aceste eforturi de 
a „adapta" religia creştină la obiceiurile şi tradiţiile culturale 
este foarte fructuoasă în Europa mai mult decât în Asia. Pe 20 
iunie 1980, o moschee s-a deschis la Lille, într-o fostă capelă 
dominicană. In 1981 o moschee s-a deschis în vechea biserică 
din Mureaux. Pe 7 decembrie 1982, o altă moschee s-a deschis 

67 Coranul, Articolul 1. 

la Sarcelles. în decembrie 1984, o altă moschee s-a deschis la 
Roma... 

Religiile păgâne asiatice par să beneficieze de aceeaşi 
bunăvoinţă papală. Putem menţiona următoarele fapte: 
complimentele adresate reprezentanţilor budişti şi şintoişti 
care au fost primiţi de papă la Tokio în 1981. Laudele aduse 
libertăţii religioase şi acelor religii care adoră natura (vizita 
papei la Bankok, când papa s-a plecat în faţa şefului spiritual 
budist) In India, papa şi-a scos pantofii pentru a aşeza o 
ghirlandă de flori la mormântul lui Mahatma Gandhi. Cu 
această ocazie, papa a declarat: „omul este acea rădăcină pe care 
Biserica trebuie să o cultive, pentru a-şi rămâne fidelă ei înşişi. . . " Şi 
mai mult: „Hinduşii, budiştii şi creştinii se reunesc pentru a 
proclama adevărul despre om şi în special privind apărarea 
drepturilor omului; pentru a elimina sărăcia, foametea, ignoranţa, 
persecuţiile." 69 Putem cu uşurinţă să ne întrebăm ce adevăruri 
comune despre om pot proclama împreună creştinii şi păgânii, 
în momentul în care ei nu cinstesc aceeaşi divinitate. 

In Europa acţiunile papei au un efect magistral. In 1985 la 
Vincennes, s-a inaugurat un templu tibetan, unde au fost 
„consacraţi" 10 francezi drept „lama" şi într-un timp scurt au 
fost consacraţi alţi 14 francezi drept „lama" tibetani. In Franţa 
s-au estimat 30 centre religioase tibetane, la acel moment. In 
iulie 1987, un ziar local descrie modul de viată a unui lama 
tibetan şi menţionează că mulţi lama au sosit în Franţa de la 
Darjeeling, India. Unul dintre ei şi-a deschis în Franţa în 1987, 
în localitatea Plaigne, „Templul celor 1000 de Buda". Acesta 
este cel mai mare templu tibetan din Franţa şi unele dintre 
statui au peste 7 metri în înălţime. Aceşti călugări tibetani 
trăiesc aparent din donaţii, însă cum au reuşit ei atunci să 
ridice un asemenea templu? Pe banii cui? 70 



69 „Cine atacă Biserica Romano-catolică?" artic. Internet, Romanian Historical Studies. 

70 Ibidem. 

Este bine ştiut că din trupul stricat al unei credinţe 
eretice, viermuiesc şi odrăslesc noi erezii. Prin urmare vor fi 
uşor de înţeles următoarele fapte uimitoare şi scandaloase, nu 
mai puţin condamnabile decât faptele istorice despre opulenţa, 
erorile şi atitudinea departe de smerenia creştină a ierarhiei 
romano-catolice . 

La numai câteva ore după închiderea lucrărilor Conciliul 
Vatican II, Karol Wojtyla a declarat despre slujbele bisericeşti 
în Biserica Romano-catolică: „totul se va schimba: cuvintele, 
gesturile, culorile, veşmintele, imnografia, arhitectura. Problema 
reformării Liturghiei este enormă şi e dificil de prevăzut cum se va 
sfârşi." 71 Anii următori au adus confirmarea acestei decizii. In 
mai 1980 în Zair, papa a consacrat 8 episcopi la o ceremonie de 
un milion de participanţi. Preoţii se legănau în timp ce 
mulţimea cânta „gloria"; după aceea au cântat în Swahili, 
Lingala şi Kikongo, acompaniaţi de chitare, acordeoane şi tam- 
tamuri. Apoi, la un serviciu divin oficiat de papă la Nairobi, 
ofertorium-ul a fost de fapt, un ritual african: triburi de negri 
din Kenya au adus coşuleţe cu fructe, o oaie care behăia, 
obiecte de artizanat local. Papa însuşi şi-a aşezat pe cap 
faimoasa podoabă „Masai", de 40 centimetri înălţime, ornată 
cu pene, iar pe umeri o mantie „Masai" roşie. In februarie 
1982, ultima liturghie a papei în Africa a constat din cântece şi 
dansuri tradiţionale africane, similare cu cele pe care le 
executau triburile africane atunci când îşi ucideau sclavii în 
ritualurile lor păgâne. Două luni mai târziu, Reuniunea 
Naţională Liturgică a Episcopilor din Volta Superioară a 
prescris ritualul liturgic, constând dintr-un amalgam de aşa- 
numite elemente creştine din dansuri tradiţionale, bătăi 
ritmice din palme, strigăte de femei, bătaia ritmică a tam- 
tamului, pentru a marca fiecare moment mai important. In 

Postul Mare, în Vinerea Mare, un grup de dansatori, bărbaţi şi 
femei, trebuie să salute Crucea. 72 

In mai 1984, papa a celebrat liturghia în Papua - Noua 
Guinee. Cu această ocazie, 250 de dansatori, pe jumătate 
dezbrăcaţi şi purtând ornamente multicolore, au executat 
dansurile lor rituale acompaniate de bătăi de tobe. 

In septembrie 1984, papa a hirotonit opt diaconi în 
Canada. In timpul acestei ceremonii, indigenii au aprins focul 
sacru, arzând plante pentru a chema Marele Spirit Ke-Jem- 
Manito, apoi i-au dăruit papei o pană înmuiată în sânge 
proaspăt. In 1985, în timpul călătoriei sale în Togo, papa a 
declarat: „Pentru prima dată m-am rugat împreună cu cei care cred 
în animism. " 73 De fapt, în 1985 în Togo, papa a participat la un 
ritual păgân propriu-zis, nemaiascunzâdu-se sub masca unei 
liturghii creştine. Astfel, papa însoţit de vrăjitori s-a deplasat 
într-o pădure. Jurnalul „L'Osservatore Romano" descrie cum 
papa a acceptat să invoce puterea magică a apei şi a morţilor: 
„Papa a executat toate mişcările şi gesturile rituale, folosind făină şi 
apă şi împrăştiindu-le pe pământ în mai multe direcţii. După aceea, 
el însuşi s-a plecat la pământ. " u 

E important să amintim că ideea unificării tuturor 
religiilor s-a conturat mai cu putere încă de la Chicago (1893) şi 
Paris (1900). Masoneria a propus să se facă un Congres al 
tuturor religiilor, pentru a promova „o religie universală, 
acceptată de popoare de toate culturile şi tradiţiile", aşa cum Loja 
Marelui Orient a declarat încă de la mijlocul sec. al XlX-lea. La 
27 octombrie 1986, papa Ioan Paul al II-lea a adus la realitate 
acest proiect al masoneriei. El a primit în bazilica Sfântului 
Francisc din Assisi, pe reprezentanţii marilor religii ale lumii 
pentru a se ruga împreună. Locul rezervat lui Dalai Lama era 
chiar altarul central, unde acesta a instalat o statuie a lui 

Budha. Episcopii catolici au văzut statuia şi nu au spus 
nimic... Un an mai târziu evenimentul s-a repetat la Biserica 
Santa Măria din Trastavere din Roma, spre satisfacţia 
masonilor, care şi-au publicat victoria în ziarul „Hiram" scos 
de Loja Marelui Orient. Masonul F.M. Marsaudon scria: 
„Catolici, ortodocşi, protestanţi, evrei, musulmani, hinduşi, budişti, 
liber-cugetători, pentru noi nu sunt decât porecle; francmasoneria 
este numele întregii familii." 75 

Relaţiile catolicilor cu francmasoneria au făcut multe 
valuri şi sunt binecunoscute în occident. Astfel, Mary Ball 
Martinez a descris în cartea ei cum în acest secol mulţi papi au 
ajuns masoni. 76 Jurnalista Mary Ball Martinez a fost 15 ani 
reporter al Vaticanului pentru o seamă de reviste faimoase 
(The Wonderer) sau la alte reviste ca „The National Review". 
Mary Ball afirmă că papa Ioan al XXIII-lea era iniţiat în 
francmasonerie şi că a participat la întrunirile Lojei Marelui 
Orient de la Paris din 1940. Carlos Vasquez, mare Comandor 
al Francmasoneriei Mexicane, a declarat că papa Ioan XXIII şi 
de asemenea Paul al Vl-lea erau masoni; episcopul Sergio 
Mendez din Cuernabaca (care a introdus la Conciliul Vatican 
II iniţiativa de a anula interdicţia credincioşilor catolici de a 
putea fi şi masoni), a fost în aceeaşi lojă cu Carlos Vasquez, 
după cum declară chiar acesta din urmă. In „CDL Report" din 
mai 1995, găsim următoarea menţiune: „Pe nouă străzi ale 
Vaticanului sunt patru loje masonice. Unii din cei mai înalţi 
reprezentanţi ai staff-ului Vaticanului sunt membri ai masoneriei şi 
aparţin Ritului Scoţian. " 

Concluzii 

Toate faptele prezentate mai sus pot fi explicate cu 
uşurinţă dacă luăm în considerare mai înainte de toate că 

romano-catolicii nu au refuzat niciodată să facă compromisuri 
cu puterea politică lumească pentru a-şi menţine şi extinde 
supremaţia. Confesiunea romano-catolică, bazată pe un sistem 
doctrinar complet străin de învăţătura apostolică, a luptat să 
supravieţuiască prin filozofia sa umanistă şi antropocentrică. 
Astfel, nici harul şi nici ajutorul dumnezeiesc nu pot fi 
împărtăşite credincioşilor prin tainele acestei confesiuni. O 
teologie deconectată de orice legătură cu Dumnezeu Cel slăvit 
în Sfânta Treime (prin refuzul lor de a accepta energiile 
necreate), explică rolul major acordat omului (papei) pentru a 
susţine şi justifica credinţa lor falimentară şi nemântuitoare. 
Refuzul sistematic de a accepta dogmele Ortodoxiei, 
prozelitismul, uniatismul şi celelalte metode folosite pentru a- 
şi câştiga cât mai mulţi credincioşi, ne fac astăzi să privim cu 
multă circumspecţie la declaraţiile de iubire şi respect pe care 
aceştia le fac cu insistenţă faţă de creştinismul Ortodox 
răsăritean. 

VATICAN I ŞI CARDINALUL STROSSMAYER* 
Călugărul Vasile 



Tradiţia canonică este aşezată, referindu-ne la 
organizarea generală a Bisericii, pe principiul 
bunei înţelegeri şi al armoniei, pe unitatea de 
credinţă şi de comuniune a tuturor Bisericilor locale. Timp de 
mai multe secole, Apusul şi Răsăritul ştiau că ideea unui 
episcop universal era în mod radical străină Tradiţiei Bisericii. 

Dar atunci, cum a ajuns Biserica romano-catolică în 1870, 
după Conciliul I Vatican, să definească în mod solemn dogma 
infailibilităţii pontificale? Aceasta ar cere un alt studiu despre 
evoluţia teologiei Bisericii romano-catolice care a dus la 
promulgarea infailibilităţii papale, a Imaculatei concepţii, a 
Purgatoriului... 

La fiecare inovaţie a Bisericii romano-catolice s-au ridicat 
oameni pentru a i se opune, însă Roma fie i-a izgonit, fie i-a 
supus. In legătură cu dogma infailibilităţii, Cardinalul 
Strossmayer a fost un opozant puternic înainte de a i se 
supune, în ciuda luptei grele la care s-a angajat. Aşadar, vom 
da intervenţia sa în Conciliul I Vatican, care exprimă admirabil 
adevărul istoric şi dogma Bisericii Ortodoxe. Cine era 
Cardinalul Joseph-Georg Strossmayer? A decedat în oraşul 
Osseka la 26 martie 1905. A fost arhiepiscop romano-catolic de 
Bosnia, Diakovo şi Strensky. Viaţa acestui om deosebit a fost 



Text preluat din „Primatul papal şi mitul suveranităţii infailibile", Călugărul Vasile, 

marcată de o mare activitate în folosul lumii slave şi mai ales 
al patriei sale, Regatul Unit al Croaţiei, Sloveniei şi Dalmaţiei, 
unde a ocupat scaunul arhiepiscopal timp de 55 de ani şi unde 
s-a bucurat de o popularitate fără egal. 

Cardinalul Strossmayer era foarte apreciat de către papi 
care admirau darurile sale excepţionale, inteligenţa sa 
luminoasă, bogata şi binevoitoarea sa activitate: Pius al IX-lea 
1-a numit „apostolul slavilor". Insă monseniorul Strossmayer 
întreţinea cu Vaticanul relaţii libere şi independente, 
neezitând, în anumite cazuri, a-i denunţa abuzurile. 

In 1870, Cardinalul Strossmayer a luat parte la Conciliul I 
Vatican, care reunea mai mult de 700 de prelaţi veniţi din toate 
ţările lumii. La acest Conciliu, Papa Pius al IX-lea va decide 
proclamarea în mod solemn a dogmei infailibilităţii. 
Monseniorul Strossmayer a refuzat recunoaşterea noii dogme. 
Ce definea noua dogmă? 

„Când vorbeşte ex cathedra, adică atunci când împlinindu-şi 
oficiul de păstor şi învăţător al tuturor creştinilor în virtutea 
autorităţii sale apostolice supreme, când defineşte o doctrină, în 
materie de credinţă sau moravuri, ca obligatorie pentru Biserica 
universală, Pontiful Roman se bucură, în virtutea asistenţei divine 
ce i-a fost făgăduită fericitului Petru, de însăşi infailibilitatea pe care 
Mântuitorul a vrut să o dea Bisericii Lui în definirea doctrinelor 
privitoare la credinţă şi moravuri; urmează de aici că definiţiile de 
acest gen făcute de Pontiful Roman sunt ireformabile prin ele însele 
şi nu prin consimţământul Bisericii" (Conciliul I Vatican, 
sesiunea a patra). 

După îndelungi dezbateri, Constituţia Pastor Aeternus 
proclama principiul infailibilităţii Suveranului Pontif, 
recunoscându-i papei „o deplină şi supremă putere de jurisdicţie 
asupra întregii Biserici, nu numai în problemele ce privesc credinţa 
şi obiceiurile, dar şi în cele ce aparţin de disciplina şi guvernarea 
Bisericii universale" (Conciliul I Vatican, secţiunea a patra, 
Pastor Aeternus, cap. 3). 

înţelegem, parcurgând aceste texte, reacţia Cardinalului 
Strossmayer. El a pronunţat în acest scop un discurs în care 
denunţa fără înconjur, cu o logică de necombătut, netemeinicia 
acestor teze. Iată ce spunea Cardinalul, adresându-se papei şi 
tuturor episcopilor, înaintea votului referitor la infailibilitatea 
papală. 

Intervenţia Cardinalului Strossmayer la Conciliul I Vatican 

De la începutul acestui conciliu, primind imediat dreptul 
de a asista la sesiunile lui solemne, am urmărit cu mare atenţie 
toate discursurile pronunţate în această adunare, în speranţa 
ca o rază cerească să vină să pătrundă în înţelegerea mea şi să- 
mi lumineze raţiunea, pentru a putea adera cu o convingere 
sinceră la deciziile acestui sfânt conciliu. Conştient de 
responsabilitatea mea faţă de Dumnezeu într-o problemă atât 
de gravă, m-am pus să studiez cu asiduitate Sfintele Scripturi: 
Vechiul şi Noul Testament. Am căutat în această nepreţuită 
culegere de adevăruri sfinte răspunsul la următoarea 
problemă: este adevărat că sfântul primat, preşedintele acestei 
adunări este realmente succesorul Sfântului Petru şi vicarul 
(locţiitorul - n.n.) lui Christos? 

De la începutul căutării unui răspuns de netăgăduit la 
această problemă, a trebuit să mă transpun în spiritul epocii în 
care nu exista nici galicanism, nici ultramontanism, ci în care 
adevărurile Bisericii erau propovăduite de Discipolii lui 
Christos: Sfântul Pa vel, Sfântul Petru, Sfântul Ioan şi Sfântul 
Iacob, a căror autoritate nu poate fi contestată de nimeni. 

Am deschis sfintele pagini ale scrierilor apostolice şi ce- 
am găsit? Să îndrăznesc să spun? Aş putea să mă exprim? Nu 
am putut descoperi nici un indiciu, nici o aluzie ca papa să fie 
succesorul Sfântului Petru şi vicarul (locţiitorul - n.n.) lui 
Christos. Nici un capitol, nici un verset nu face menţiunea 
faptului că Christos a conferit Sfântului Petru primatul asupra 

celorlalţi Apostoli. 

Dacă Sfântul Petru ar fi fost învestit cu înalta misiune de 
a-1 reprezenta pe Christos, cum după credinţa noastră îl 
reprezintă în zilele noastre Sanctitatea Sa Pius al IX-lea, ar fi 
fost posibil ca Christos să fi pronunţat cuvintele consacrării în 
această demnitate: „Când Mă voi întoarce la Tatăl Meu, de tine 
vor trebui apostolii să asculte, cum ei ascultă de Mine, şi tu vei fi 
vicarul meu pe pământ!". El nu a spus ceva asemănător. 

Christos a promis însă tuturor Apostolilor dreptul de a 
judeca toate triburile lui Israel, fără a da prioritate Sfântului 
Petru. 

Ce concluzie putem trage din tăcerea lui Christos despre 
drepturile exclusive ale Sfântului Petru? Nu există decât o 
singură soluţie valabilă: aceea că Christos nu a vrut să facă din 
Sfântul Petru conducătorul Apostolilor. 

Când Christos şi-a trimis Apostolii să propovăduiască 
Evanghelia, le-a dat tuturor puterea de a lega şi dezlega. 
Tuturor Apostolilor le-a dat făgăduinţa Sfântului Duh. Or, 
dacă ar fi dorit să facă din Sfântul Petru Vicarul Său, lui i-ar fi 
putut încredinţa comandamentele puterilor sale spirituale. 
Evangheliile ne învaţă că Christos a interzis lui Petru, ca şi 
celorlalţi Apostoli, de a dori puterea şi autoritatea asupra 
credincioşilor, în felul regilor păgâni (Luca 12). Christos ar fi 
putut pronunţa aceste cuvinte, dacă l-ar fi destinat pe Petru a 
fi papă? Or, după tradiţiile noastre, papa ţine în mâinile sale 
două spade, simboluri ale puterii spirituale şi temporale. 

încă un fapt care m-a obligat să reflectez: dacă Petru 
poseda puterea unui papă, ar fi putut fi trimis cu Sfântul Ioan, 
cu ceilalţi Apostoli, să propovăduiască Evanghelia în Samaria? 
Ce gândiţi, venerabilii mei confraţi, dacă ne-ar fi îngăduit să 
trimitem în acest moment pe Sanctitatea Sa Pius al IX-lea cu 
Monseniorul Plantier la Constantinopol, cu misiunea de a-1 
convinge pe patriarh de a pune capăt schismei? 

Dar există un fapt încă mai important. 

Iată că la Ierusalim se reuneşte un conciliu pentru a 
rezolva o problemă care dezbină credincioşii. Dacă Petru ar fi 
fost papă, nu lui i-ar fi revenit convocarea sinodului şi 
proclamarea deciziilor sale? Sfântul Petru a participat la sinod, 
printre ceilalţi apostoli, însă Sfântul Iacob este cel care a 
convocat sinodul, ale cărui hotărâri au fost proclamate în 
numele tuturor apostolilor, după dreptul priorităţii de vârstă. 

Astfel procedăm noi în Biserica noastră? 

Pe cât studiez Sfintele Scripturi, pe atât devin convins că 
în timpurile apostolice, Sfântul Petru nu a fost considerat 
niciodată ca întâiul între apostoli. 

Noi învăţăm că Biserica a fost întemeiată pe Sfântul 
Petru, în timp ce Sfântul Pavel, a cărui autoritate este 
incontestabilă, afirmă că ea a fost întemeiată pe credinţa 
apostolilor şi a profeţilor şi că piatra unghiulară este Christos 
însuşi. 

Acelaşi Apostol Pavel credea atât de puţin în supremaţia 
lui Petru, încât îi dezaproba în mod deschis pe toţi cei care 
aveau obiceiul de a spune: „noi suntem ai lui Apollo, iar noi ai 
lui Pavel", după cum alţii spuneau: „noi suntem ai lui Petru". 

Ar fi putut el adresa asemenea reproşuri adepţilor 
Vicarului lui Christos? 

Acelaşi Apostol Pavel, enumerând marile vocaţii ale 
Bisericii, vorbeşte de apostoli, de profeţi, de evanghelişti, de 
părinţi ai Bisericii; putem noi presupune, onoraţii mei fraţi, ca 
Sfântul Pavel, marele apostol al neamurilor, să uite cu totul să 
menţioneze cea mai importantă dintre vocaţii papalitatea - 
dacă ar fi fost convins de originea ei divină? 

Dimpotrivă, după toată probabilitatea, ar fi consacrat o 
lungă epistolă unei probleme de o asemenea importanţă. Nu 
am găsit nici o aluzie, nici o urmă de autoritate papală în 
epistolele Sfântului Pavel, ale Sfântului Ioan, sau a Sfântului 
Iacob. 

Tăcerea acestor sfinţi, a căror competenţă este 

neîndoielnică, mi s-a părut întotdeauna uimitoare şi chiar 
inexplicabilă dacă Sfântul Petru era în mod papă înzestrat cu 
prerogative supreme. Insă ce m-a surprins mai mult, este 
tăcerea Sfântului Petru însuşi. Dacă era cu adevărat vicarul lui 
Christos, pentru ce motiv nu se manifesta ca atare? Nu a avut- 
o după Pogorârea Sfântului Duh, când a pronunţat primele 
sale cuvântări. Nu s-a manifestat ca papă nici în primele sale 
epistole, amândouă adresate Bisericii. 

Afirm deci că ideea papalităţii nu a existat în timpurile 
apostolilor. Dacă ne încăpăţânăm a dovedi contrariul, trebuie 
să aruncăm la foc toate Sfintele Scripturi ori să le ignorăm în 
întregime. 

însă aud din toate părţile strigătele: „Sfântul Petru nu a 
fost la Roma? Nu a fost el răstignit cu capul în jos? Nu în acest oraş 
etern se află străvechiul scaun de pe care învăţa adevărurile 
evanghelice, şi altarele pe care, celebra Sfânta Liturghie?" 

Onorabilii mei fraţi, prezenţa Sfântului Petru la Roma nu 
se sprijină decât pe tradiţie şi nu pe un fapt istoric. Dar chiar 
dacă admitem că el a fost episcop la Roma, putem trage 
concluzia ca episcopatul roman să-i confere întâietate asupra 
tuturor celorlalte Biserici? 

Negăsind nici o urmă a papalităţii în timpurile 
apostolilor, mi-am spus: voi găsi ceea ce caut în cronicile 
Bisericii. L-am căutat pe papă în primele secole ale erei 
creştine, dar în zadar. Nu l-am găsit. 

Sper că nimeni dintre voi nu se îndoieşte de autoritatea 
marelui episcop al Hipponei, fericitul Augustin. Acest Părinte 
al Bisericii a fost secretar la conciliul din Mileve. Printre 
deciziile acelei venerabile adunări găsim aceste cuvinte 
remarcabile: „Acela care doreşte să facă apel la cei care se 
găsesc peste mare nu va putea fi primit în nici o comunitate 
din Africa". 

Episcopii din Africa aveau atât de puţină consideraţie 
pentru episcopul Romei, că excomunicau pe toţi cei care îi 

adresau plângeri. 

Aceiaşi episcopi, la sinodul din Cartagina, l-au avertizat 
pe Celestin, episcopul Romei, că nu trebuie să primească nici 
apeluri, nici reclamaţii de la nici un episcop, preot ori cleric 
african, şi că nu trebuie să introducă în Biserică orgoliul uman. 

Or, este un fapt bine stabilit că din primele veacuri ale 
Creştinătăţii, pontiful Romei a încercat a reuni toate puterile, 
însă tot atât de sigur este că nu poseda atunci nici o 
supremaţie, care îi este atribuită în prezent de ultramontanişti. 

In caz contrar, episcopii Africii, inclusiv Sfântul 
Augustin, şi-ar fi apărat ei dreptul de a face apel la tribunalul 
lor suprem? 

Sunt întru totul de acord în a recunoaşte că Patriarhul 
Romei ocupa primul loc printre demnitarii Bisericii. „Decernăm 
-primul loc printre episcopi Papei de la Roma şi al doilea - Prea 
Sfântului Arhiepiscop de Constantinopol-Noua Romă". 

„înclină-te, aşadar, înaintea supremaţiei papei" - îmi spuneţi. 
Nu fiţi prea grăbiţi în concluziile voastre. Legea lui Justinian 
nu a fost făcută pentru a vă justifica doctrina. Prioritatea este 
un lucru şi puterea jurisdicţională altul. 

Importanţa episcopilor romani depindea de importanţa 
oraşului unde se afla scaunul lor. 

Vin să spun că din primele secole ale erei noastre, 
patriarhii Romei au emis pretenţia de a fi conducători supremi 
în Biserică. A lipsit puţin ca ei să nu-şi atingă scopul, însă, din 
fericire, împăratul Teodosie trebuia să aibă aceeaşi putere ca 
cel de la Roma. 

Părinţii sinodului de la Calcedon au recunoscut, de 
asemenea, aceleaşi drepturi şi aceeaşi putere episcopilor celor 
două Rome, Vechea şi Noua (can. 28). 

Cât despre titlul de episcop ecumenic care s-a dat ulterior 
papilor, sfântul Papă Grigore I, în speranţa că succesorii săi nu 
vor îndrăzni niciodată să se împodobească cu el, a scris: „Nici 
unul dintre succesorii mei să nu comită această impietate; căci 

creştinii nu cedau tentaţiei de a-şi atribui un titlu care inspira 
neîncredere confraţilor lor". 

Aceste mărturii incontestabile (şi vă pot prezenta sute) 
nu dovedesc cu o claritate orbitoare că primii episcopi ai 
Romei nu au fost niciodată consideraţi ca ecumenici, nici ca 
fiind şefi ai Bisericii? 

Pe de altă parte, este cunoscut de către toţi că între anul 
325, când s-a reunit primul sinod de la Niceea, şi 380, anul 
când s-a ţinut al doilea sinod ecumenic de la Constantinopol, 
printre cei 1.109 episcopi care au participat la şase sinoade 
ecumenice nu putem număra decât 19 episcopi din Apus. Este, 
de asemenea, cunoscut că sinoadele ecumenice au fost 
convocate fără avizul şi adesea contra dorinţei papilor. 

Ajung acum la argumentul major pe care vă bazaţi 
doctrina. Afirmaţi că Sfânta Biserică a fost fondată pe piatră - 
super petram - şi că această piatră a fost Petru-Petrum. Dacă 
acesta ar fi adevărul, toate discuţiile ar fi inutile. Insă strămoşii 
noştri, şi acestora cu siguranţă nu le lipsea competenţa, 
gândeau cu totul altfel. 

Sfântul Chirii (în a patra sa carte despre Sfânta Treime) 
scria: „Cred că sub cuvântul PETRAM trebuie să înţelegem credinţa 
de neclintit a apostolilor". 

Sfântul Ilarie, episcop de Poitiers, în a doua sa carte 
despre Sfânta Treime, spune: „Petra este numai piatra 
binecuvântată a credinţei mărturisite prin gura Sfântului Petru. Pe 
această piatră a credinţei, voi înălţa Biserica Mea! „. 

După Sfântul Ieronim, Dumnezeu a întemeiat Biserica Sa 
pe piatra credinţei şi de atunci Simon a primit numele de Petru 
(a şasea carte despre Evanghelia după Sfântul Matei). 

Sfântul Ioan Gură de Aur explică în a cincizeci şi patra 
omilie la Evanghelia după Matei: „Pe această piatră voi zidi 
Biserica Mea, adică pe mărturisirea credinţei!". 

Sfântul Ambrozie al Milanului şi Sfântul Vasile al 
Seleuciei dau aceeaşi interpretare cuvintelor lui Hristos. 

Printre Părinţii Bisericii din antichitatea creştină, se 
distingea prin sfinţenia şi erudiţia sa Sfântul Augustin. 
Ascultaţi cu atenţie ceea ce spune în al doilea său tratat despre 
întâia epistolă a Sfântului Ioan: „Ce semnifică cuvintele: «Voi zidi 
Biserica Mea pe această piatră»? Ele înseamnă: pe această credinţă, 
pe aceste cuvinte «Tu eşti Christosul, Fiul lui Dumnezeu Celui 
viu»". In al douăzeci şi patrulea său colocviu despre Sfântul 
Ioan, citim această explicaţie semnificativă: „Pe această piatră a 
mărturisirii tale de credinţă voi zidi Biserica Mea". 

Aşadar, piatra este Christos însuşi. Marele episcop era 
atât de departe de ideea că Biserica poate fi întemeiată pe 
persoana lui Petru încât, încă o dată, pronunţă în al 
treisprezecelea său colocviu adresat enoriaşilor săi 
următoarele cuvinte: „Tu eşti Petru şi pe această piatră - super 
petram - a mărturisirii tale de credinţă, pe această piatră - super 
petram - a cuvintelor tale: Tu eşti Christosul, Fiul lui Dumnezeu 
Celui Viu, voi zidi Biserica Mea\" . Convingerea Sfântului 
Augustin în legătură cu celebrul verset era aceea a întregii 
creştinătăţi din timpul său. 

Redau în mod concis următoarele concluzii: 

1 ) Iisus Christos a acordat tuturor apostolilor aceeaşi 
putere ca lui Petru. 

2) Apostolii niciodată nu l-au considerat pe Petru ca vicar 
(locţiitor - n.n.) al lui Christos, nici ca învăţător infailibil al 
Bisericii. 

3) Sfântul Petru niciodată nu a pretins a fi papă şi 
niciodată nu a acţionat ca atare. 

4) Sinoadele primelor patru secole, toate recunoscând 
înalta demnitate a episcopilor Romei, nu le atribuiau decât 
întâietatea de onoare şi nu aceea de putere, nici de jurisdicţie. 

5) Sfinţii Părinţi ai Bisericii interpretau versetul 
evanghelic citat anterior în sensul următor: „Voi zidi Biserica 
Mea «super petram» (pe piatra) mărturisirii tale de credinţă şi 
«non super Petrum», care era apostolul supranumit Petru". 

Bazându-mă pe toate datele raţiunii, logicii, bunului simţ 
şi conştiinţei creştine, declar în mod solemn: „Iisus Christos nu 
a dat lui Petru nici o supremaţie peste apostoli, şi dacă 
episcopii romani au devenit Capi ai Bisericii, este pentru că au 
reuşit să minimalizeze şi să înăbuşe în mod treptat drepturile 
episcopatului". 

Dacă recunoaştem infailibilitatea lui Pius al IX-lea, 
suntem obligaţi a o recunoaşte în mod egal şi pe aceea a 
tuturor predecesorilor săi. Insă atunci, onoraţii mei fraţi, 
istoria-şi ridică vocea sa adevărată şi mărturiseşte că unii papi 
păcătuiau şi se înşelau. 

Papa Victor (192) a început prin a încuviinţa erezia celui 
de-al doilea secol, montanismul, pentru a-1 condamna apoi. 

Papa Marcelin (296-304) era păgân: intra în templul 
Vestei şi sacrifica zeiţei. 

îmi veţi spune că el nu a făcut dovada decât de slăbiciune 
omenească. Vă răspund: Vicarul lui Christos trebuie mai 
curând a muri decât a deveni apostat. 

Papa Liberiu (352-366) a consimţit la condamnarea 
Sfântului Atanasie, şi pentru a reveni din exil s-a convertit la 
arianism. 

Papa Honoriu 1 (625-638) era monofizit, ceea ce a fost în 
mod definitiv dovedit de către părintele Gratry. 

Sfântul Papă Grigore numea antichrist pe cel care 
îndrăznea să se împodobească cu titlul de episcop ecumenic, şi 
cu toate acestea, Bonifaciu al III-lea (607) obţinu de la 
îngâmfatul împărat Foca atribuirea acestui titlu. 

Pascal al II-lea (1099-1118) şi Eugen al II-lea (1145-1153) 
aprobau duelurile şi Pius al IV-lea (1559-1565) le-a apărat. 

Eugen al IV-lea a recunoscut împărtăşirea sub cele două 
forme în Biserica Boemiei, Pius al II-lea a suprimat acest 
privilegiu. 

Sixtus al V-lea (1585-1590) a editat Biblia aprobând 
lectura printr-o bulă binecunoscută. Pius al VH-lea condamna 

pe toţi cei care citeau Biblia. 

Clement al XlV-lea ( 1769-1774) a suprimat ordinul 
iezuiţilor recunoscut de către Paul al II-lea (1534-1549); Pius al 
VH-lea ( 1816) 1-a restituit. 

Dar la ce bun a recurge la exemple îndepărtate? Sfântul 
nostru Părinte, aici prezent, într-o bulă privind regulile acestui 
conciliu, nu a ordonat el distrugerea, în cazul morţii sale în 
timpul şedinţelor, a tot ce ar fi fost contrar hotărârilor sale? Nu 
voi înceta niciodată a vorbi dacă ar trebui să prezint atenţiei 
voastre toate contradicţiile papilor şi a doctrinelor lor. 

Dacă proclamaţi infailibilitatea actualului papă, trebuie 
să declaraţi că după descoperirea Sfântului Duh, de la care 
sunteţi inspiraţi, infailibilitatea papală nu intră în vigoare 
decât începând cu anul 1870. îndrăzniţi să o faceţi? Este 
adevărat că poporul simplu se interesează puţin de lucrurile 
religiei şi că este predispus a trata în mod uşuratic problemele 
teologice pe care nu le înţelege câtuşi de puţin; însă acelaşi 
popor în faţa faptelor concrete, poate să se comporte cu totul 
altfel. Nu vă faceţi iluzii. Dacă admiteti dogma infailibilităţii 
papale, duşmanii noştri, protestanţii, o vor combate cu 
îndrăzneală, cu atât mai mult cu cât sunt pentru ei mărturii ale 
istoriei. Ori, noi nu avem a le opune decât opiniile noastre 
personale. Ce le-am putea răspunde dacă pun în evidenţă lipsa 
de demnitate, mârşăvia anumitor episcopi romani predecesori 
ai lui Pius al IX-lea? 

Papa Virgiliu (537-555) a cumpărat tiara de la Belizarie, 
general în armata lui Justinian, şi încă trădându-şi cuvântul, 
nefiind achitată plata. Este îngăduit, după hotărârile 
apostolice, de a cumpăra tiara? Al doilea sinod de la Calcedon 
a interzis categoric. Intr-una din deciziile sale citim: „Episcopul 
care şi-a cumpărat demnitatea trebuie să fie destituit şi 
excomunicat" . Şi cu toate acestea, Papa Eugen al III-lea (1145- 
1153) a urmat exemplul Papei Virgiliu. 

Cine ar putea crede ca un papă care instalează comerţul 

la porţile edificiului de cult să fie inspirat de Sfântul Duh? îi 
putem recunoaşte dreptul de a învăţa şi de a conduce Biserica 
în mod infailibil? 

Nu am nimic a adăuga la istoria Papei Formosus (891- 
896). O cunoaşteţi cu toţii foarte bine. Succesorul său, Papa 
Ştefan al Vl-lea, a ordonat dezgroparea cadavrului său, 
dezbrăcarea de somptuoasele veşminte sacerdotale, şi de a i se 
tăia degetele cu care binecuvânta poporul; după care le aruncă 
în Tibru proclamându-1 trădător şi nelegiuit. Pentru aceste 
fapte, Papa Ştefan al Vl-lea a fost mai târziu aruncat într-o 
închisoare unde fu otrăvit şi sugrumat. 

Papa Roman, succesorul lui Ştefan al Vl-lea, şi apoi Papa 
Ioan al IX-lea au reabilitat memoria lui Formosus. „Toate 
slăbiciuni", îmi veţi spune. Ei bine, Monseniorilor, întâlniţi-vă 
la biblioteca Vaticanului şi citiţi-1 pe Plotin, cronicarul 
papalităţii, precum şi cronicile lui Baronius (897). Veţi găsi 
fapte pe care aş dori mai bine, pentru onoarea Sfântului Scaun 
să nu le divulg; însă aici fiind vorba de o dogmă capabilă să 
provoace printre noi o mare schismă şi având în vedere 
devotamentul nostru pentru Sfânta Biserică Catolică, 
Apostolică şi Romană, ne este permis a păstra tăcerea? 

Aş vrea deci să continuu, şi vă rog să mă ascultaţi cu 
atenţie: vorbind despre curtea papală, Cardinalul Baronius ne 
spune cum, în acele zile nefaste, Biserica romană era decăzută 
şi dezonorată, în mâinile curtenilor care vindeau, cumpărau şi 
schimbau demnităţile episcopale. Ei voiau chiar a instala pe 
tronul papal pe josnicii lor favoriţi, falşi papi. 

„însă de vreme ce sunt falşi papi, nu este vorba deloc de papi", 
îmi veţi obiecta. Dar în acest caz, cum putem afirma că 
succesiunea episcopilor a fost păstrată, Sfântul Scaun fiind 
ocupat timp de cincizeci de ani de falşi papi? Şi Biserica cum 
ar fi putut exista în mod normal dacă era privată timp de 
cincizeci de ani de puterea conducătoare? Notaţi bine, pe toţi 
aceşti papi îi veţi găsi în arborele genealogic al papalităţii. 

124 



Putem să ne imaginăm cum celebrul Baronius trebuia să 
roşească transmiţând posterităţii uneltirile episcopilor romani. 

Vorbind de Ioan al Xl-lea (931-935), fiul nelegitim al 
papei Sergiu al III-lea (904-91 1 ) şi al Maroziei, el scrie în 
cronicile sale: „Biserica romană a fost călcată în picioare de acest 
monstru". 

Ioan al Xl-lea, papă la 18 ani prin bunăvoinţa curtenilor, 
nu a fost mai rău decât predecesorul său. 

Sunt jenat de murdărirea urechilor voastre, dragilor ei 
confraţi, prin toate aceste mârşăvii. 

Trec sub tăcere pe Papa Alexandru al Vl-lea, tatăl şi 
amantul Lucreţiei; îl ocolesc cu indignare pe Ioan al XH-lea 
(955-963) care nega nemurirea sufletului şi care a fost destituit 
de către Conciliul de la Constanţa. Nu insist asupra schismelor 
şi tulburărilor care, în acele zile nefaste, au aruncat atâta 
discreditare pe Biserică. Este suficient a spune că Sfântul Scaun 
era ocupat de doi şi uneori trei rivali. Care era adevăratul 
papă? 

Repet încă o dată: dacă veţi recunoaşte infailibilitatea 
actualului papă va trebui inevitabil să o recunoaşteţi fără nici o 
excludere pe aceea a tuturor predecesorilor săi. Veţi putea 
afirma că îi consideraţi pe papii lacomi, incestuoşi, asasini, 
simoniaci ca locţiitori ai lui Christos? Monseniorilor, ochii 
tuturor credincioşilor sunt fixaţi asupra voastră. Ei aşteaptă de 
la noi remediile care ar vindeca bolile nenumărate care 
dezonorează Biserica. Cât de mare va fi responsabilitatea 
noastră înaintea lui Dumnezeu dacă vom lăsa să treacă ocazia 
solemnă pe care ne-a trimis-o Dumnezeu pentru a purifica 
Biserica. Să profităm de această ocazie, fraţii mei! Să ne 
înarmăm cu sfântul curaj, să facem acest mare, acest nobil 
efort. Să revenim la nealterata doctrină apostolică fără de care 
am fi fost în tenebre, obsedaţi de false legende. Să ne folosim 
raţiunea şi forţele noastre intelectuale şi să recunoaştem ca 
singuri îndrumători infailibili, în ceea ce priveşte mântuirea 

125 



noastră, apostolii şi profeţii. 

Inspiraţi de Sfintele Scripturi, tari şi de neclintit pe piatra 
credinţei noastre, să ne prezentăm înaintea lumii, şi ca 
apostolul Pavel în faţa necredincioşilor să recunoaştem ca unic 
conducător al nostru pe „IISUS-CHRISTOS, ŞI PE ACESTA 
RĂSTIGNIT" (I Cor. 2,2). 

Vom învinge predicând «NEBUNIA CRUCII» după cum 
apostolul Pavel a învins savanţii Greciei şi ai Romei. Şi acesta 
va fi anul Bisericii Romane!". 



Acesta a fost discursul cardinalului Strossmayer rostit in 
cadrul lucrărilor Conciliului I Vatican. In încercarea de a-1 
convinge pe papă, cardinalul s-a aruncat chiar la picioarele 
papei, implorându-1 să nu proclame dogma infailibilităţii, care 
desfigurează fiinţa adevărată a Bisericii. 

Desigur nu a fost singura intervenţie remarcabilă în 
apărarea Adevărului. 

Curajosul patriarh greco-catolic al Antiohiei, Grigore al 
II-lea Youssef, a afirmat cu ocazia Conciliului I Vatican că 
„Biserica nu este o monarhie absolută", spunând personal Papei 
Pius al IX-lea că definiţiile pregătite nu sunt în conformitate cu 
Tradiţia. 

El a provocat celebra replică a papei: „La traditione sono 
io" (Eu sunt tradiţia), iar la intervenţia episcopului de Bologna, 
Guidi, replica „Io sono la Chiesa" (Eu sunt Biserica). 

Şi pentru că patriarhul greco-catolic al Antiohiei, luându- 
şi rămas bun la încheierea Conciliului, se prosternase (după 
rânduiala ce exista) pentru a îmbrăţişa papucul papei, acesta i- 
a pus cu asprime piciorul pe ceafă strigând cu insistenţă: „ Cap 
tarei Cap tarei". 

Prin noua dogmă proclamată prin enciclica Pastor 
Aeternus din 18 iulie 1870, s-a acordat papei, nu numai puterea 

supremă în Biserica romano-catolică, ci şi infailibilitatea ex 
cathedra, adică puterea spirituală supremă de a proclama în 
mod infailibil adevărul în materie de credinţă şi morală, iar 
aceasta ex şese, non autem ex consensu Eclesiae, adică de la sine, 
nu prin aprobarea Bisericii. 

Declararea infailibilităţii papale (18 iulie 1870, în timp ce 
afară se dezlănţuise o furtună năpraznică - fulgere, tunete şi 
trăsnete) avea să producă noi sfâşieri în sânul Bisericii 
romano-catolice, mai ales în rândul intelectualilor şi al 
profesorilor universitari, care s-au constituit în biserica 
autointitulată veterocatolică. 

Această infailibilitate cu care se mândreşte Vaticanul, 
constituie, în ecleziologie şi spiritualitate, o dezarticulare a 
structurii ei treimice, o nenorocire pentru Biserică. 

Ortodoxia nu poate accepta dogma infailibilităţii Romei 
fără a se nega pe ea însăşi. Nu poate s-o accepte şi să n-o 
trăiască (toate dogmele au fost încorporate în cultul Bisericii, 
au modelat şi pecetluit viaţa ei). 

Biserica occidentală a confecţionat această dogmă în 
modul ei propriu. A formulat-o în modul ei propriu. Şi o 
trăieşte în modul ei propriu. 

Infailibilitatea este o calitate divino-umană naturală şi o 
funcţie divino-umană naturală a Bisericii, ca Trup divino— 
uman al lui Hristos, al cărui Cap veşnic este Adevărul, 
Domnul Iisus Hristos. 



127 









XIX 



X 



vyvv 
^v, y ■*£* 



31 



V -wî» y **- V 
>4^0^£y4^V 






"y-vşŢ^y 



mrmi 



ASCETICA ŞI MISTICA INTRE 
RĂSĂRIT ŞI APUS 

Monahul Alexie Ksutasvili 



Povăţuieşte-mă, Doamne, în calea Ta, 

şi voi merge întru adevărul Tău 

(Psalm 85, 11) 

Una din cele mai periculoase ispite care ameninţă 
în zilele noastre Biserica ortodoxă este puternica 
propagandă romano-catolică, desfăşurată în 
ţările ortodoxe din estul Europei. Toată politica Vaticanului, în 
a doua jumătate a secolului XX, este reprezentată de încercarea 
de a plasa printre ortodocşi ideea de identitate între cele două 
confesiuni creştine, iar micile diferenţe care totuşi nu pot fi 
contestate ar fi doar produsul diferenţelor cultural-naţionale în 
care s-au dezvoltat popoare din diferite părţi geografice şi nu 
pun în pericol mântuirea credincioşilor de nici o confesiune. 

Strategia catolicilor de cucerire a Orientului ortodox este 
foarte clar exprimată în cuvintele conducătorului greco- 
catolicilor din Rusia, Exarhul Leonid Feodorov: Prozelitismul şi 
convertirea unor persoane nu trebuie să fie scopul misiunii noastre, 
pentru că aceasta cu puţin va ajuta uniaţia. Ci scopul principal al 
nostru este răspândirea şi popularizarea a însăşi ideii de uniatism, 
răspândirea ideilor pozitive despre catolicism şi apropierea cu ierarhii 
şi clericii ortodocşi. Cu prozelitismul putem dobândi mii de suflete, 

dar aceste mii vor fi un nou obstacol între noi şi acele zeci de 
milioane de oameni pe care trebuie să-i aducem într-o singură turmă. 
Şi de aceea, când suntem în faţa situaţiei de a alege între succesul 
efemer în dobândirea unor suflete şi scopul principal al misiunii 
noastre, noi, fără îndoială, renunţăm la primul, în folosul celui de al 
doilea scop. 

O mare reuşită a catolicilor pentru atingerea acestui scop 
este cunoscutul document de la Balamand (Liban), elaborat şi 
semnat de către o comisie teologică mixtă, alcătuită din 
ortodocşi şi romano-catolici, în 1993, pe 23 iunie. Prin acest 
document, un grup de arhierei şi teologi ortodocşi au 
recunoscut romano-catolicismul, ca fiind Biserica adevărată a lui 
Hristos, biserica-soră, deţinătoare a harului sfinţitor şi mântuitor 
în mod egal cu Biserica Ortodoxă. 

Fără să adâncim toate subtilităţile disputelor teologice, să 
ne aruncăm privirile la asceţii şi misticii ortodocşi şi romano- 
catolici, pentru că ei sunt cei care în modul cel mai deplin şi 
acut aplică în viaţa personală învăţătura fiecărei confesiuni. 
Este de subliniat că învăţătura dogmatică nu este o ştiinţă 
abstractă care n-are nimic de-a face cu viata de zi cu zi a 
fiecărui credincios, ci ea reprezintă tocmai acea busolă care 
arată şi marchează drumul în împărăţia Cerurilor. Dar dacă 
această busolă de credinţă este defectă atunci orice călătorie de 
la început este predestinată eşecului. 

Asceza în nici un caz nu trebuie să fie privită separat de 
învăţătura de credinţă, pentru că toţi Sfinţii Părinţi ai Bisericii 
Ortodoxe ne învaţă că fără conştiinţă dogmatică nici o 
nevoinţă nu poate avea succes. Mistica ortodoxă, călăuzindu- 
ne în lucrarea duhovnicească, învaţă că este foarte important 
ca omul să se priceapă să facă diferenţa între lucrarea Sfântului 
Duh asupra sufletului omenesc şi lucrarea diavolească, când 
emoţiile şi sentimentele trupeşti sunt considerate ca 
dobândirea harului divin. Unul dintre cele mai importante 
sfaturi este ca omul să nu-şi provoace sieşi stări de exaltare, să 

nu caute vedenii sau chiar minuni, să fugă de orice imaginaţie 
sau închipuiri în timpul rugăciunii, cum ar fi viziuni, înfăţişări 
mentale despre Dumnezeu, îngeri sau sfinţi. 

In contradicţie cu aceste învăţături, mistica apuseană ne 
sugerează că, închipuindu-ne diferite scene biblice, trebuie să 
medităm la ele. Ignaţiu de Loyola, întemeietorul ordinului 
iezuit, socotit la romano-catolici ca sfânt, în celebra lui operă 
Exerciţii spirituale, scrisă în anul 1522, ne oferă un sistem întreg 
de diferite meditaţii. Una din ele sună astfel: Să ne închipuim 
uriaşe limbi de foc şi sufletele oamenilor care se chinuiesc acolo. Să 
auzim planşete şi strigăte ale păcătoşilor, care în acelaşi timp hulesc 
pe Iisus Hristos şi pe sfinţii Lui. Să simţim miros de fum, pucioasă şi 
putregai. Să ne închipuim că noi înşine simţim arderea focului. Să ne 
amintim de suflete care se chinuiesc în iad şi să mulţumim 
Domnului că nu ne-a lăsat să ne săvârşim viata aici. Acest exerciţiu 
este recomandat cu o oră înaintea mesei de seară. 

Această metodă de „rugăciune" exagerat de emoţională 
de regulă face ca în viaţa religioasă a omului să pătrundă şi 
cugetele trupeşti, iar consecinţele pot fi dintre cele mai nefaste. 
Să dăm câteva exemple: Angela (anul morţii 1309), la romano- 
catolici considerată ca fericită, prin metodele ei de rugăciune a 
ajuns să vadă pe Hristos cam prea simţitor. De exemplu, 
interlocutorul mistic al ei îi spunea: Am fost eu cu apostolii şi m- 
au văzut ei cu ochii lor trupeşti, dar nu m-au simţit aşa cum mă 
simţi tu. Angela considera că atât de tare pătimeşte şi chiar 
trăieşte personal patimile lui Hristos, încât credea ea că nici 
Prea Sfânta Născătoare de Dumnezeu Măria, care a stat lângă 
crucea Mântuitorului, n-ar fi putut să le descrie atât de clar ca 
ea. 

Despre astfel de metode de meditaţie ne lămureşte un 
mare mistic ortodox, Sfântul Simeon Noul Teolog, care le 
descrie aşa: El (cel care meditează n.n.) ridică spre cer mâinile, 
ochii şi gândurile şi-şi închipuie în mintea sa sfaturi dumnezeieşti, 
harul ceresc, cetele îngerilor şi ale sfinţilor, într-un cuvânt, adună în 

minte tot ce auzise din Sfânta Scriptură, priveşte la toate acestea în 
timpul rugăciunii şi astfel îşi agită sufletul spre dorinţa de cele 
divine, spre dragoste, uneori chiar varsă lacrimi şi plânge. Şi astfel, 
încetul cu încetul, inima lui începe să se mândrească, el crede că tot 
ceea ce face este rodul harului Sfântului Duh care se pogoară spre 
mângâierea lui şi se roagă lui Dumnezeu ca tot timpul vieţii lui să-l 
învrednicească să lucreze astfel. Acesta este semnul înşelării 
diavoleşti. 

Unele stări spirituale la sfinţi romano-catolici sunt atât de 
sensibile, că ne fac să ne îndoim serios de curăţia lor. Iată un 
exemplu foarte caracteristic pentru Tereza de Avilla: adeseori 
Hristos îmi spune - „De acum Eu sunt al tău şi tu a Mea". Aceste 
mângâieri ale Dumnezeului meu mă fac să mă ruşinez nespus. în ele 
simt şi durere şi desfătare, împreună. Aceasta este o rană prea 
dulce(. . .). Eu am văzut un înger care ţinea în mână o suliţă lungă de 
aur cu vârf de fier pe care ardea o mică limbă de foc. Acest înger, din 
când în când, îmi înfigea suliţa în inimă şi în alte organe ale trupului 
meu. Iar când o trăgea înapoi, atunci mi se părea că mi se scoate 
afară tot lăuntrul meu. Durerea din cauza acestor răni a fost atât de 
puternică încât eu gemeam, dar şi desfătarea a fost atât de mare încât 
nu puteam să-mi doresc să înceteze vreodată această stare. Cu cât de 
adânc îmi intra în mine suliţa, cu atât mai mult creştea durerea, dar 
şi desfătarea devenea mai puternică, mai dulce. 

Un teolog rus, D.Merejkovski, comentează astfel aceste 
stări spirituale ale Terezei: Dacă o femeie stricată cu o mare 
experienţă în viaţă trupească în acel moment ar fi văzut-o pe Tereza, 
ea foarte bine ar fi înţeles-o ce simte, doar că s-ar fi mirat nevăzând 
pe lângă Tereza nici un bărbat. 

Nici nu este de mirat că Tereza tot timpul avea probleme 
cu duhovnicii ei - Pentru duhovnici nu e cu putinţă să înţeleagă 
toate acestea - spunea adeseori ea. Aici ar merita să menţionăm 
că Papa Paul VI a ridicat pe Tereza la unul din cele mai înalte 
ranguri de sfinţenie cu titlul Doctoriţa Bisericii. 

în metodele de asceză şi rugăciune sus amintite se vede 
cel mai clar toată minciuna catolicismului. Rugăciunea 
ortodoxă totdeauna este aşezată în partea de sus a inimii, în 
nici un caz mai jos. Prin multa experienţă s-a dovedit că dacă 
rugăciunea se aşează undeva în alt loc, aceasta de fiecare data 
este rezultat al înşelării duhovniceşti. Erotomania catolică se 
pare că este rezultatul aşezării rugăciunii în partea de jos a 
inimii care din cauza apropierii de pântece provoacă stări de 
încălzire şi ardere trupească. 

Să mai cităm câteva pasaje din mărturisirile Angelei ca să 
ne dăm seama mai bine de „misticismul" romano-catolic: Când 
mă apropii de ostie ea îmi dă un sentiment de mare mângâiere. Dar 
tot corpul meu începe să se cutremure foarte tare aşa că cu mare 
greutate reuşesc să mă împărtăşesc. (...) Şi strigam eu fără nici-o 
ruşine: Dragostea mea, eu încă nu Te-am cunoscut! De ce aşa mă 
laşi pe mine? Şi nu puteam să mai zic altceva că ţipătul mă 
împiedica să rostesc altceva. S-a întâmplat pe când intram în biserica 
sfântului Francisc şi când am simţit că Dumnezeu s-a depărtat de 
mine; stând aşezată jos, strigam în prezenţa tuturor oamenilor încât 
cunoscuţii mei care veniseră cu mine, ruşinându-se, s-au depărtat de 
mine. Dar eu, din cauza dulceţii Lui, şi din faptul că m-a părăsit pe 
mine, ţipam aşa şi vroiam să mor. Toate legăturile trupului meu se 
desprindeau atunci. 

„Fericita" Angela şi-a dorit să-L vadă pe Mântuitorul 
trupeşte, şi - Am văzut pe Hristos aplecându-şi capul în mâinile 
mele. Şi atunci El mi-a descoperit gâtul şi mâinile Sale, iar gâtul Lui 
avea o frumuseţe de nespus. 

Este de menţionat aici că Angela vedea în Sfânta Cruce 
patul de nuntă(!). însuşi Hristos îi face mărturisiri: Eu nu în 
glumă m-am îndrăgostit de tine. Un teolog rus, Lev Karsavin, 
care toată viaţa sa a studiat teologia apuseană din Evul Mediu, 
în lucrările sale nu poate să ocolească manifestările trupeşti 
care se petrec în timpul aşa zisei iubiri mistice a catolicilor faţă 
de Dumnezeu; el arată că această iubire mistică de regulă este 

însoţită de exacerbarea simţirilor trupeşti. El trage concluzia 
că: catolicismul este o religie carnală, chiar foarte carnală şi de 
aceea mistica apuseană introduce în relaţiile cu Dumnezeu un 
simţământ cu totul trupesc, o înşelare spirituală profundă. Ni 
se atrage atenţia şi asupra faptului că, după vedeniile sale, şi 
Mathilda şi Gertruda şi Angela sunt atât de convinse de 
mântuirea lor, că nici nu mai consideră necesară spovedania 
înainte de moarte. 

Noi, ortodocşii, adeseori vorbim despre un teribil duh de 
mândrie care a contribuit la proclamarea dogmei infailibilităţii 
papale. Dar acest exemplu nu este de loc singular când 
mândria domneşte în teologia şi mistica apuseană. Noi putem 
vedea că tocmai asceţii romano-catolici încep deodată să se 
simtă ca dumnezei întrupaţi. 

Francisc de Assisi - un sfânt celebru al romano-catolicilor, 
în timpul captivităţii sale la Perugia, când prima dată a început 
să mediteze la viaţa de sărăcie pentru Dumnezeu, spunea 
tovarăşilor săi de arme: Să ştiţi însă că acela care ca şi voi este 
încătuşat în fiare, va fi într-o zi omul cel mai slăvit de lume. Omul 
încă nici n-a început viaţa de asceză şi deja se vede pe sine ca 
cel mai slăvit de lume, fiind aşadar prea încredinţat de sine. Şi 
atunci devine explicabilă vedenia lui Francisc când ajunge, 
cum crede el, la un nivel înalt de spiritualitate: în timpul 
rugăciunii mele, în faţa mea au apărut doi stâlpi de lumină - într- 
unui din ei am recunoscut pe Creatorul tuturor, dar în celălalt pe 
mine însumi - ne relatează însuşi Francisc. A deveni omul cel 
mai slăvit de lume nu este atât de greu de realizat, dar să 
ajungi la adâncul smereniei, într-adevăr, cere multă nevoinţă 
duhovnicească. Este uşor de observat că învăţătura romano- 
catolică despre meritele supra-prisositoare face cu neputinţă 
existenţa adevăratei smerenii şi iubirii de aproapele. 

Toma de Aquino - un alt sfânt romano-catolic, explicând 
politica bisericii sale, spunea: Erezia este păcat, pentru care 
vinovatul trebuie nu numai să fie excomunicat din biserică, dar şi să 

fie scos din rândul celor vii. Dacă ereticul stăruie în rătăcirea lui, 
atunci biserica, pierzând orice nădejde pentru mântuirea lui, trebuie 
să aibă grijă de mântuirea celorlalţi oameni, izgonindu-l pe acest 
eretic prin excomunicare. Dar după aceea, biserica îl predă puterii 
laice ca prin moarte să-l scoată din lumea aceasta. 

învăţătura romano-catolică despre mântuire - ca fiind 
exclusiv un fapt juridic - a pus adânci amprente şi asupra 
ascezei. Asceţii catolici, spre deosebire de ortodocşi, nu caută 
ca prin pocăinţă şi rugăciune neîncetată să transfigureze firea 
omului, ca prin participarea la energiile necreate ale lui 
Dumnezeu să ajungă la despătimire şi îndumnezeire. Teologia 
dogmatică apuseană prezintă mântuirea subiectivă a omului 
ca fiind o culegere a unor merite exclusiv prin fapte bune. 
Astfel, monahismul romano-catolic a ajuns să asume exclusiv 
ori activitatea de asistenţa socială ori, în cazul aşa ziselor 
mănăstiri contemplative, se mărgineşte la împlinirea strictă a 
regulilor ordinului, ceea ce este văzut ca o garanţie pentru 
mântuire. 

Acest fel de activitate ascetică face ca un novice să 
înceapă să creadă că îşi dobândeşte nişte merite deosebite, că 
este vrednic pentru mântuire, că a ajuns deja sfânt, ceea ce îi 
stopează orice sporire duhovnicească în smerenie şi pocăinţă şi 
îl aruncă în prăpastia mândriei ascunse şi a părerii de sine. 

Foarte grăitor în această privinţă este cazul sfintei 
romano-catolice din Polonia, monahia Faustina Kovalska. In 
cartea Bolie miloserdie v moei duse monahia Faustina ne prezintă 
un grafic unde în coloana verticală sunt scrise păcate şi virtuţi, 
iar în cea orizontală, săptămâni. Faustina, cu mare acurateţe 
înscrie cifre: în prima săptămână a lunii mai, patima lenii am 
biruit-o de atâtea ori, am cedat de atâtea ori. Păcatul invidiei a 
fost biruit de atâtea ori, am cedat atât. Şi aşa, săptămână cu 
săptămână, lună cu lună, se ridică monahia Faustina pe scara 
sporirii duhovniceşti şi a sfinţeniei, cifrele devenind mai 
statornice, mai bune, înregistrând fiecare virtute sau faptă 

bună. Mai ales impresionează graficul care arată sporire în 
smerenie şi biruinţele asupra păcatului mândriei. 

Despre acest fel de asceză ne lămureşte Sfântul Ignatie 
Briancianinov în cartea Despre înşelare: Semnul de obşte al 
stărilor duhovniceşti este adânca smerenie şi smerita cugetare, unită 
cu gândul omului că este mai prejos decât toţi(. . .) iar părerea stă în 
socotinţa că însuşirile bune, dăruite de Dumnezeu, le are omul de la 
sine, şi în născocirea pentru sine a unor însuşiri bune care nu sunt 
de fapt.(...) Cei ţinuţi de părere sunt dedaţi în cea mai mare parte 
patimii dulceţii, chiar dacă se fălesc cu cele mai înalte stări 
duhovniceşti, nemaipomenite în adevărata nevoinţă ortodoxă; unii 
dintre ei se înfrânează de la înrobirea grosolană faţă de patima 
dulceţii, dar asta numai pentru că în ei precumpăneşte păcatul 
păcatelor - trufia. 

I.P.S. Mitropolit Antonie al Ardealului, în cartea sa 
Tradiţie şi libertate în spiritualitatea ortodoxă, ne dă informaţii 
preţioase despre monahismul apusean: Călătorind prin 
Occident, în anii mei de studii, am avut prilejul să cunosc multe din 
aceste ordine (monahale catolice n.n.). Cel mai mult m-a 
impresionat întâlnirea cu aşa-zisele ordine contemplative, în care 
vieţuitorii sunt claustraţi pe viaţă, fie bărbaţi, fie femei. Am vorbit 
maicilor vizitandine din Chartres (Franţa), maicilor carmelite din 
Assisi (Italia), călugăriţelor din Valsainte (Elveţia) şi multor altora 
fie prin grile masive de fier, dublate şi de perdele, e adevărat uşor 
transparente, fie prin uşile închise, şi am luat parte la slujbe în 
biserici în care nu călcase niciodată picior de mirean. Izolare totală, 
potrivit Regulei respective. în Belgia am vizitat o mănăstire trapistă, 
Rochefort, în care, în afară de stareţ, am vorbit cu ceilalţi prin semne. 
Aşa îşi vorbeau şi ei, desigur cu mai multă îndemânare decât mine. 
Regula interzice cuvintele rostite. (. . .) Nu mă pot totuşi reţine să nu 
spun că întâlnirea cu aceste stiluri de viaţă m-a şocat puţin. Mi s-au 
părut oarecum artificiale, într-o anumită măsură chiar inumane, în 
sensul cel mai simplu al cuvântului. (...) Regula devenise scop în 
sine. Ajunsese la o gimnastică a formelor care, cu cât erau socotite 

mai bine executate, ca în atletism, cu atât erau mai mântuitoare, 
când în realitate erau forme goale. Mântuirea sufletelor ajunsese a fi 
condiţionată doar de respectarea formală şi exterioară a rânduielilor 
cu privire la somn, la slujbe, la mâncare, la îmbrăcăminte, la 
numărul genuflexiunilor, la ascultare. Dincolo de acestea, se părea că 
fuseseră uitate procesele interioare, transformarea inimii, arderea ei 
în căutarea luminii şi a sensurilor. De acestea - s-a zis atunci - nu se 
mai ocupa nimeni. Conţinutul nu mai interesa. Interesa doar Regula. 
Doar respectarea exactă a capitolelor şi articolelor Regulei asigura 
mântuire. Cei implicaţi într-o astfel de viaţă şi-au dat subit seama că, 
în fapt, Regula nu asigura nimic. Deforma personalitatea şi atâta tot. 
O golea de conţinut şi de omenie şi de Dumnezeu. 

Toate cele spuse până acum ne clarifică foarte bine că este 
cu neputinţă să existe vreo identitate bisericească acolo unde 
nu este identitate întru sfinţenie şi adevăr. Fără dreaptă 
credinţă nimeni nu poate să pretindă că este părtaş harului 
Sfântului Duh coborât la Cincizecime. 

Mitropolitul Antonie Blum al Surajului (Patriarhia rusă), 
în scrisoarea adresată Sanctităţii Sale, Patriarhul Alexie II, 
spune următoarele: A sosit timpul când trebuie să conştientizăm 
că Roma doreşte exclusiv să nimicească Ortodoxia. Toate întâlnirile 
teologice inter confesionale şi „apropierile" reciproce semnate doar pe 
hârtii nu ne duc nicăieri. Pentru că dincolo de ele stă dorinţa fermă a 
Vaticanului să înghită Biserica Ortodoxă. 

In loc de încheiere a acestui articol să cităm cuvintele 
Sfintei Scripturi: Copii, este ceasul de pe urma, şi precum aţi 
auzit că vine antihrist, iar acum mulţi antihrişti s-au arătat; 
de aici cunoaştem noi că este ceasul de pe urmă. Dintre noi au 
ieşit, dar nu erau de-ai noştri, căci de-ar fi fost de-ai noştri, ar 
fi rămas cu noi; ci ca să se arate că nu sunt toţi de-ai noştri, de 
aceea au ieşit. (I Ioan 2, 18-19) 

O EPISTOLA ATHONITA 



Sinaxa Extinsă a Sfântului Munte Athos 



^ n ochii părinţilor din Sfântul Munte Athos, respectul 

I total pentru adevăr este una din primele îndatoriri pe 
care le impune iubirea pentru aproapele. Ei nu au nici 
o poziţie doctrinară aparte, ci mărturisesc pur şi simplu 
credinţa Bisericii Ortodoxe: „Biserica este una. Această Biserică 
una şi adevărată, care păstrează continuitatea vieţii ecleziale, adică 
unitatea Tradiţiei este Ortodoxia. A admite că această Biserică una şi 
adevărată nu există pe pământ în stare pură ci că ar fi parţial 
conţinută în diferite «ramuri», înseamnă... a nu avea credinţă în 
Biserică si în Capul acesteia". 

Fără ostentaţie, călugării athoniţi ţin ca această 
convingere să se înscrie în fapte. Nu pot aproba manifestări 
sau vorbe care ar implica o recunoaştere practică a „teoriei 
ramurilor". Unitatea creştinilor, care le e la fel de preţioasă ca 
oricărui alt creştin, nu poate fi împlinită decât prin alăturarea 
neortodocşilor la întregul şi plinătatea credinţei apostolice. Ea 
n-ar putea fi rodul unor compromisuri şi eforturi născute 
dintr-o aspiraţie omenească şi firească la unitate a unor oameni 
care nu dau două parale pe învăţătura încredinţată Bisericii. 

In materie de ecumenism, ca şi în viaţa duhovnicească, 
atitudinea Athosului este alcătuită din luciditate şi 

discernământ. 

Tradiţia spirituală a Muntelui Athos este în esenţa ei 
identică cu cea în care trăiau Părinţii şi, în particular, toţi 
vechii călugări din Apus, într-o perioadă în care schismele şi 
divizările nu distruseseră încă unitatea spirituală a Europei. 
Drept pentru care, redăm în cele ce urmează textul scrisorii 
Părinţilor athoniti referitoare la Documentul de la Balamand, 
ca pe un răspuns patristic la o problemă contemporană de o 
mare importanţă: 

Sanctităţii Sale, Patriarhul ecumenic, 
Părintele şi Stăpânul nostru, Bartolomeu 

Prea Sfinţite Părinte şi Stăpâne, 

Unirea Bisericilor sau pentru a vorbi mai precis, 
revenirea heterodocşilor la Biserica noastră, sfântă, 
sobornicească, apostolească şi ortodoxă este o dorinţă firească 
a noastră, ca să se împlinească rugăciunea Domnului: „ Toţi să 
fie una" (Ioan 17,21), rugăciune pe care o primim şi o 
împărtăşim total în sensul ei ortodox. După cum scrie 
profesorul J. Romanides: „Hristos se roagă aici pentru ca ucenicii 
Lui şi ucenicii ucenicilor Lui să fie una în perspectiva slavei Sale 
încă din această viaţă, ca mădulare ale Trupului Său, adică ale 
Bisericii...". Iată de ce, de fiecare dată când creştinii heterodocşi 
ne vizitează, deşi îi primim cu dragoste în Hristos şi le oferim 
ospitalitate, conştientizăm totuşi cu durere despărţirea noastră 
în credinţă şi imposibilitatea de a lega relaţii ecleziale cu ei. 

Schisma dintre ortodocşi şi anticalcedonieni şi apoi cea 
dintre ortodocşi şi occidentali constituie o adevărată tragedie, 
cu care nu trebuie să ne obişnuim şi s-o acceptăm liniştiţi şi 
resemnaţi. 

Aşadar, înţelegem eforturile care vizează unirea numai 
atunci când sunt făcute cu frica lui Dumnezeu şi în acord cu 
tradiţia ortodoxă, când ele nu rezultă în nici un caz din 

micşorarea sau anularea dogmelor ortodoxe şi nici din 
indiferenta tolerantă fată de mărturisirile strâmbe ale, 
heterodocşilor - pentru că o astfel de unire nu va fi o unire 
întru Adevăr, şi ca atare nu va fi niciodată acceptată cu 
adevărat de Biserică, nici binecuvântată de Dumnezeu. Aşa 
cum spun Sfinţii Părinţi: „Binele nu e bine decât când e bine 
făcut". 

Dimpotrivă, o astfel de falsă unire ar provoca noi 
schisme, noi dureri şi diviziuni în trupul astăzi unit al 
Ortodoxiei. In această privinţă am spune că, în faţa marilor 
schimbări care s-au produs în ţările de tradiţie ortodoxă şi în 
fata violentului curent care se manifestă sub diferite forme la 
scară mondială, Biserica Ortodoxă, care este una, sfântă, 
sobornicească şi apostolească, ar trebui, pe de-o parte, să 
consolideze coeziunea Bisericilor locale, având grijă de 
membrii ei răniţi şi restabilindu-i spiritual, şi, pe de altă parte, 
conştientă de ea însăşi, să predice puternic şi limpede, 
umanităţii decăzute, puterea mântuitoare, harul unic care-i 
aparţine. 

In acest duh urmărim, atât cât ne permite angajamentul 
monahal, manifestările şi dialogurile mişcării numită 
ecumenică şi constatăm când divizarea cuvântului adevărului, 
când compromisurile şi concesiile în chestiuni fundamentale 
de credinţă. 

Aşadar, actele şi declaraţiile reprezentanţilor Bisericilor 
ortodoxe ne-au pricinuit o adâncă mâhnire, pentru că sunt 
lucruri nemaiauzite şi total contrare credinţei noastre. 

Menţionăm mai întâi cazul Prea Fericitului Patriarh al 
Alexandriei, care a declarat cel puţin de două ori că noi, 
creştinii, ar trebui să-1 recunoaştem pe Mahomed ca profet! - şi 
nimeni până astăzi nu 1-a criticat pe acest Patriarh aşa de grav 
rătăcit, care a continuat să conducă destinele Bisericii sale ca şi 
cum nimic nu s-ar fi întâmplat. Părăsim, deci, limitele 
sincretismului pancreştin şi intrăm în sincretismul tuturor 

religiilor! 

In al doilea rând, vă aducem la cunoştinţă cazul 
Patriarhului Antiohiei care, fără consimţământul unanim 
ortodox, a intrat în comuniune liturgică cu anticalcedonienii 
Antiohiei, fără să se fi găsit cea mai mică soluţie la foarte 
gravele probleme ale acceptării lor de către Sinoadele 
ecumenice posterioare Sinodului III şi, mai ales, Sinodului de 
la Calcedon, care constituie o temelie de nezdruncinat a 
Ortodoxiei. 

Din nefericire, nici în acest caz n-am văzut proteste din 
partea vreunei Biserici ortodoxe. 

Dar motivul cel mai serios de nelinişte este brusca şi 
inadmisibila schimbare de atitudine a ortodocşilor, aşa cum 
reiese din conţinutul declaraţiei comune de la Balamand din 
iunie 1993 a Comisiei mixte pentru dialog între ortodocşi şi 
romano-catolici, care adoptă teze antiortodoxe şi asupra căreia 
ţinem în mod special să atragem atenţia Sanctităţii Voastre. 

Pentru a începe, se cuvine să recunoaştem că declaraţiile 
pe care Sanctitatea Voastră le-a dat din când în când în 
privinţa uniatismului, considerat un obstacol de neocolit în 
calea dialogului dintre ortodocşi şi romano-catolici - ne-au 
liniştit. 

Textul în cauză dă, cu toate acestea, impresia că 
declaraţiile Voastre au fost ocolite, că uniatismul beneficiază 
de amnistie şi se vede chiar invitat la masa Dialogului 
Teologic, în ciuda respingerii categorice din partea Conferinţei 
panortodoxe din Rodos: „Iată de ce am hotărât să pretindem, ca o 
condiţie prealabilă pentru reluarea dialogului, ca toţi agenţii şi 
propagandiştii uniatismului de la Vatican să fie îndepărtaţi definitiv 
din ţările ortodoxe, şi ca toate Bisericile numite unite să fie supuse şi 
încorporate Bisericii Romei, deoarece uniatismul şi dialogul sunt 
absolut incompatibile" . Pentru a ne justifica neliniştea, vom 
aduce ca dovadă, între altele, articolul înalt Prea Sfinţitului 
mitropolit Demetriados K. Hristodulos, apărut în „Biserica 

Pireului", din care vom cita câteva fragmente. 

Dar tezele ecleziastice ale acestui document provoacă 
încă un şi mai mare scandal, Sanctitate. Vom menţiona 
rătăcirile cele mai strigătoare la cer. 

Citim în articolul 10: „Ca reacţie la Biserica Catolică ce, 
pretinzându-se unica depozitară a mântuirii, îşi exersa eforturile 
misionare în detrimentul ortodocşilor - Biserica Ortodoxă, la rândul 
ei, a adoptat aceeaşi concepţie, potrivit căreia numai la ea se găseşte 
mântuirea. Pentru a asigura mântuirea «fraţilor rătăciţii», ajungea 
chiar să-i reboteze pe creştini, uitând exigenţele libertăţii religioase a 
persoanelor şi a actelor de credinţă, exigenţe la care epoca respectivă 
era puţin sensibilă". 

Noi, ortodocşii, nu vom putea admite niciodată un astfel 
de punct de vedere, dat fiind faptul că Sfânta noastră Biserică 
Ortodoxă nu a început să se creadă singura depozitară a 
mântuirii ca reacţie la uniatism, ci cu mult înainte de el, încă 
din epoca în care, din motive dogmatice, s-a produs schisma. 
Biserica Ortodoxă nu i-a aşteptat pe uniaţi pentru a înţelege că 
ea este continuatoarea autentică a Bisericii una, sfântă, 
sobornicească şi apostolească a lui Hristos, pentru că ea a avut 
întotdeauna conştiinţa că papismul e o erezie. Dacă n-a folosit 
prea des acest termen de „erezie", a făcut-o dintr-un motiv 
explicat de Sfântul Marcu al Efesului: „Latinii nu sunt numai 
schismatici, ci eretici, iar dacă Biserica n-a proclamat acest lucru 
foarte clar a fost pentru că naţiunea lor era mult mai numeroasă şi 
mai puternică decât a noastră... înaintaşii noştri n-au vrut să-i 
zdrobească pe latini ridiculizându-i şi stigmatizându-i cu numele de 
eretici pentru că deşi îi aşteptau să se întoarcă, făceau toate eforturile 
să le menajeze prietenia". 

Atunci când uniaţii şi misionarii Romei au năvălit în 
Anatolia noastră pentru a-i converti, mai ales prin mijloace 
dubioase, pe ortodocşii slăbiţi de grele încercări - tactică mult 
folosită şi astăzi de ei, Ortodoxia a trebuit să predice adevărul 
nu pentru a face prozelitism de tip roman, ci pentru a-şi 

proteja turma. 

Astfel, Sfântul Fotie a denunţat de mai multe ori Filioque 
ca o erezie şi pe adepţii ei ca rău-mărturisitori (kakodocşi). 

Sfântul Grigorie Palama spune despre occidentalul 
Varlaam că, venit la Ortodoxie, n-a arătat „ca să spunem aşa nici 
un semn de sfinţire primit de la Biserica noastră, care ar fi putut 
şterge păcatele cu care a venit". 

Este clar că Sfântul Grigorie îl consideră pe Varlaam un 
eretic care are nevoie de harul sfinţitor pentru a intra în 
Biserica Ortodoxă. 

Formula utilizată în articolul 10 aruncă pe nedrept vina 
asupra Bisericii Ortodoxe, pentru a o atenua pe cea a 
susţinătorilor papismului. Când i-au rebotezat ortodocşii pe 
romano-catolici şi pe uniaţi independent de voinţa lor, 
călcându-le în picioare libertatea religioasă? Şi dacă există 
excepţii, ortodocşii care au semnat acest text n-ar fi trebuit să 
uite că cei care au fost rebotezaţi „independent de voinţa lor" 
erau urmaşii ortodocşilor care fuseseră uniţi cu forţa, cum a 
fost cazul în Polonia, Ucraina şi Transilvania! (vezi articolul 
11). 

Citim în articolul 13: „De fapt, mai ales după conferinţele 
panortodoxe şi al doilea Conciliu al Vaticanului, redescoperirea şi 
punerea în valoare, atât de către ortodocşi cât şi de către catolici, a 
Bisericii drept comuniune au schimbat radical perspectivele şi deci şi 
atitudinile fundamentale. Ambele părţi au recunoscut că ceea ce 
Hristos a încredinţat Bisericii Sale - profesia de credinţă apostolică, 
împărtăşirea cu aceleaşi taine, mai ales preoţia unică celebrând jertfa 
unică a lui Hristos, succesiunea apostolică a episcopilor - nu poate fi 
considerat proprietatea exclusivă a uneia singure dintre Bisericile 
noastre. în acest sens este evident că orice rebotezare este exclusă". 

Redescoperirea Bisericii drept comuniune are desigur 
sens pentru romano-catolici care, în faţa impasului în care se 
găseau din cauza eclesiologiei lor absolutiste, au fost 
constrânşi să se întoarcă, printr-un joc dialectic, spre caracterul 

comunitar al Bisericii. Aşadar, alături de o extremă, aceea a 
puterii absolute, ei pun altă extremă, aceea a puterii colegiale, 
aşezându-se întotdeauna, în acest du-te vino, pe aceeaşi bază 
antropocentrică. Biserica Ortodoxă, dimpotrivă, a avut 
întotdeauna şi conservă conştiinţa de a fi nu o simplă 
comuniune, ci o comunitate teandrică sau, cum spune Sfântul 
Grigorie Palama în „Tratatul despre purcederea Sfântului 
Duh" (2,78), o „comuniune de îndumnezeire". Or, 
comuniunea de îndumnezeire nu este numai necunoscută, dar 
ea este teologic incompatibilă cu teologia romano-catolică, care 
refuză să accepte energiile create ale lui Dumnezeu, singurele 
prin care această comuniune poate exista. 

Acestea fiind zise, constatăm cu cea mai mare tristeţe că, 
în articolul cu pricina, sfânta noastră Biserică Ortodoxă este 
pusă la egalitate cu Biserica Romano-Catolică rău- 
mărturisitoare. 

Sunt trecute cu vederea gravele diferenţe teologice - 
Filioque, primatul papal, infailibilitatea, harul creat etc. - şi este 
fabricată o unire artificială fără cel mai mic acord asupra 
dogmelor. 

Aşadar se dovedesc adevărate previziunile care anunţau 
unirea planificată de Vatican şi în care, de voie, de nevoie, se 
vor găsi angajaţi ortodocşii - cum spunea Sfântul Marcu al 
Efesului. Aceştia din urmă se găsesc, de fapt, şi astăzi în 
situaţii politice şi naţionale extrem de dificile, fiind supuşi 
uneori unor state cu altă religie. Unirea va fi deci accelerată şi 
realizată fără acordul asupra diferenţelor dogmatice. Planul în 
cauză constă în a pecetlui unirea fără a se ţine cont de 
divergenţe, printr-o recunoaştere reciprocă a Tainelor şi a 
succesiunii apostolice a fiecărei Biserici, şi realizarea 
intercomuniunii, la început limitată, apoi lărgită. După care va 
rămâne să fie pusă problema diferenţelor dogmatice, 
considerate teologumene. 

Or, dacă unirea s-a făcut, ce sens va mai avea discutarea 

divergenţelor teologice? 

Roma ştie foarte bine că ortodocşii nu vor accepta 
niciodată învăţătura ei heterodoxă. Experienţa încercărilor de 
unire făcute până acum a demonstrat-o. In consecinţă, ea pune 
pe picioare o unire pe deasupra diferenţelor, sperând că 
elementul dominant (omeneşte vorbind; şi aici, ca întotdeauna, 
punctul de vedere romano-catolic este pur uman şi 
antropocentric) va absorbi cu timpul pe cel mai slab, adică 
Ortodoxia. 

Profesorul Jean Romanides a prevăzut această metodă 
într-un articol apărut în februarie 1966 în „The Orthodox 
Witness" sub titlul: „Mişcarea de unificare şi ecumenismul 
popular". 

Am vrea să-i întrebăm pe semnatarii ortodocşi de la 
Balamand: Filioque, primatul, infailibilitatea, purgatoriul, 
imaculata concepţiune, harul creat, aparţin mărturisirii de 
credinţă a Apostolilor? E posibil ca noi, ortodocşii, să le 
recunoaştem romano-catolicilor o credinţă şi o mărturisire 
apostolică, în ciuda tuturor acestor lucruri? 

Aceste grave devieri teologice ale Romei sunt sau nu 
erezii? Dacă da, după cum au judecat Sinoadele şi Sfinţii 
Părinţi, nu înseamnă că Tainele şi succesiunea apostolică a 
unor astfel de heterodocşi sunt absolut invalide? 

Poate exista plinătatea harului acolo unde nu există 
plinătatea Adevărului? II putem separa pe Hristos de 
Adevărul Său din Taine şi din succesiunea apostolică? 

Succesiunea apostolică a fost invocată la început de 
Biserică doar ca o confirmare suplimentară şi istorică a 
păstrării şi salvării Adevărului de-a lungul timpului. Cu toate 
acestea, atunci când chiar adevărul este alterat, ce sens mai 
poate avea păstrarea unei succesiuni apostolice pur formale şi 
exterioare? Marii ereziarhi n-aveau, cei mai mulţi, o astfel de 
succesiune? Dar cum putem să credem măcar pentru o clipă că 
aveau har? 

Şi cum putem să considerăm două Biserici ca „Biserici 
surori" nu datorită originii lor comune dinainte de schismă, ci 
datorită pretinsei lor mărturisiri comune, harului sfinţitor şi 
preoţiei neîntrerupte, trecând cu vederea prăpastia dogmatică 
dintre ele? 

Ce ortodox ar putea accepta infailibilitatea, primatul, 
puterea jurisdicţională a Papei „care se întinde asupra întregii 
Biserici" şi pe şeful politico-religios al statului Vatican ca 
succesor autentic al Apostolilor? 

Nu ar fi aceasta o negare a credinţei şi a tradiţiei 
Apostolilor? 

Sau, poate, semnatarii acestui text ignoră că mulţi 
romano-catolici de astăzi gem sub talpa Papei şi a sistemului 
său eclezial scolastic şi antropocentric şi că doresc să se 
reapropie de Ortodoxie? 

Şi cum s-ar putea ca aceste suflete frământate spiritual, 
care doresc sfântul botez, să nu fie primite în Ortodoxie, sub 
falsul pretext că acelaşi har s-ar găsi în ambele părţi? Nu se 
cuvine să le fie respectată libertatea religioasă, cum pretinde în 
alte locuri declaraţia în chestiune, şi să li se ofere botezul 
ortodox? Cum ne vom apăra în faţa Domnului pentru faptul 
de a fi refuzat plinătatea harului unor suflete care, după lungi 
ani de luptă şi de căutări personale, au ajuns să dorească 
sfântul botez al Bisericii noastre ortodoxe, una, sfântă, 
sobornicească şi apostolească? 

Declaraţia citează la articolul 14 cuvintele Papei Ioan 
Paul al II-lea: „Efortul ecumenic al Bisericilor surori din Orient şi 
Occident, fondat pe dialog şi rugăciune, caută o comuniune perfectă 
şi totală care să nu fie nici absorbţie, nici fuziune, ci întâlnire în 
adevăr şi dragoste" (cf Slavorum Apostoli, n.27). 

Cum poate avea loc unirea întru adevăr câtă vreme 
diferenţele dogmatice sunt ocolite şi cele două Biserici sunt 
calificate Biserici surori în ciuda acestor diferente? 

Adevărul Bisericii nu poate fi împărţit, pentru că el este 

însuşi Hristos. Acolo unde există divergenţe de dogmă nu 
poate exista unitate în Hristos. 

Istoria Bisericii ne învaţă că numai Bisericile ortodoxe au 
fost întotdeauna surori între ele, dar niciodată Biserica 
Ortodoxă n-a fost soră cu Bisericile heterodoxe, oricare ar fi 
fost gradul lor de rătăcire în credinţă (kakodoxie). 

Suntem îndreptăţiţi să ne întrebăm dacă sincretismul 
religios şi minimalismul dogmatic, produse ale secularizării 
umanocentrice, n-au influenţat gândirea celor care au semnat 
un astfel de text. 

Este evident că acest document, poate pentru prima oară 
din partea ortodocşilor, adoptă teza că cele două Biserici, 
Ortodoxă şi Romano- Catolică, constituie Biserica una şi sfântă 
sau că sunt două expresii legitime ale ei. 

Este din păcate tot prima oară când ortodocşii recunosc 
oficial o formă a tezei ramurilor. 

Să ne fie permisă exprimarea profundei noastre mâhniri 
în faţa acestui fapt, mai ales în măsura în care această teorie 
intră în conflict categoric cu tradiţia Ortodoxiei şi conştiinţa de 
sine pe care întotdeauna a avut-o până în zilele noastre. 

Ca mărturie a acestei conştiinţe de sine ortodoxe, potrivit 
căreia Biserica noastră este Biserica una şi sfântă, avem multe 
autorităţi recunoscute de întreaga ortodoxie. 

Astfel Sinoadele de la: 

I. Constantinopol din 1341 

II. Constantinopol din 1583 

III. Constantinopol din 1722 

IV. Constantinopol din 1727 

V. Constantinopol din 1838 

VI. Enciclica celor patru patriarhi ai Orientului şi 
respectiv, a Sinoadelor lor din 1848 

VII. Constantinopol din 1895 

au mărturisit că numai Sfânta noastră Biserică Ortodoxă 
constituie Biserica Una şi Sfântă. 

Sinodul din 1895 de la Constantinopol rezumă toate 
sinoadele anterioare: „Aşadar, Biserica Ortodoxă a Orientului se 
mândreşte pe drept în Hristos că este Biserica celor şapte Sinoade 
Ecumenice şi a primelor nouă veacuri ale creştinismului şi în 
consecinţă, Biserica una sfântă, sobornicească şi apostolească a lui 
Hristos, stâlpul şi temelia adevărului. Biserica Romană este biserica 
inovaţiilor, a falsificării scrierilor Părinţilor Bisericii; este Biserica 
falsei interpretări a Sfintei Scripturi şi a hotărârilor Sfintelor 
Sinoade. Iată de ce este total îndreptăţită respingerea ei, atâta timp 
cât va persista în rătăcire. Pentru că, aşa cum spune dumnezeiescul 
Grigorie de Nazians: «Mai bine un război demn de laudă decât o 
pace care ne separă de Dumnezeu»" . 

Tot o astfel de doctrină predicau reprezentanţii 
Bisericilor Ortodoxe la Consiliul Ecumenic al Bisericilor unde 
participau eminenţi teologi ortodocşi, ca părintele G. 
Florovsky. Astfel, la Conferinţa de la Londra (1952), el a 
declarat: „Am venit aici nu pentru a critica alta Biserici, ci pentru a 
le ajuta să vadă adevărul, pentru a le lumina cugetarea într-un mod 
frăţesc, informându-le despre învăţătura Bisericii una, sfântă, 
sobornicească şi apostolească, care este Biserica greco-ortodoxă, 
neschimbată din epoca apostolică". 

Şi la Evanston în 1954, delegaţii ortodocşi proclamară: „în 
concluzie, trebuie să ne declarăm convingerea profundă că numai 
sfânta Biserică Ortodoxă a păstrat credinţa transmisă o dată pentru 
totdeauna sfinţilor în toată plinătatea şi puritatea ei; şi asta nu 
datorită meritului nostru omenesc, ci pentru că i-a plăcut lui 
Dumnezeu să păstreze «această comoară în vase pământeşti, pentru 
ca revărsarea darului să vină de la Dumnezeu" . 

La New Delhi, în 1961, acelaşi ecou: „Unitatea a fost ruptă 
şi trebuie recucerită. De fapt, Biserica Ortodoxă nu este o confesiune 
între altele, nici una dintr-o multitudine. Pentru ortodocşi, Biserica 
Ortodoxă este, în sine, Biserica. Biserica Ortodoxă este profund 
creştină că temelia ei lăuntrică şi învăţătura ei coincid cu mesajul 
apostolic şi cu tradiţia Bisericii primare, neîmpărţite. Biserica 

Ortodoxă se află în continuitatea neîntreruptă şi niciodată distrusă a 
preoţiei harice, a vieţii şi credinţei în Taine. Succesiunea apostolică a 
demnităţii episcopale şi a preoţiei sacramentale este, pentru 
ortodocşi, cu adevărat esenţială şi de aceea reprezintă un criteriu 
indispensabil al existenţei Bisericii în general. Potrivit convingerii 
sale intime şi având conştiinţa propriei sale întemeieri, Biserica 
Ortodoxă consideră că ocupă un loc aparte şi excepţional în sânul 
creştinătăţii dezbinate; ea este purtătoarea şi martora tradiţiei 
Bisericii primare neîmpărţite, din care provin prin reducere sau 
separare toate confesiunile creştine existente". 

Am putea să mai prezentăm aici mărturii ale teologilor 
ortodocşi cei mai distinşi şi mai recunoscuţi. Ne vom mulţumi 
cu unul dintre aceştia, Părintele Dumitru Stăniloae, teolog 
cunoscut nu numai pentru ştiinţa sa, ci şi pentru lărgimea sa 
de vederi şi perspectiva unui ecumenism înţeles în sens 
ortodox. 

In mai multe locuri din remarcabila carte Pentru un 
ecumenism ortodox (Le Piree, 1976), Părintele Dumitru face 
aluzii la temele abordate de Declaraţia Comună, pe care le 
tratează însă potrivit mărturisirii ortodoxe. Citatele vor 
evidenţia discordanta dintre tezele Declaraţiei şi credinţa 
noastră ortodoxă. 

„Pară unitatea credinţei şi fără comuniunea cu acelaşi Trup şi 
Sânge ale Cuvântului întrupat, nu va exista Biserică în adevăratul 
sens al termenului. (...) Cu alte cuvinte, iconomia permite validarea 
unei taine săvârşite în afara Bisericii pentru acela care intră în 
comuniune deplină de credinţă cu membrii Bisericii Ortodoxe şi 
devine un membru al ei. (...) în concepţia romano-catolică, Biserica 
nu este atât un organism spiritual al cărui cap este Hristos, ci mai 
degrabă o organizaţie juridică care nu trăieşte în dimensiunea 
divină, ci în planul «supranaturalului» şi al graţiei create. (...)" 

Unitatea de credinţă joacă un rol indispensabil în 
păstrarea acestei unităţi, pentru că ea leagă absolut toţi 
membrii Bisericii cu Hristos şi între ei.(. . .) 

„ Toţi cei care nu-l mărturisesc pe Hristos în întregime, ci doar 
parţial, nu pot realiza comuniunea totală nici cu Biserica, nici între 
ei. (. . .) Cum ar putea catolicii să se unească într-o euharistie comună 
cu ortodocşii din moment ce ei cred că sunt uniţi mai mult prin Papa 
decât prin dumnezeiasca împărtăşanie? Ar putea dragostea să se 
reverse dinspre Papă spre lume? Acea dragoste care se revarsă din 
Hristos aflat în Sfânta împărtăşanie? (...) E suficient să recunoaştem 
faptul că Ortodoxia, ca trup deplin al lui Hristos, vrea să primească 
în sânul său părţile care s-au despărţit de ea..." 

N-ar putea exista, se înţelege, două trupuri depline ale lui 
Hristos! 

Suntem pe deplin stupefiaţi Sanctitate, să vedem că 
ortodocşii fac aceste concesii tocmai în momentul în care 
romano-catolicii nu numai că-şi menţin ecleziologia 
papocentrică, dar chiar o întăresc şi mai mult. 

Conciliul II Vatican, se ştie, departe de a diminua 
primatul şi infailibilitatea, dimpotrivă le-a mărit. Profesorul 
Ioan Kamiris scria: „Bine cunoscutele pretenţii latine la monarhia 
absolută a Papei nu numai că nu şi-au pierdut nimic din forţă atunci 
când au fost ascunse la Conciliul II de la Vatican, sub masca 
colegialităţii episcopilor; dimpotrivă, chiar prin asta ele s-au întărit, 
şi actualul papă nu ezită ca, din când în când, să le pună în evidenţă 
cu multă emfază". 

Or, textul enciclicei papale din 28 mai 1992 „Către 
Episcopii Bisericii Catolice" recunoaşte ca singură Biserică 
„catolică" (universală) pe cea de la Roma şi pe Papa ca 
singurul episcop catolic, universal. Biserica Romei şi episcopul 
său constituie „esenţa" întregii Biserici. Toate celelalte Biserici 
locale şi episcopii lor reprezintă doar expresii ale „prezenţei" 
şi „puterii" imediate ale Episcopului Romei şi a Bisericii sale, 
care determină „din interior caracterul de eclezialitate al tuturor 
Bisericilor locale". 

Bisericile ortodoxe, după acest text al Papei, datorită 
faptului că nu îi sunt supuse, nu au nici un fel de caracter 

eclezial. Şi nu trebuie considerate decât „biserici parţiale" 
(„Verdienen den Titel «Teikirchenu»" - „Merită numele de Biserici 
parţiale"). 

„Directorul pentru aplicarea principiilor şi normelor 
ecumenismului" reia explicit aceeaşi ecleziologie. Acest 
„Director" al Bisericii Romano-Catolice a fost prezentat de 
Cardinalul Casssidy la reuniunea episcopilor romano-catolici 
(10-15 mai 1993) în prezenţa necatolicilor şi ortodocşilor. Se 
subliniază în acest document că romano-catolicii „păstrează 
convingerea fermă că unica Biserică a lui Hristos este Biserica 
Catolică", guvernată de succesorul lui Petru şi de episcopii care 
sunt în comuniune cu el (Lumen Gentium, 8; § 17), în măsura în 
care „colegiul episcopilor are drept cap pe Episcopul Romei, ca 
succesor al lui Petru" (§ 14). 

Găsim în acelaşi text multe cuvinte frumoase despre 
necesitatea de a dezvolta dialogurile ecumenice, educaţia 
ecumenică - evident pentru a „tulbura apele" şi a-i prinde pe 
ortodocşii naivi în cursa metodei unioniste planificate de 
Vatican şi urmate cu succes - adică subordonarea faţă de 
Roma. 

Această metodă este descrisă astfel de textul despre care 
vorbim: „Au fost admise drept criterii ale lucrării ecumenice în 
comun: pe de o parte, recunoaşterea reciprocă a botezului şi 
introducerea de simboluri comune ale credinţei în experienţa 
liturgică; pe de altă parte, colaborarea pentru educaţia ecumenică, 
rugăciunea comună şi lucrarea pastorală comună, astfel încât să 
trecem de la conflict la coexistenţă, de la coexistenţă la cooperare, de 
la cooperare la participare şi de la participare la comuniune". 

Cel mai grav este că astfel de texte pline de ipocrizie sunt 
apreciate, în general, de ortodocşi ca pozitive. 

Suntem îndureraţi să constatăm că pe logica romano- 
catolică a acestui text se bazează şi declaraţia comună de la 
Balamand. 

Ne întrebăm, deci, dacă aceste ultime evoluţii nu-i 

justifică de fapt pe cei care propovăduiau că, în astfel de 
condiţii, dialogurile sub diferite forme se desfăşoară, în 
instanţă, în detrimentul Ortodoxiei. 

înalt Prea Sfinţite Părinte şi Stăpâne, 

Din punct de vedere omenesc, romano-catolicii au 
obţinut prin acest text, recunoaşterea, din partea anumitor 
ortodocşi, a Bisericii lor drept continuatoarea legitimă a 
Bisericii UNA SANCTA, având plinătatea Adevărului, a 
Harului, a Preoţiei, a Tainelor, a Succesiunii Apostolice. 

Cu toate acestea succesul se întoarce împotriva lor, 
pentru că le ia orice posibilitate de a se pocăi, de a recunoaşte 
şi a depăşi grava lor slăbiciune ecleziologică şi dogmatică. 

Iată de ce concesiile făcute de ortodocşi nu mai sunt, în 
esenţă şi în realitate, rodul dragostei. Ele nu fac bine nici 
catolicilor, nici ortodocşilor. 

Ele fac să treacă „nădejdea Evangheliei" (Coloseni 1,23) 
de la Hristos Dumnezeul-Om, la idolul om-dumnezeu, adică 
Papa umanismului occidental. 

Suntem obligaţi, spre binele romano-catolicilor, ca şi al 
întregii lumi, pentru care neprihănita ortodoxie este ultima 
nădejde, să nu acceptăm niciodată unirea, nici recunoaşterea 
Bisericii Romano-Catolice ca „biserică soră" sau a Papei ca 
episcop canonic al Romei, sau a Bisericii Romei ca posesoare a 
unei succesiuni apostolice canonice, a Preoţiei şi a Tainelor, 
fără ca ea să respingă explicit Filioque, infailibilitatea, 
primatul, harul creat şi celelalte mărturisiri strâmbe 
(kakodoxii) pe care nu le vom privi niciodată ca pe nişte 
diferenţe nesemnificative sau teologumene, pentru că ele 
alterează iremediabil caracterul teandric al Bisericii şi sunt 
blasfemii. 

Caracteristice sunt şi aceste afirmaţii de la Vatican II: 

- „Pontiful roman, ca succesor al lui Petru, este principiul 
perpetuu şi vizibil, fundamentul unităţii atât al episcopilor, cât şi al 
masei credincioşilor. 

- Această supunere religioasă a voinţei şi inteligenţei trebuie să 
se manifeste într-un fel special în ceea ce priveşte magisteriul, 
autoritatea autentică de învăţător a Pontifului Roman, chiar şi 
atunci când nu predică ex cathedra. 

- Pontiful roman, şeful colegiului episcopilor, posedă această 
infailibilitate în virtutea investirii sale, atunci când, în calitatea sa de 
păstor şi de învăţător suprem al tuturor credincioşilor, care îi 
întăreşte în credinţă pe fraţii săi (cf. Luca 22,32), proclamă şi 
hotărăşte învăţătura de credinţă sau de morală. Iată de ce hotărârile 
sale sunt numite pe drept cuvânt definitive prin ele însele şi nu prin 
consimţământul Bisericii; ele sunt de fapt rostite cu asistenţa 
Sfântului Duh, care i-afost promis personal preafericitului Petru, nu 
au nevoie de nici o altă aprobare şi nu admit nici un apel la o altă 
instanţă. Pontiful roman se pronunţă deci nu în nume personal, ci el 
expune sau apără credinţa catolică în calitate de învăţat suprem al 
Bisericii universale, în care află harisma infailibilităţii Bisericii 
înseşi. 

- Pontiful roman, în virtutea funcţiei sale de Vicar al lui 
Hristos şi de Păstor al întregii Biserici, are asupra acesteia o putere 
deplină, supremă şi universală, pe care o poate exersa oricând în 
deplină libertate... Este nul Sinodul ecumenic care nu a fost 
confirmat sau cel puţin acceptat ca atare de succesorul lui Petru şi 
este o prerogativă a pontifului roman convocarea, prezidarea şi 
confirmarea acestor Sinoade" . 

Sanctitate, toate aceste cuvinte nu sună în urechile 
ortodocşilor ca nişte hule împotriva Sfântului Duh şi 
împotriva dumnezeiescului întemeietor al Bisericii, Domnul 
nostru Iisus Hristos, singurul Cap veşnic şi infailibil al 
Bisericii, singurul care asigură unitatea Bisericii? Nu răstoarnă 
în întregime ecleziologia evanghelică, divino-umană şi 
duhovnicească a Ortodoxiei? Nu-1 supun omului pe 
Dumnezeul-om? 

Cum să înţelegem şi să trăim împreună în acest duh fără 
a ne pierde credinţa şi mântuirea? 

Iată de ce, rămânând credincioşi tradiţiilor primite de la 
Sfinţii Părinţi, nu vom recunoaşte niciodată Biserica romană, 
cel puţin în forma în care există ea astăzi, ca întruchipând 
împreună cu a noastră - Biserica una, sfântă, sobornicească şi 
apostolească a lui Hristos. 

Pe de altă parte considerăm necesar ca, printre 
diferenţele teologice, să fie subliniată deopotrivă problema 
distincţiei dintre fiinţa şi energiile lui Dumnezeu şi caracterul 
necreat al energiilor dumnezeieşti, pentru că dacă harul e 
creat, aşa cum propovăduiesc romano-catolicii, mântuirea 
noastră e zădărnicită, şi tot astfel îndumnezeirea omului, iar 
Biserica încetează de a mai fi o comuniune de îndumnezeire, 
coborând la nivelul unei organizaţii legalo-canonice. 

Pentru toate aceste lucruri, ne căutăm adăpost cu sufletul 
îndurerat la Voi, părintele nostru spiritual, şi vă rugăm 
insistent, cu profundă veneraţie să vă luaţi răspunderea acestei 
probleme, cu prudenţa şi sensibilitatea pastorală care vă 
caracterizează să nu acceptaţi textul de la Balamand şi, în 
general, să faceţi tot ce vă stă în putinţă pentru a preveni 
consecinţele neplăcute pe care le va avea pentru unitatea 
panortodoxă eventuala adoptare a acestui text, fie şi de numai 
câteva Biserici. 

Cerem totodată sfintele voastre rugăciuni către Dumnezeu, 
pentru ca şi noi înşine, smeriţi călugări şi sihastri ai Sfântului Munte 
- în această epocă de confuzie spirituală, de compromisuri cu lumea 
şi de slăbire a înţelesurilor ortodoxe şi dogmatice - să putem rămâne 
supuşi până la moarte „dreptarului învăţăturii" (Romani 6,17) pe 
care am primit-o de la Sfinţii Părinţi, oricât ne-ar costa acest lucru. 

Vă sărutăm dreapta cu cea mai adâncă veneraţie. 

Toţi reprezentanţii în Sfânta Sinaxă şi stareţii celor douăzeci de 
mănăstiri de la Sfântul Munte Athos Kareya, 8 decembrie 1993 

SFANŢUL IOAN DE KRONŞTADT ŞI 
PAPISMUL ROMANO-CATOLIC* 

Arhiepiscopul Averchie Jordanvilski 



A^ n vremurile pe care le trăim, când apar atâtea 

I discursuri amăgitoare despre aşa-zisa „unire a 
bisericilor", când mişcarea ecumenică se extinde şi se 
consolidează, trezind entuziasmul multora din cei ce se adună 
periodic la sesiunile „Conciliului universal al Vaticanului", ar 
fi timpul ca toţi drepţii creştini ortodocşi să-şi amintească ce 
părere avea despre papismul romano-catolic marele nostru 
cuvios şi făcător de minuni, Sfântul Ioan din Kronştadt. 

Iată ce scrie el în lucrarea sa „Gânduri despre Biserică": 
„Nici una din confesiunile Credinţei creştine, în afară de cea 
Ortodoxă, nu-l poate conduce pe un creştin la deplinătatea vieţii 
creştineşti sau a sfinţeniei şi la curăţirea desăvârşită de păcate şi la 
neputreziciune" , deoarece celelalte confesiuni ne-ortodoxe „ţin 
nedreptatea drept adevăr" (Romani 1, 18), au amestecat deşartă 
înţelepciune şi minciuna cu adevărul şi nu sunt înzestrate cu acele 
mijloace de purificare, renaştere, primenire, dăruite de Dumnezeu 
Bisericii Ortodoxe. Practica de secole transmisă prin istoria Bisericii 
Ortodoxe şi altor culte a demonstrat şi demonstrează aceasta cu o 



Arhiepiscopul Averchie Jordanvilski, Marea apostazie, M-rea Slătioara, 1996, p.36. 

uimitoare claritate. Gândiţi-vă la mulţimea sfinţilor Bisericii noastre, 
de mai înainte şi din timpurile prezente şi absenţa lor în cultele 
catolic şi protestant, după separarea respectiv îndepărtarea lor de 
Biserica Ortodoxă". 

Iată extraordinarele cuvinte ale Sfântului Ioan, îndreptate 
parcă anume împotriva ultimei rezoluţii „ecumenice" a 
Conciliului de la Vatican: „Există numeroase confesiuni separate ale 
creştinismului, cu diverse structuri externe şi interne, cu diverse 
opinii şi teorii, adesea contrare adevărului dumnezeiesc al 
Evangheliei, predaniei Sinoadelor locale şi universale şi ale Sfinţilor 
Părinţi. Ele nu pot fi considerate ca adevărate şi salvatoare din cauza 
indiferenţei faţă de credinţă sau considerarea fiecărei credinţe drept 
egal de mântuitoare, ceea ce duce la necredinţă şi apostazie, la 
neglijenţă în îndeplinirea pravilelor şi canoanelor Sfintei Tradiţii, la 
răceala creştinilor unul faţă de altul. " 

„Simone, Simone, iată satana v-a cerut să vă cearnă ca pe 
grâu" (Luca 22, 31). El, satana, a făcut şi face acestea, adică a 
generat schisma şi ereziile. Urmaţi cu stricteţe Unica, Dreapta 
Credinţă şi Sfântă Biserică: „Este un Domn, o credinţă, un 
botez, un Dumnezeu şi Tatăl tuturor" (Efes. 4, 5). 

In ce constă superioritatea nemărginită a Bisericii noastre 
Ortodoxe? 

Biserica Ortodoxă întrece toate „bisericile" ne-ortodoxe, 
în primul rând prin adevărul său, prin ortodoxismul său 
păstrat şi cucerit cu sângele Apostolilor, Ierarhilor, 
Mucenicilor, Cuvioşilor şi al tuturor Sfinţilor. In al doilea rând, 
prin aceea că în modul cel mai sigur conduce spre mântuire pe 
cea mai netedă cale; că în mod sigur curăţeşte şi sfinţeşte, 
primeneşte prin mijlocirea ierarhiei, a sfintelor slujbe şi a 
posturilor; în al doilea rând, în modul cel mai reuşit învaţă 
cum să fim pe placul lui Dumnezeu şi să ne mântuim sufletele; 
ne îndrumă spre pocăinţă, îndreptare, rugăciune, preamărire, 
proslăvire. Unde mai găsiţi astfel de rugăciuni, imnuri de 

slavă, de recunoştinţă şi implorare, o slujbă bisericească atât de 
minunată, ca în Biserica Ortodoxă? Nicăieri. 

Cât de viguros şi expresiv vorbeşte Sfântul Ioan despre 
totala absurditate a quintesenţei sistemului dogmatic papist - 
dogma greşită despre primatul papei de la Roma, în calitate de 
locţiitor infailibil a lui Hristos. 

Iată cuvintele sale: „Iată, Eu cu voi sunt în toate zilele, până 
la sfârşitul veacului". însuşi Domnul este veşnic prezent în Biserica 
Sa - pentru ce ne trebuie un locţiitor-papă? Poate fi oare omul 
păcătos un locţiitor al Domnului? - Nu poate. Locţiitor al Ţarului, 
locţiitor al Patriarhului poate că există, însă locţiitor, înlocuitor al 
Domnului, al împăratului fără de început şi Cârmuitorul Bisericii, 
nu poate fi nimeni. Cu adevărat, catolicii se înşeală. Doamne, fă-i să 
înţeleagă cât de ridicoli sunt cei ce afirmă acest lucru, fiind 
împresuraţi de mândrie ca de o salbă. " 

Din această „dogmă" greşită şi păgubitoare, după opinia 
Sfântului Ioan, îşi trage obârşia, ca dintr-o rădăcină, tot răul în 
papism. 

„Cel mai dăunător lucru în creştinism, spune el, în această 
religie cerească revelată de Dumnezeu, e primatul omului în Biserică, 
de pildă, al papei şi falsei sale infailibilităţi. Tocmai în această dogmă 
a infailibilităţii şi constă cea mai mare greşeală, pentru că papa e un 
om păcătos, şi vai şi amar, dacă el îşi va închipui că ar fi nesupus 
greşelii. Câte grave erori, fatale sufletelor omeneşti a născocit biserica 
papală, catolică în dogme, în ritualuri, în relaţiile ostile, anchilozate 
dintre catolici şi ortodocşi, în hulele şi clevetirile faţă de Biserica 
Ortodoxă, în injuriile adresate Bisericii Ortodoxe şi creştinilor 
ortodocşi. Şi de toate acestea se face vinovat infailibilul, chipurile, 
papă, cu doctrina sa şi politica iezuiţilor, cu al lor duh al înşelăciunii, 
duplicităţii şi diverselor procedee incorecte „ad majorem Dei 
gloriam" . 

Trebuie să facem parte din Biserica lui Hristos, al cărei 
Stăpân este Atotputernicul împărat, Biruitorul iadului, Iisus 
Hristos. împărăţia Sa este Biserica, care luptă cu începătoriile, 

stăpâniile şi stăpânitorii întunericului acestui veac, cu duhurile 
răutăţii, care sunt în văzduhuri, şi care alcătuiesc un imperiu 
organizat cu iscusinţă şi luptă extrem de perfid, subtil, dibaci 
şi eficace cu toţi oamenii, cunoscând la perfecţie toate patimile 
şi înclinaţiile lor. 

Omul singur nu se poate lupta cu ei; chiar şi o societate 
prosperă, dar ne-ortodoxă adică fără Cârmuitorul Hristos, nu 
poate face nimic cu astfel de duşmani vicleni, ingenioşi, treji 
tot timpul, care şi-au însuşit la perfecţie ştiinţa războiului lor. 
Creştinul ortodox are nevoie de sprijinul puternic de sus, de la 
Dumnezeu şi de la sfinţii ostaşi ai lui Hristos, biruitori ai 
vrăjmaşilor mântuirii prin puterea harului lui Hristos, şi de la 
Biserica Ortodoxă pământească, de la păstori şi dascăli, apoi 
de rugăciunile comune şi de taine. O astfel de ajutătoare a 
omului creştin în lupta cu vrăjmaşii văzuţi şi nevăzuţi este 
anume Biserica lui Hristos, din care, prin mila lui Dumnezeu, 
facem parte şi noi. Catolicii au inventat un nou cap, înjosind 
Unicul şi Adevăratul Cap al Bisericii - pe Hristos; luteranii au 
căzut şi au rămas fără cap iară anglicanii - la fel; ei Biserică nu 
au, legătura cu Capul e întreruptă, atotputernicul ajutor 
lipseşte, iar Veliar luptă din răsputeri cu toată viclenia şi pe 
toţi îi ţine în rătăcirea şi pierzania sa. Mare este numărul celor 
ce pier în necredinţă şi destrăbălare!. 

Deci, iată care este cauza primară a răului în papismul 
romano-catolic, după cum observă just Sfântul Ioan: „Cauza 
tuturor falsurilor din Biserica romano-catolică este mândria şi 
recunoaşterea papei efectiv ca şef al Bisericii, şi încă infailibil. De aici 
provine toată opresiunea Bisericii apusene. Asuprirea gândirii şi 
credinţei, suprimarea adevăratei libertăţi în credinţă şi în viaţă, peste 
toate papa şi-a pus mâna sa grea; de aici dogmele eronate, de aici 
diversele canoane şi reguli greşite privitoare la spovada păcatelor; de 
aici indulgenţele; de aici denaturarea dogmelor; de aici fabricarea 
unor „sfinţi" ai „bisericii" apusene şi a unor moaşte inexistente, 
neproslăvite de Dumnezeu; de aici „trufia, care se ridică împotriva 

cunoaşterii lui Dumnezeu" (II Cor. 10, 5) sub aparenţa evlaviei şi 
râvnei unei mai mari glorificări a lui Dumnezeu" . 

Papa şi papismul până-ntr-atât s-au trufit şi s-au 
preamărit pe sine, încât s-au încumetat să-L critice pe însuşi 
Hristos, Ipostasul înţelepciunii dumnezeieşti şi au extins (sub 
pretextul dezvoltării dogmelor) trufia lor până acolo, încât au 
denaturat unele din slovele, poruncile şi legile Sale, care nu 
trebuiau schimbate până la sfârşitul veacurilor, ca de pildă 
cuvintele Apostolului Pavel: „căci de câte ori veţi mânca această 
pâine şi veţi bea acest pahar, moartea Domnului vestiţi până când va 
veni" (I Cor. 2, 26); în locul pâinii dospite folosesc la liturghie 
azimile. 

Această trufie a reprezentat sursa nemăsuratului 
fanatism şi a urii mortale faţă de toţi cei ce gândesc în alt fel, 
prin care papismul romano-catolic a devenit renumit pe 
parcursul istoriei: 

„ Ura faţă de Ortodoxie, fanatismul şi prigoana ortodocşilor, 
crimele - trec ca un fir roşu prin toate secolele istoriei catolicismului. 
„După roadele lor îi veţi cunoaşte." Oare acesta este duhul lăsat 
nouă de Hristos? Dacă putem spune cuiva - atunci catolicilor, 
luteranilor şi reformaţilor le putem spune oricând: „Nu vă ştiu de 
unde sunteţi" (Luca 13, 25). Iată unde i-a dus pe romano- catolici 
înlocuirea Capului Bisericii - pe Hristos cu papal" 

La catolici capul Bisericii, în fond, nu e Hristos ci papa, 
iar catolicii îl râvnesc pe papă, nu pe Hristos; pentru papă 
luptă, nu pentru Hristos, şi râvna lor în credinţă trece mereu 
într-un fanatism pătimaş, mizantropic, înverşunat, fanatism al 
sângelui şi spadei (rugurile), intoleranţă, intransigenţă, 
duplicitate, falsitate, viclenie. 

In Biserica noastră Ortodoxă, după părerea Sfântului 
Ioan, chiar însăşi slujba bisericească ne aminteşte tot timpul de 
unitatea noastră duhovnicească sub binecuvântarea lui 
Hristos, unitate întreruptă definitiv şi la romano-catolici şi la 
protestanţii, care au denaturat însăşi idea de Biserică. 

„în timpul fiecărei slujbe bisericeşti, observa Sfântul Ioan: 
casnică, particulară sau obştească - vederii duhovniceşti a creştinului 
ortodox i se înfăţişează gândul, noţiunea despre unicul trup 
duhovnicesc, care este trupul lui Hristos, stâlpul şi temelia 
adevărului, al cărui Cap este însuşi Hristos Dumnezeu: această 
Biserică a lui Hristos, sau Trupul duhovnicesc al lui Hristos este 
alcătuit din trei generaţii - cerească, pământeană şi subpământeană, 
deoarece Sfânta Biserică pământeană (sau generaţia luptătoare ce 
intervine zilnic înaintea Capului său pentru iertarea păcatelor celor 
răposaţi în credinţă şi fac pocăinţă pentru sălăşluirea lor în 
Împărăţia Cerească, iar ca mijlocitori în demersurile lor cheamă pe 
membrii Bisericii Cereşti şi pe însăşi Stăpâna înţelepciunii 
cugetătoare bisericeşti - pe Maica Domnului, ca Domnul prin rugile 
lor să acopere păcatele lor şi să nu-i lipsească de împărăţia Cerească. 

Nouă, celor trăitori pe pământ, mădulare ale Bisericii lui 
Hristos, ne este foarte îmbucurător şi mângâietor să credem 
totdeauna, să ştim şi să nădăjduim că Maica noastră duhovnicească, 
Sfânta Biserică necontenit, zi şi noapte, se roagă tainic şi pentru noi, 
că ne aflăm întotdeauna sub acoperământul haric al Domnului 
însuşi, a Născătoarei de Dumnezeu, a Sfinţilor îngeri, a 
înaintemergătorului şi a tuturor Sfinţilor. La catolici, capul bisericii 
este papa, om supus greşelii (în mod eronat a fost declarat infailibil) 
şi, ca atare, a comis numeroase zguduiri asupra Bisericii lui Hristos, 
prin fapte vădindu-se astfel, şi denaturând însăşi noţiunea de 
Biserică a lui Dumnezeu, şi încătuşând libertatea şi conştiinţa 
spirituală a creştinilor catolici, supunând în acelaşi timp Biserica 
Ortodoxă unei nedrepte huliri şi antipatii din partea catolicilor. La 
protestanţi - germani şi englezi, noţiunea despre Biserică este cu 
totul deformată, întrucât ei nu posedă harisma preoţiei legitime; nu 
au Taine, deci nu au Botez şi nici cea mai importantă: împărtăşirea 
cu Trupul şi Sângele lui Hristos Dumnezeu - Prea Sfântul Cap, 
unicul Cap al Bisericii lui Dumnezeu pe pământ! Slavă lui 
Dumnezeu Celui în Treime, că n-am căzut în hula împotriva lui 
Dumnezeu, n-am recunoscut şi nu recunoaştem în veci drept cap al 
Bisericii sfinte pe omul păcătoşi" 

Dar iată cum îi considera Sfântul Ioan pe toţi cei ce nu 
aparţin sfintei noastre Biserici Ortodoxe: „Mulţumesc lui 
Dumnezeu, care a ascultat şi ascultă rugăciunile mele înaintea atot- 
mântuitoarei şi înfricoşătoarei Jertfe (a Trupului şi Sângelui lui 
Hristos) pentru marile comunităţi rătăcite de la credinţă, cu numele 
de creştine, dar în esenţă apostate: cea catolică, luterană, anglicană şi 
altele. Ce demonstrează ritualul convertirii de la diferitele credinţe şi 
confesiuni şi alipirea la Biserica Ortodoxă? Necesitatea abandonării 
falselor credinţe şi confesiuni, tăgăduirea rătăcirilor, practicarea 
Dreptei Credinţe prin pocăinţă şi mărturisirea tuturor păcatelor 
anterioare, şi făgăduinţa dată lui Dumnezeu de a păstra şi a 
împărtăşi cu tărie credinţa curată, a se păzi de păcate şi a trăi în 
virtute." 

Iată condamnarea clară şi categorică de către Sfântul Ioan 
a ecumenismului actualmente la modă, care a cuprins deja toate 
Bisericile Ortodoxe locale, iată răspunsul hotărât şi ferm dat 
„ecumeniştilor", sub pretextul falsei „iubiri creştineşti", 
propagând valoarea echivalentă şi egalitatea în drepturi a 
tuturor credinţelor şi confesiunilor! 

In încheiere se cuvine să menţionăm, în calitate de 
exemplu grăitor şi concret la cuvintele Prea Cuviosului nostru 
Părintele Ioan din Kronştadt despre „duhul minciunii" din 
papismul romano-catolic, modul în care paterii romano- 
catolici răspândeau în partea apuseană a ţării calomnii la 
adresa Prea Cuviosului Ioan, precum că el ar fi trecut la 
catolicism şi numai datorită acestui fapt a devenit atât de 
renumit prin minunile sale şi prin darul clarviziunii. 

Iată cum răspunde acestor născociri fanteziste însuşi 
Părintele Ioan în Cuvântul său rostit la 7 aprilie 1906, în 
biserica Sfinţilor Apostoli Petru şi Pavel de la Vitebsk: 

„Mult am dorit eu, iubiţi părinţi, fraţi şi surori, să stau de 
vorbă cu voi în acest oraş şi în această biserică, întru slava lui 
Dumnezeu şi a sfintei şi curatei noastre credinţe şi Biserici, cât 
şi întru întărirea voastră pe calea mântuirii. Trăind şi slujind la 

Kronştadt ca preot de peste 50 de ani, am primit în ultimul 
timp numeroase scrisori din ţinuturile poloneze apusene, 
îndeosebi din gubernia Grodno şi Vilno - scrise, cum s-ar 
spune, cu lacrimi de sânge, conţinând plângeri amare asupra 
paterilor catolici şi a unor catolici-mireni, acoliţii acestora, care 
îi prigonesc pe creştinii ortodocşi, forţându-i prin diverse 
metode necuvenite să treacă la catolicism, ba chiar afirmând că 
şi Ţarul ar fi devenit, chipurile, catolic şi la toţi le porunceşte să 
treacă la catolicism. In acest fel, clevetind fără scrupule asupra 
mea şi a Ţarului, catolicii i-au silit pe mulţi ţărani 
dreptcredincioşi să treacă la catolicism, impunându-le o 
credinţă străină. Acesta este, oare, duhul lui Hristos? Nu 
demonstrează, oare, paterii în acest fel că credinţa catolică nu 
are în sine forţa vitală care să cucerească mintea, inima şi 
voinţa omului, spre a o urma de bunăvoie, şi că adepţii ei îi 
atrag pe oamenii cu dreaptă cugetare doar prin minciună şi 
constrângere?! 

Iubiţi părinţi şi fraţi! Cunoaşteţi slujirea mea neabătută în 
Biserica Ortodoxă în decursul a 50 de ani, ştiţi, poate, şi râvna 
mea statornică în dreapta credinţă, aţi auzit de numeroasele 
mele scrieri întru slava lui Dumnezeu şi a Bisericii Ortodoxe şi 
despre atâtea semne ale puterii lui Dumnezeu, arătate nu 
numai creştinilor pravoslavnici, ci şi catolicilor, şi luteranilor şi 
chiar evreilor şi mahomedanilor, atunci când ei se îndreptau 
cu credinţă către mijlocirea rugăciunilor mele. Despre toate 
acestea au adus şi aduc dovezi cronicile gazetăreşti cât şi 
mărturiile adevărate şi nemincinoase ale martorilor oculari. 
Mărturisesc şi eu acum în faţa voastră, a tuturor, şi înaintea lui 
Dumnezeu Cel Atoatevăzător, că până în prezent minunile 
vindecărilor n-au secat. înseamnă oare aceasta că Credinţa 
Ortodoxă este o credinţă moartă, cum clevetesc catolicii? Nu 
mărturiseşte ea necontenit, prin viaţa şi puterea ei 
mântuitoare, de faptul că este plăcută lui Dumnezeu? 

Nu doresc să chem ca martoră a neadevărului catolic 
istoria milenară imparţială: ea este suficient de cunoscută 
întregii lumi cultivate. 

Este încă vie în memorie „uniaţia" de tristă amintire din 
secolul al XVII-lea, la noi în Rusia - acea ură fanatică cu care 
catolicii distrugeau bisericile ortodoxe în ţinuturile apusene. 
Sunt încă vii în memorie toate ponegririle şi insultele, cu care 
era împroşcată credinţa pravoslavnică, Biserica Pravoslavnică 
şi sărmanii creştini pravoslavnici. Acum iarăşi au reînceput 
timpurile uniaţilor. Şi asta când? Atunci când catolicilor li s-a 
dat libertatea deplină, libertate, desigur, nu pentru a prigoni 
Ortodoxia şi pe ortodocşi, ci pentru conlocuirea frăţească, 
paşnică, mutuală cu cetăţenii de credinţă ortodoxă. 

Am citat la început cuvintele Sfântul Apostol Pavel 
despre Biserică, ca Trup al lui Iisus Hristos, şi despre Hristos, 
Capul Bisericii, „Care este plinirea Celui ce plineşte toate întru 
toţi" (Efes. 1, 23). 

Credem cu tărie în acest unic Cap al Bisericii şi altă 
căpetenie vizibilă şi infailibilă nu putem să recunoaştem, 
fiindcă nu putem sluji la doi stăpâni. Nouă ne este de-ajuns 
unicul Cap, atotdrept, atotştiutor, atotputernic, atotplinitor 
(„plinirea Celui ce plineşte toate întru toţi"). Acest Cap ne 
călăuzeşte, ne apără şi ne întăreşte în credinţă prin Duhul 
Sfânt, slujeşte, luminează, mântuieşte, aduce la desăvârşire. 

Iar dacă voiţi să vedeţi slăvitele şi plăcutele lui 
Dumnezeu roade ale credinţei noastre, priviţi acea mulţime de 
vulturi cereşti care au zburat de pe pământul nostru la cer, 
către însuşi Soarele Dreptăţii - pe toţi Sfinţii noştri din 
vechime, şi pe cei noi, proslăviţi prin viaţa îngerească, prin 
moaştele neputrezite şi minunile nenumărate. 

In încheiere voi spune că adevărul credinţei noastre 
constă în ea însăşi, în însăşi fiinţa ei, în ea însăşi este Amin!". 

Pentru toţi cei care-1 cinstesc cu sfinţenie pe marele 
Cuvios al Domnului, Sfântul şi dreptul Părintele nostru Ioan 

din Kronştadt, mărturiile sus-citate sunt mai mult decât 
suficiente, mai ales că dreptatea şi temeinicia lor este 
confirmată de viaţa însăşi şi de istoria nepărtinitoare. 

Ce fel de încredere mai putem avea după aceasta în 
papismul romano-catolic, bazat pe neadevăr şi pătruns în 
întregime de falsitate, până când nu se va dezice cu hotărâre şi 
în faţa întregii lumi de minciuna sa păgubitoare şi de rătăcirile 
pierzătoare de suflete omeneşti, generate de ea. 

Nu pot exista nici un fel de compromisuri şi nici un fel de 
relaţii cu papismul, „căci ce însoţire are dreptatea cu fărădelegea? 
sau ce împărtăşire are lumina cu întunericul?" (Cor. 6, 14). 

Singura cale sigură în vremurile noastre viclene, pline de 
tot felul de amăgiri şi înşelăciuni, este calea arătată de acelaşi 
mare luminător: 

"Luptă-te cu orice rău, stinge-l neîntârziat, luptă împotriva lui 
cu armele Sfintei Credinţe, înţelepciunii şi adevărului dumnezeiesc, 
a rugăciunii, evlaviei, crucii, bărbăţiei, devotamentului şi dreptăţii, 
date ţie de la Dumnezeul" 

(Din Cuvântul rostit la 30 august, 1906). 

SCRISOARE PATRIARHULUI APUS 



Arhimandrit Epifanie Theodoropulos 



I 



nalt Prea Fericirea Voastră, 
De câţiva ani încoace, trupul Bisericii - trupul 
cugetător al creştinilor - stă într-o tulburătoare aşteptare 
privind salturile primejdioase ale credinţei Primului Arhiereu 
al Ortodoxiei. 

Pe scurt, pentru a evita lungirea cuvântului, purtarea IPF 
Voastre şi a câtorva delegaţi ai Papei aruncă adevăraţii fii ai 
Bisericii nu numai într-o de nedescris mâhnire, ci şi într-o 
grozavă încercare duhovnicească. 

IPF Voastră corespondaţi cu Papa în orice problemă 
bisericească ca şi cum am trăi în secolul cinci după Hristos. Vă 
expuneţi la obositoare şi lungi călătorii pentru a-1 întâlni. 
Schimbaţi cu el prieteneşti îmbrăţişări şi frăţeşti sărutări 77 . II 
numiţi Primul Episcop al Creştinătăţii şi pe ÎPF Voastră cel de-al 
doilea. Aţi proclamat Urbi et orbi că „nici o diferenţă nu separă 



* După traducerea ieom. Visarion din periodicul „Trei Ierarhi", nr. 1228, dec. 1965, Grecia. 
Epistola este adresată IPS Athenagoras al Constantinopolului, ierah mason care a pus bazele 
şi a preluat frâiele ecumenismului ortodox pentru a săvârşi unirea Bisericii cu toate celelalte 
credinţe eretice şi păgâne. Această grozavă trădare ecumenistă rămasă neterminată este în 
prezent condusă de IPS Bartolomeu al Constantinopolului... 

Vezi Pilde 26, 27: „Va băga cineva foc în sân şi hainele lui nu le va arde? Sau va călca 
cineva peste cărbuni de foc şi picioarele lui nu le va arde?" 

cele două biserici". Vă rugaţi împreună cu trimişii latini şi vă 
purtaţi cu cardinalii ca şi cum ar fi episcopi ortodocşi. 

Ati ridicat anatemele secolului XI care, chiar dacă au fost 
aruncate sub presiunea momentelor fără precedent ce erau 
atunci, veneau ca o reacţie la blasfemiile (ce se răspândiseră în 
întreaga creştinătate) minţilor catolice asupra de-Dumnezeu- 
purtătoare Ortodoxii. Dinspre partea latinilor totul a mers 
după un plan, într-adevăr mult întârziat - care căuta trădarea 
rânduitelor Canoane ale Bisericii, Legi Sfinte ce impun 
alungarea din dumnezeiescul staul a oilor de netămăduit şi 
bolnave de moarte care sunt ereticii, schismaticii şi trădătorii 
credinţei. 

înalt Prea Fericite Părinte, 

Care dintre acestea s-au petrecut? S-a făcut Papa ortodox 
sau IPF Voastră catolic? Dacă e prima, declaraţi-o oficial ca să 
ne bucurăm şi să ne veselim toţi laolaltă. Dacă e cea de-a doua, 
spuneţi-o direct şi sincer, ca să fim siguri că s-au împlinit 
proorociile ce zic că Noua Romă [cetatea Constantinopolului, 
n.n] va fi distrusă şi căzută în erezie. Dacă nici una dintre 
acestea nu s-au întâmplat, ci amândoi întâi-stătătorii rămâneţi 
fiecare întru limitele trasate, atunci cum se explică astfel de 
fapte? 

Cum e posibil ca un papă eretic să fie primul episcop al 
creştinătăţii şi IPF Voastră cel de-al doilea? De când Biserica 
noastră ortodoxă îşi pomeneşte episcopii alături de ereticii 
cardinali? Folosiţi un limbaj strict dogmatic sau metaforic, 
îndreptăţiţi acrivia canonică sau ipocrizia diplomatică? Sunteţi 
un episcop sau un diplomat? Şi mai departe, cum e posibil ca 
penitenţele canonice ale Bisericii Ortodoxe să fie ridicate când 
păcatul anatemizat de ele (erezia) continuă să rămână şi să se 
lăţească şi să se mărească pe sine? Chiar dacă nu ar fi fost 
anatemele împotriva catolicismului şi a papilor, pentru 
nesăbuitele schimbări în credinţă, acestea ar trebui să fie 

pronunţate chiar astăzi, cu consimţământul tuturor Bisericilor 
Ortodoxe şi conform regulilor clare şi consfinţite ale Sfintelor 
Canoane. Cum şi de ce, de vreme ce eresul există, anatemele 
au fost ridicate? 

înalt Prea Fericirea Voastră, 

Este trist că vă purtaţi aşa cum o faceţi, pentru a vă 
împrieteni cu puterea lumească a Vaticanului, pe care credeţi 
că o puteţi opune presiunilor turceşti din zonă, de a opri 
violenţa ce ameninţă Patriarhia Ecumenică şi de a zgâlţâi 
domnia păgână a oraşului Constantinopol. Dacă e adevărat, 
atunci amândoi sunteţi în înşelare şi vă munciţi degeaba. 

Avem noi alianţa cu Dumnezeul cel adevărat, cu 
Atotţiitorul şi Preasfântul, da sau nu? Dacă da, atunci „cădea- 
vor dinspre latura ta o mie şi zece mii de-a dreapta ta, dar de tine nu 
se vor apropia" 78 . Chiar dacă furtunile se vor stârni prin mânia 
sălbatecă a agarenilor, acestea trebuie să fie pentru noi ca o 
„nimicnicie şi deşertăciune" 79 . Atunci „dreptul cafinicul va înflori 
şi ca cedrul din Liban se va înmulţi" 80 , „atunci va sări şchiopul ca 
cerbul şi limpede va fi limba gângavilor, că izvoare de apă vor curge 
în pustiu şi pâraie în pământ însetat" 81 , atunci „neamurile vor 
înţelege şi se vor pleca, căci cu noi este Dumnezeu. " 81 

Dacă nu, atunci de ce să ne propunem să credem „în 
împăraţi, în fii oamenilor în care nu este mântuire" 83 . Atunci, 
Sanctitate, cuvintele profetului ne sunt adresate: „Vai de cei ce 
se pogoară în Egipt după ajutor şi se bizuie pe caii lor şi îşi pun 
nădejdea în mulţimea carelor şi în puterea călăreţilor, dar nu-şi 
aţintesc privirea către Sfântul lui Israel şi nu caută pe Domnul. Dar 



Isaia 40, 17: „Toate neamurile sunt ca o nimica înaintea Lui, nu sunt decât nimicnicie şi 
deşertăciune". 

80 Psalmul 91, 12. 

81 Isaia 35,6. 
încă şi zic 

Dumnezeu", din slujba Pavecerniţei mari. 

încă şi zice: „De frica voastră nu ne vom teme nici ne vom tulbura, căci cu noi este 
83 Psalmul 146, 3. 



El este înţelept, El va face să vină nenorocirea şi nu îşi va lua înapoi 
cuvintele. El se ridică împotriva casei celor fără de lege şi împotriva 
ajutorului celor care săvârşesc nedreptatea. Egipteanul este om, nu 
Dumnezeu, caii lui sunt carne şi nu duh. Când Domnul îşi va 
întinde mâna Lui, ocrotitorul se va împiedica şi ocrotitul va cădea, 
iar amândoi vor pieri. " M 

înalt Prea Fericite Stăpâne, 

Este de trei mii de ori mai bine pentru tronul istoric al 
Constantinop olului să fie smuls şi repus într-o insulă pustie 
din mare, ori chiar a fi prăbuşit în adâncurile Bosforului, decât 
a devia câtuşi de puţin de la calea dumnezeiască a Sfinţilor 
Părinţi care cu un singur glas strigă: „Nu e loc de compromis în 
materie de Credinţă Ortodoxă" 

Cele şapte candelabre ale Apocalipsei au fost stinse cu 
mult timp în urmă din pricina păcatelor noastre. Şapte Biserici 
Apostolice, biserici privilegiate ce au avut onoarea de a primi, 
fiecare în parte, scrisori din cer prin de Dumnezeu insuflatul 
Prooroc al Patmosului, prin care erau înştiinţate că vor dispare 
de pe faţa pământului. 85 Şi acolo unde odată erau săvârşite cu 
frică şi cu cutremur Sfintele Taine şi se înălţau doxologii Sfintei 
Treimi, astăzi doar bufniţele vuiesc ori dracii joacă hora. 
Oricum ar fi, Mireasa lui Hristos nu a murit. Biserica lui 
Hristos nu a dispărut. Ea îşi continuă drumul prin secole, 
rănită şi însângerată ca şi Făcătorul ei, dar neadormită şi 
neînfrântă, strălucitoare, adăpostire caldă şi de viaţă dătătoare 
şi mântuitoare de suflete. Ea, Biserica Ortodoxă, nu va muri 
niciodată, nici chiar dacă tronul ecumenic va fi mutat sau 
distrus. Doamne fereşte! Nici un gând ortodox pentru mutarea 
sau distrugerea tronului ecumenic. Dar din nou, nimănui, 



84 Isaia31, 1-3. 

~' 5 Acestea sunt Bisericile Apostolice ale Efesului, Smirna, Pergam, Tiatira, Sardes, 
Filadelfia şi Laodicea, care au fost complet distruse în războiul din Asia Mică în 1924, când 
creştinii au fost deportaţi sau masacraţi. 

nicăieri şi niciodată nu i se va îngădui a sacrifica pentru binele 
său cea mai mică părticică din Credinţa Ortodoxă. Luptaţi 
pentru ea cu toată puterea! Sunteţi chemat şi uns pentru a o 
face. Sacrificaţi de dragul lui orice, oricât: bani, averi, onoruri, 
glorie, comori, diaconi, preoţi, episcopi, şi chiar pe Patriarhul 
Athenagoras! Păstraţi doar singurul lucru de trebuinţă, un 
singur păzitor, unul singur să nu-1 sacrificaţi: Credinţa 
Ortodoxăl Tronul are valoare şi e de folos atât timp cât 
răspândeşte în întreaga lume negrăita şi dulcea lumină lină a 
Ortodoxiei. 

Farurile sunt folositoare cât timp luminează drumul celor 
ce călătoresc pe mare pentru a evita stâncile. Când lumina lor e 
stinsă, se fac nu numai nefolositoare, ci vătămătoare pentru cei 
ce s-ar încumeta să se apropie. 

înalt Prea Fericite Părinte şi Stăpâne, 

Deja aţi mers prea departe, aţi pus pasul dincolo de 
Rubicon. Răbdarea miilor de suflete dreptcredincioase, a 
clerului şi a laicilor, a ajuns la limita exasperării. Pentru 
dragostea lui Dumnezeu, întorceţi-vă înapoi! Nu introduceţi 
schisme şi dezbinări în Biserică. încercaţi să uniţi ce e 
despărţit, dar singurul lucru care-1 veţi reuşi e să distrugeţi 
unitatea şi să faceţi fisuri adânci în temelia Bisericii. Veniti-vă 
în fire şi treziţi-vă! Dar, din păcate, aţi mers prea departe. Deja 
e aproape seară şi ziua a trecut. Când oare veţi vedea cum se 
cască abisurile pe drumul pe care singur vă călăuziţi? Fie ca 
toată puterea Celui ce odată a făcut soarele să stea deasupra 
Ghibeonului şi luna înaintea văii Aialon 86 , va repeta minunea 
şi va lungi din nou ziua ce va străluci cu mai multă lumină şi 
vă va deschide ochii pentru a vedea, înţelege şi reîntoarce. 



Iosua 10, 12-13: ,^Ltunci a strigat Iosua către Domnul şi a zis înaintea Israeliţilor: «Stai 
soare, deasupra Ghibeonului, şi tu lună, opreşte-te deasupra văii Aialon!» Şi s-a oprit 
soarele şi luna a stat până ce Domnul a făcut izbândă asupra vrăjmaşilor lor. " 

